
ALCRIS 


Capitolul 1 


Plantelor, se ştie, le prieşte conversaţia, iar florile din ghivecele de la 
fereastra bucătăriei lui Jade erau proaspete și minunate în lumina palidă 
a dimineţii. 

— Am impresia, zise tânăra către vasul în care creștea arpagicul, că 
astăzi este o zi cu totul specială. Una dintre zilele în care nimic nu poate 
merge rău. 

Privi în sus către cerul violet. Va fi o zi senină. Soarele avea să răsară 
în curând, trebuia să se grăbească. Ceainicul șuieră vesel pe foc. 

ÎI luă de pe aragaz și-l puse pe masă, alături de cutia de acuarele și 
de planșa de desen. Se uită la ceas. Era aproape patru și patruzeci de 
minute. Când naiba trecuse timpul? Cele zece minute de lenevit în pat, 
după ce deșteptătorul sunase, se transformaseră pe nesimţite în 
douăzeci. 

Nu mai avea timp pentru micul dejun, dacă voia să prindă răsăritul 
pe plajă. Luă un măr din bolul de pe masă, își căută cheile și se grăbi să 
iasă pe ușă, cu mâinile pline și ochii verzi zâmbitori. 

Ce va zice Fred când va descoperi că-i place să picteze priveliștea 
mării la răsărit? se întrebă Jade, coborând scările. În cei doi ani de când 
se cunoșteau, bărbatul nu-i descoperise încă toate secretele, nu-i așa? 

Închizând ușa în urma ei, Jade străbătu rapid veranda. Treptele 
scârțâiau atât de tare, încât aproape că treziră jumătate din vecini. 
Trebuia neapărat să le repare în toamna care urma, la întoarcerea din 
concediu. Râse încetișor, ca pentru sine. Sau poate în următorul an... 
Lista ei de proiecte creștea cu fiecare lună care trecea. Era greu să întreţii 
o casă, dar splendida vilă în care locuia merita orice efort. 

Cerul era mai albastru. Ieși în strada pustie, respirând cu încântare 
aerul cald și înmiresmat de iunie. Vara în Newport, Rhode Island, era 
fermecătoare. Era păcat să piardă această frumuseţe, dar Grecia era și ea 
o ţară minunată. Oricum, nu mai putea da înapoi. 

Deschise ușa Volkswagenului, aruncă pe bancheta din spate trusa de 
culori și pensule și se așeză la volan. 

Și totuși, făcuse o alegere bună plătind cu banii de asigurare a 
mașinii biletul până în Grecia. "Așa sunt eu", se gândi tânăra, renunțând 
să-și mai facă griji şi asumându-și orice risc. Își privi chipul în formă de 
inimă în oglinda retrovizoare. Acest gând nu era întru totul adevărat. 
Prima parte, da. Era conștientă că era nepăsătoare și impulsivă. Semăna 
bine cu mama ei, după cum fusese nevoită să-și amintească acum câteva 
luni. Dar dragul de Fred, cu stabilitatea lui , cu fidelitatea lui, era departe 
de a putea fi considerat un risc. O așteptase timp de trei ani, răbdător și 
zâmbitor, să se hotărască. Dacă cineva își asuma vreun risc, atunci el era 
acela. Voia s-o ia de soţie. Mașina ieși în stradă. Ei bine, Fred nu va 
regreta alegerea. Poate că se decisese cam brusc, dar o făcuse din tot 
sufletul. Se uită din nou spre cer. 

Între timp, mai avea o săptămână liberă în care să picteze și să 
încerce prindă răsăritul pe plajă. 

După un kilometru, peisajul se schimbă. Casele deveniră mai rare. 
Trebuia să meargă mai repede, ca să prindă răsăritul deasupra 
oceanului. 

Străzile erau pustii la această oră, și putea să meargă cu viteză. Lăsă 
jos geamul din partea şoferului și vântul începu să-i sufle în pletele lungi 
şi ondulate. Simţea deja mirosul apei. Luă o înghițitură din măr, apoi îl 
aruncă la loc pe banchetă. Era fad. Îi era foame, dar era prea târziu 
pentru a se opri undeva. Se va limita la cafeaua din termos. Și va trebui 
să aștepte până avea să termine prima pictură. Lumina se schimba mult 
prea repede în prima jumătate de oră după răsărit. N-avea timp pentru 
O pauză. 

Urcând dealul, era gata-gata să lovească o pasăre, dar aceasta se înălță 
în aer cu rapiditatea unui fulger. Jade zâmbi. Se simţea foarte bine, iar 
cursa asta nebună pentru a prinde din urmă soarele era amuzantă. 

Stinse farurile, pentru că afară începuse să se lumineze. Ceaţa de 
deasupra oceanului se ridicase. Jade se uită la ceas. Avea să ajungă la 
timp, se gândi ea, apăsând pe acceleraţie. 

— Doar un minuţel, și te-am prins, zise ea, privind spre soare. 

Se opri o clipă la semafor, privi în dreapta și în stânga, apoi trecu. Ah, 
dacă ar fi văzut-o Fred! Fred, care ar fi fost în stare să oprească la 
culoarea roșie a semaforului până și în Sahara! Dar nu se afla nimeni în 
jur, nimeni n-o putea vedea. 

Mașina urcă ultimul deal. Sus, Jade încetini și privi înainte. Nici o 
mașină nu se vedea venind din față. N-avea rost să piardă timpul. Făcu 
stânga, privind cerul. 

Chiar când începu să ia curba, zări în fața ei un pieton. Era prea 
târziu. Se auzi o bufnitură, apoi nimic. 

— Doamne! zise Jade, privindu-și mașina, eșuată în pâlcul de copaci. 
Cum ajunsese acolo? 

leşi din mașină și se îndreptă spre victima care zăcea pe jos, în iarbă. 
Era un bărbat. Probabil că își accidentase mâna dreaptă, de vreme ce o 
tinea strâns cu celălalt brat. 

Ochii bărbatului străluceau ciudat, iar sprâncenele lui blonde erau 
încruntate. 

— Ai permis de vânătoare pentru chestia aia? întrebă el. 

— Cum? zise tânăra, nelămurită. 

Privi părul blond și cret și ochii de un cenușiu pal ai bărbatului. 

Acesta repetă, în șoaptă: 

— Te-am întrebat dacă ai permis de vânătoare pentru mașină, dragă. 
Nu mi s-a spus că s-a deschis sezonul în Rhode Island. 

— Nu, nu, se bâlbâi Jade. Te simţi bine? 

— Faţa ta e mereu verde sau... 

— Auzi? Ia taci și ascultă-mă o clipă, se rățoi ea. Ce-ţi face mâna? 

— Uh! ţipă el, îndepărtându-i mâna grijulie. Nu mă atinge. 
Mulţumesc! Ai făcut și așa destule pentru o singură zi. Să lăsăm asta în 
grija doctorilor. 

— Desigur! Ah, ce proastă sunt! Trebuie să chem o ambulanţă! 
Imediat, imediat! 

Se răsuci pe călcâie rapid, dar deodată în jurul ei se făcu întuneric. 

— Ai grijă! 

O mână caldă o prinse de braţ și o ajută să se așeze. 

— Încetișor, vorbi bărbatul. 

Jade îi zâmbi. 

— N-ai voie să fugi de la locul accidentului, știi? Pot să-ţi iau numărul... 

— Crezi că asta voiam să fac? 

— Nu cred nimic, dar nu pleci nicăieri, replică el. 

După o scurtă tăcere, bărbatul se ridică la rândul lui. 

— N-ar trebui să te mişti, zise tânăra. 

El zâmbi, arătându-și frumoșii dinţi albi: 

— Dar nici nu pot sta aici toată ziua. Ştii drumul spre cel mai apropiat 
spital? 

— Da, dar cum rămâne cu părăsirea locului accidentului? 

— Tu ai dat peste mine. 

— Da, şi-mi pare foarte rău pentru asta. 

— Şi mie, dar discutăm asta mai târziu, zise el, plecând fără să se uite 
în urmă. 

— Eşti sigur că poţi să mergi? 

— Vrei să mă cari tu? întrebă el retoric, ducându-se spre mașina 
tinerei. Mă doare doar braţul. 

Îi privi mașina cu dispret, în timp ce tânăra îi deschise portiera. 

— Presupun că ar trebui să fiu recunoscător că n-ai Cadillac, comentă 
el. 

— Întotdeauna vorbeşti aşa mult, sau e din pricina șocului? 

Bărbatul se așeză pe scaunul din dreapta și o privi fără să-i răspundă. 

După câteva clipe, zise cu un zâmbet larg pe chip: 

— Bănuiesc că e din pricina terorii, draga mea. Te rog mult să oprești 
la semafor, doar ca să-mi faci mie o plăcere. 

Jade închise încet portiera. În fond, avea noroc că scăpase numai cu 
atât. Un altul în locul lui ar fi putut să facă scandal. 

— N-avem ce să facem. Trebuie să ne bucurăm de această mică 
excursie împreună, zise el cu ironie. 

Jade observă că bărbatul respiră adânc și rar, de parcă l-ar fi bucurat 
fiecare gură de aer inspirată. Îi era frică să meargă cu ea în mașină. Cu 
atât mai rău pentru el, pentru că nu exista altă soluţie. Jade porni. 

Tânăra începu să privească drumul și zări în depărtare soarele 
ridicându-se încet pe cer. Câștigase. Încercase să se ia la întrecere cu 
soarele. Dar zeii nu tolerau o astfel de mândrie, nu-i așa? 

Jade își mușcă buzele. O doborâseră îndată. Sau mai degrabă ea 
însăși se lăsase doborâtă. Ce prostie! Să conducă fără asigurare și să 
ignore semaforul! Merita tot ce avea să i se întâmple și chiar mai mult 
decât atât. Era un noroc chior că nu-l omorâse pe bietul om! 

Privi profilul bărbatului. Avea o față interesantă. Nu era frumos ca 
Fred, dar era atrăgător, cu trăsăturile sale distincte, bine marcate. Nasul 
lui drept se încovoia puţin deasupra gurii, de parcă ar fi fost cândva rupt. 

Era un chip puternic, dur, dar fermecător datorită părului blond și a 
ochilor cenușii ca granitul. O faţă interesantă... 

Şi familiară. Jade se încruntă. Semăna cu Jack. Mâinile i se încleștară 
pe volan. Cum naiba? Nu se mai gândise la Jack de luni de zile, și nu avea 
de gând să înceapă acum. Nu, nu semăna, decise ea. Chiar deloc. 

Ajunseră pe o stradă circulată. Jade îl privi din nou. Era un tip solid. 
Avea picioare zdravene. Probabil făcea mult jogging și ridica greutăți. 

— Când ajungem? 

— Imediat. Te doare mâna? 

Bărbatul nu răspunse, dar expresia lui arăta clar că braţul îi făcea 
probleme. 

Tânăra opri mașina în fața camerei de gardă. 

— Du-te înainte. Eu parchez mașina, zise ea. 

Ochii lui cenușii o cercetară cu atenție: 

— Nu, mulțumesc. Mergem împreună. 

Jade nu zise nimic, dar se simţi jignită. Oare chiar credea că-l va 
părăsi aici? 

Coborâră din mașină, și bărbatul se opri o clipă în faţa plăcuţelor de 
înmatriculare, cu sprâncenele ridicate. Mesajul era destul de clar. Fie că 
fugea sau rămânea, putea s-o găsească oriunde s-ar fi ascuns. 

Spitalul era plin. O asistentă veni cu o fişă și i-o dădu bărbatului s-o 
completeze. 

— Nu pot să scriu, zise el către Jade. 

— Te voi ajuta. 

— Bun. Haide să găsim un loc liniștit. Uite o masă, zise bărbatul 
arătând către dreapta. 

Se așezară pe o bancă și tânăra zise: 

— Bun... Eşti gata? Numele de familie! 

— Wykoff. W-y-k-o-f-f. 

— Iniţiala tatălui. 

— H, ca în Hubert. 

— Chiar Hubert este? 

— Nu. Jade zâmbi şi continuă: 

— Prenumele? 

— Alexander. Prietenii îmi spun Zan. 

— Adresa? 

— Brenton Heights, apartamentul cinci, Newport. Codul nu-l știu. 

În timp ce completa adresa, Jade se gândi că bărbatul trebuie să fi 
avut un apartament foarte drăguţ. Stătea într-una dintre vilele acelea 

mari cu vedere spre port. Aha, era bogat, deci... Oare asta trebuia s-o 
îngrijoreze sau nu, în eventualitatea unui proces? 

— Vârsta? 

— Treizeci şi patru. 

Tânăra îl privi mirată. Din câte i se păruse, bărbatul putea avea 
maximum treizeci. Probabil părul blond și ochii cenușii îi dădeau o 
expresie tinerească. Oricum, avea un chip fără vârstă. 

— Asigurare? 

— N-am, dulceaţă. 

— Bine, oftă Jade. 

După completarea fişei, Jade o înapoie asistentei. 

— Cum va plăti? întrebă aceasta. 

— Voi achita eu tot, ridică din umeri, resemnată, tânăra. 


KKK 


Jade se foi în scaun și se uită la ceas a suta oară. Zan stătea înăuntru 
cam de mult. Oare rana să fi fost atât de gravă? 

Auzi O ușă deschizându-se, apoi vocea bărbatului spunând: 

— Nu te superi dacă te sun în cazul în care am vreo problemă cu 
ghipsul? 

— Deloc, Zan. Dar te rog să ai mai multă grijă de tine. 

Doctorul o zări apoi pe Jade și ochii lui mici și isteti o cercetară cu 
atenţie. 

— Se pare că tu vei fi cea care te vei ocupa de el, nu-i așa, domnișoară? 

Poate îl duci să mănânce undeva înainte de a-l conduce acasă. Apoi, 
odihnă timp de o zi, și va fi bine. 

Jade deschise gura să protesteze, apoi o închise la loc, întreruptă de 
vorbele lui Zan: 

— Nu-ţi face griji, Peter. Totul va fi bine. Cred că se va achita perfect 
de sarcinile pe care le are. 

— Unii bărbaţi au mai mult noroc decât alţii, zâmbi doctorul. Bun, 
vorbim mai târziu, Zan. 

Nervoasă, Jade se uită la Zan și-i spuse răstit: 

— Mă poti aștepta în mașină? Vin imediat. 

— Unde te duci? întrebă el, studiind-o cu ochii lui cenușii plini de 
curiozitate. 

— Mă duc să achit cheltuielile de spitalizare. 

— Bine, aprobă el, indiferent. 

Va fi o vară fierbinte, se gândi Jade, ieșind din spital în căldura de 
afară. 

Nu vorbiră nimic până când mașina părăsi parcarea. 

— Spre Breton Heights? întrebă ea. 

— Te rog. Cât a costat? 

— Şapte sute de dolari. Mâinile rupte costă. 

— Într-adevăr. Și probabil nu va singura ta cheltuială. 

Jade își mușcă buza, imaginându-și ce urma. Va fi dată în judecată. 
Oare ce despăgubiri va cere și cât va putea primi Zan? Jade nu făcuse 
niciodată economii și avea foarte puţine lucruri, cu excepția casei pe 
care abia o cumpărase. Biletul spre Grecia, după ce îl va înapoia, va 
acoperi doar cheltuielile de la spital. După ce va începe școala, în 
septembrie, va face din nou rost de bani. Dar până atunci... Poate va 

vinde mașina și-i va oferi banii. Slavă Domnului că nu se măritase încă. 
Iată în ce se băgase și era gata să-l vâre și pe Fred! Desigur, dacă ar fi fost 
căsătoriţi, el n-ar fi lăsat-o niciodată să circule fără asigurare. 

Trebuia să facă într-un fel să nu se ajungă la avocați și toate celelalte. 
Să-l lămurească pe acest bărbat că n-avea de unde să-i ofere bani. Oare 
va înţelege? 

— Ar fi drăguţ să aflu în sfârșit cum te cheamă, zise Zan după o vreme. 

— Scuze. Mă numesc Jade. Jade Kinnane. 

— Drăguța Jade! 

— Cum? 

— Nimic. Era un citat. Așa îi spunea un bătrân marinar iahtului său. 
Nu-mi mai aduc aminte totul, dar era foarte frumos să-l asculti vorbind 
despre el. Dar de unde acest nume? De la ochii tăi verzi? 

— Bănuiesc că da. Tata voia să-mi spună Jane, dar mama avea gusturi 
mai... sofisticate. 

— Jade, repetă el. Jade Kinnane. Foarte drăguţ, îmi place. Și foarte 
potrivit, de asemenea... Hei, nu trebuia s-o iei pe acolo? 

— Nu. Jade clătină din cap. Drumul e prea aglomerat de turiști. Eşti 
nou pe aici? 

Soarele strălucea deasupra caselor. Era aproape unu, se gândi Jade. 
Dacă totul ar fi mers cum plănuise, la ora asta ar fi avut deja două-trei 
picturi gata și s-ar fi aflat în drum spre casă. Dacă totul ar fi fost bine... 

— Da, abia am sosit, aprobă el. Am ajuns aseară târziu. M-am apucat 
îndată să lucrez și n-am dormit, așa că m-am gândit să fac o plimbare 
dis-de-dimineaţă. Dar la o cotitură... m-a izbit o mașină și... bum... 
întreaga mea viaţă s-a schimbat. 

Jade zâmbi. 

— Oprește aici, te rog, Locuiesc chiar după colț. 

Tânăra parcă mașina și coborî să-i deschidă portiera. 

— Haide sus, zise bărbatul. Vocea lui sunase amuzată, iar ochii îi 
zâmbeau. 

Jade se gândi o clipă, apoi refuză: 

— Mulţumesc, Zan, dar trebuie să te odihnești, iar eu trebuie să plec. 

Zan ridică fruntea. Ochii lui cenușii nu mai erau prietenoși. 

— Nu era o invitatie, Jade, era un ordin. Încă n-am terminat de 
discutat mica noastră problemă. Haide! 

Uşor temătoare, Jade își scutură încăpăţânată pletele. N-avea de gând 
să urce. În fond, ce ştia despre acest personaj? Nimic. 

— Te sun, dacă vrei, dar... 

Zan acţionă rapid. O luă de mână și, fără să-i asculte protestele, o 
trase după el. 

— Dacă tu crezi că poți intra așa în viața mea, ca după aia să dispari 
ca o nălucă, mai gândește-te. Nu-i chiar așa simplu. 

Jade se luptă cu el, curajoasă. Văzând că n-o poate convinge, îi luă 
din mână cheile mașinii și intră în casă, zâmbind victorios. 

— Dacă vrei să vorbim, știi unde mă găsești. 

Jade îl privi fără replică. Naiba să-l ia! 

Nu se descurcase așa cum sperase. Voia doar să câștige puțin timp 
să-și pună la punct o strategie, și iată că nu făcuse decât să agraveze 
lucrurile. 

Clătină din cap și intră hotărâtă pe ușă. Găsi apartamentul cinci și 
păși pragul casei. Înăuntru era o lumină puternică. Mai mult ghici decât 
văzu spatiul frumos mobilat al casei, mobilierul din lemn masiv, 
covoarele orientale, tablourile... 

Ah, dar nu se afla aici ca să admire decorul apartamentului lui Zan. 

ÎI observă și pe el, stând cu spatele la ferestră, cu mâinile sprijinite de 
biroul din faţa lui. 

— Închide ușa, zise el. Vrei o bere? 

— Nu, mulțumesc. Crezi că e bine să amesteci alcoolul cu pastilele pe 
care ti le-au dat de la spital? 

Zan zâmbi. 

— E foarte amabil din partea ta că-ţi faci griji pentru mine, Jade, dar 
cred că o bere nu strică. O consider parte din tratament. Stai jos, te rog, 
adăugă el, arătându-i un scaun chiar lângă el. 

Tânăra se așeză, privindu-l cu o uimire crescândă. 

— Să începem cu... începutul, Jade, continuă Zan, oferindu-i un 
carneţel şi un pix. 

Jade le luă cu mâinile tremurânde. 

— Scrie, te rog, numele companiei de asigurări și adresa, dacă o știi. 

Jade își mușcă buza inferioară. Calvarul începuse! 

— De ce vrei să știi toate astea? încercă ea, disperată să amâne 
momentul adevărului. 

— Cred că motivele mele sunt evidente. Nu mă înţelege greșit, a fost 
o experienţă interesantă, dulceaţă, și vreau să învăţ din ea. Încerc să 
valorific spre bine durerea și suferinţa pe care mi le-ai provocat. În fond, 
m-ai rănit grav... şi asta într-un moment cât se poate de nepotrivit. Așa că 
voi cere daune companiei de asigurări. Ai înteles? Nu mai trage de timp 
Și scrie, te rog! 

— Dar... n-am asigurare, izbucni ea cu ochii în lacrimi. 

— Asta-i bună, replică el, privind-o cu ochii îngustați. 

Jade îi îndură privirea, dar buzele începută să-i tremure. 

— Deci, e adevărat! constată Zan. Aha, înțeleg... Dar nu e ilegal să 
umbli fără asigurare? 

— Nu. Vocea-i sună nesigur chiar și în propriile urechi. Nu... în Rhode 
Island... N-am mai avut niciodată vreun accident... 

Râsul lui Zan îi întrerupse vorbele. 

— Buuun... dacă nu e ilegal, în orice caz e foarte stupid. Acum, nu-mi 
rămâne de făcut decât să solicit de la tine acoperirea pagubelor. Sigur nu 
vrei o bere? Eu îmi mai ai una. 

— Nu! rezistă Jade. În fine... ba da. Te rog, se răzgândi ea. 

Dacă n-avea s-o calmeze, cel puţin berea îi va oferi un sprijin pentru 
mâinile care-i tremurau continuu. 

Zan desfăcu o cutie de bere și i-o înmână cu un aer supărat. 

— Ei bine, această noutate aruncă o lumină complet diferită asupra 
experienţei de care vorbeam. 

Jade luă o gură de bere și o înghiţi strâmbându-se. Berea rece pe 
stomacul gol o făcu să se simtă ciudat, de parcă ar fi înghiţit o piatră. 

Scuturată de un fior, ridică privirea către ochii cenușii care o pân- 
deau de partea cealaltă a biroului. 

— Bine, zise el în șoaptă. Ia o hârtie și descrie accidentul — locul, 
momentul, data, viteza cu care goneai, faptul că ai trecut pe roșu și ce 
s-a întâmplat după aceea. Apoi, semnează, adăugă el, cu o expresie dură, 
necruțătoare. 

Jade încercă să gândească rapid. Fără această declaraţie, Zan n-avea 
nici o dovadă. Nu existaseră martori oculari. Totul se reducea la cuvântul 
ei impotriva cuvântului lui. Mai luă o gură de bere, conștientă de privirea 
lui fixată pe chipul ei. Nu era corect din partea ei să procedeze astfel, era 
poate gestul cel mai egoist pe care-l făcuse vreodată, dar era vorba 

despre supraviețuire. În mod evident, Zan se putea descurca mai bine 
decât ea cu acoperirea daunelor, judecând după locul unde stătea. Va 
plăti o parte din costuri, atât cât își va permite, dar să scrie această 
declaraţie... era un pas fatal. Dacă făcea asta, Zan o putea lăsa falită. Nu, 
cu siguranță, nu era o idee bună. Termină berea și o lăsă pe masă cu un 
gest nervos. 

Zan o ridică şi o aruncă la gunoi, fără să-și desprindă privirea de la 
Jade. 

— Fi, ce-ai de gând? întrebă Zan 

Jade se ridică, sperând să poată ajunge rapid la ușă: 

— Nu, Zan... 

Dar mișcările bărbatului fură mai rapide. Înainte să poată face un 
singur pas în direcţia ușii, Zan o prinse de incheietură și o făcu să se 
aşeze la loc. Privirea lui avea ceva din lucirea metalului. Îi putea simți 
respiraţia caldă pe faţă, ceea ce o intimidă. 

— Nu cred că am auzit ce mi-ai răspuns. Dar înainte de a repeta, 
dă-mi voie să te pun la curent cu trei lucruri esenţiale, Jade. Pentru mine, 
a fost o zi lungă și obositoare, temperamentul meu este puțin cam... 
agitat chiar și în momente mai liniștite și, nu în ultimul rând, nu uita că 
nimeni nu știe că te afli aici... 

Zicând acestea, bărbatul îi mângâie ușor braţul. 

— Încerci să mă sperii, nu-i așa? ripostă Jade. 

— Mda, replică el, cu un zâmbet înghețat pe chip. De altfel, pare 
foarte ușor. Pulsul tău vorbește de la sine. 

Fără să răspundă, Jade ridică mâna, încercând să se elibereze. 
Văzându-și inelul cu diamant de pe deget, Jade își aminti de logodnicul 
său. Avea să fie supărat. 

Ochii întunecaţi ai bărbatului îi urmăriră privirea. Cu mare blândeţe, 
îi întoarse mâna. 

— Hm, deci așa. Eşti logodită, nu? Cine-i norocosul? 

— N-ai de unde să-l cunoşti. Nu umblă cu oameni ca tine! 

Zan îşi dădu capul pe spate și izbucni într-un hohot de râs. 

— Oameni ca mine? Asta mi-a plăcut! 

Ochii lui se îngustară din nou: 

— Bine, Jade, dacă vrei să ajungi acasă la iubitul tău în seara asta, te 
sfătuiesc să începi să scrii. 

— Şi dacă refuz? întrebă ea cu răceală. 

Mâinile bărbatului se lăsară pe ceafa ei, apoi coborâră de-a lungul 
coloanei. Naiba să-l ia! Jade se simţi atât de bine, încât și-ar fi dorit ca 
mângăâierile lui să continue la nesfârșit. 

— Dacă nu vrei? șopti el, în timp ce degetele i se încleștară ușor în 
carne. Sunt foarte obosit, Jade, așa că voi dormi puţin și o vom lua de la 
capăt mâine dimineață. 

— O vom lua de la capăt? Noi doi? 

— Da, ai auzit bine. Am de gând să fiu recompensat pentru cele 
întâmplate... într-un fel sau altul. 

Jade închise ochii și râse încetișor: 

— M-am plictisit de toate chestiile astea, Zan. Iar începi să vorbeşti ca 
un gangster? Ia o pauză! 

— Atunci, n-ai decât să începi să scrii, zise el, mângâindu-i gâtul. Știi 
foarte bine că vreau numai adevărul. 

— Nu mai face asta. 

— Fă ce te-am rugat, sau fac ce-mi place. 

Tonul lui era ameninţător. 

Tânăra încercă să se ridice, dar palmele sale o obligară să se așeze la 
loc. 

— Am să tip! 

— N-ai decât, dulceaţă. Nu-i nimeni în apartamentul vecin. Toţi sunt 
plecaţi. 

Mâinile lui descoperiră agrafa de păr, o desfăcură încet, și părul 
tinerei căzu în valuri pe umeri. Jade încercă să-și ascundă lacrimile. Era 
o nebunie ce se întâmpla acum, o glumă sadică! Lumea însorită de afară 
era cea reală; în lumina difuză a încăperii, degetele bărbatului 
răvășindu-i părul semănau a coșmar. Trebuia să se trezească. Jade își 
scutură pletele, înghiți cu greutate și ţipă: 

— Zan, opreşte-te! Te avertizez, încetează! Altfel, mă vei face să te 
rănesc, și voi începe cu brațul tău drept! Să nu ajungem până acolo! 

Respirația bărbatului se acceleră, mâinile lui se apăsară mai tare pe 
umeri, și râsul lui se auzi limpede în tăcerea încăperii. Jade îl lovi peste 
braţ. 

— Crezi că nu te pot tine cu o singură mână? îi șopti el la ureche. Ei 
bine, pot. Lasă hârtia. Acum e prea târziu, adăugă el. 

Începu s-o sărute, pasional. 

— Bine, Zan, bine! protestă ea, întorcându-și capul. Voi scrie 
declaraţia! La naiba! 

Buzele lui fierbinţi încetară asaltul. 

— Mă temeam că asta vei spune, zise el, slăbind presiunea brațelor de 
pe umerii tinerei. 

Jade respiră adânc. 

— Ce vrei să scriu? 

Degetele lui îi dansară puţin pe umeri, într-un ritm nervos: 

— Mmm... bine, zise el. Scrie așa: în ziua de 8 iunie, eu, Jade 
Kinnane... 

Jade începu să scrie, dar vederea îi era tulburată de lacrimi. După 
"eu, Jade Kinnane", tânăra adăugă cu litere mari "te urăsc", și sublinie. 
Aruncă pixul cât colo şi închise ochii, în timp ce degetele bărbatului se 
închiseră uşor pe umerii săi. 

— Da, înţeleg, murmură Zan, răbdător. 

Jade rupse hârtia. Bărbatul îi ridică fruntea, privind-o concentrat cu 
ochii lui reci. 

— Încearcă din nou, Jade, vorbi el. Avem toată ziua la dispoziție, și 
foarte multe foi de hârtie. 

Zan ridică foaia şi citi declaraţia. 

— Foarte bine, foarte bine, șopti el. Ai scris ceva greșit, ai omis ceva? 

Tânăra clătină din cap. 

— Bun, continuă el. 

Atunci semnează, și după aceea poți să pleci. 

Jade privi pixul, apoi însorita lume de afară. Mâna lui Zan o îndemnă 
să termine mai repede. Cuprinsă de un fior, tânăra ridică mâna și 
semnă. Zan luă repede foaia, o ascunse și se întoarse lângă ea. O privi 
curios, cu ochii micșoraţi. Genele lui blonde se lăsară o clipă peste 
răceala ochilor cenușii. 

— Poti s-o scrii la mașină? îi șopti el. 

Jade se ridică brusc în picioare și lovi scaunul, care căzu la pământ 
cu zgomot. 

— Te urăsc! Te urăsc! 

El nu făcu nici o mișcare, dar vocea lui dură o opri când era gata să 
ajungă la ușă: 

— Jade, nu-ţi vrei cheile de la mașină? 

— Ba da! urlă ea. 

Chipul lui era ascuns în întuneric, dar razele soarelui care 
pătrundeau de afară aruncau o lumină plăcută asupra părului său blond. 

— Sunt în sertarul de lângă ușă, adăugă el calm. Vino te rog, să mă 
vezi mâine pe la zece. Îţi voi spune atunci care-mi sunt pretenţiile. 

Chipul lui se întoarse spre fereastră. 


Capitolul 2 


Jade își pieptănă părul, trăgând cu nădejde peria prin plete până 
când suviţele începură să scoată scântei. Se privi în oglindă. Cearcănele 
negre îi făceau ochii să pară mai mari. Era palidă. Nu dormise bine deloc 
de două zile. 

După întâmplările terifiante din ziua accidentului se întorsese acasă, 
hotărâtă să doarmă toată ziua. Se trezise după o noapte de coşmaruri, cu 
un sigur gând în minte. Nu se va duce la Zan Wykoff la ora zece, așa cum 
el îi ordonase. Dacă ar fi depins de ea, nu voia să se mai afle în preajma 
lui niciodată, întreaga ei viaţă. Bărbatul ăla era nebun, nebun de legat. 

Ce plănuia să facă, acum că avea declaraţia ei scrisă și semnată, nu 
era un secret pentru nimeni. De aceea, nu voia să-i dea satisfacția de a 
rămâne în preajmă până atunci. Se va duce în Grecia, chiar dacă ar trebui 
să înoate până acolo. Departe de el, despărțiți de un ocean, și cu Fred 
alături, cu sfaturile lui înțelepte, avea să dea de capătul acestor probleme 
dificile. Prioritatea numărul unu era să scape, să fugă departe. 

Dar asta necesita bani. 

Făcuse un efort foarte mare să adune suficienţi bani lichizi ca să 
acopere factura lui Zan de la spital și preţul biletului până în Grecia. 

Jade nu voia să ceară bani părinților ei. Tatăl era secat, financiar și 
emoțional, de durerosul divorț prin care trecuse în primăvară. Iar cu 
mama ei încă nu vorbea. Nu-i mai rămăseseră decât mașina și picturile 
cele mai frumoase, pe care nu dorise niciodată să le vândă, ca surse de 
venit. Îşi vânduse deja Volkswagenul unui localnic, la un preţ aproape 
insultător, și luase de pe pereţii casei unde locuia toate tablourile, 
ducându-le cu inima strânsă la cea mai apropiată galerie, pentru a le 
pune în vânzare. Cu puţin noroc, se vor da săptămâna în curs, la 
începutul sezonului estival, când turiștii se vor îndrepta spre Rhode 
Island. 

Între timp, fusese nevoită să-și vândă biletul de avion ca să plătească 
spitalul. Fusese un moment neplăcut... Dar rezervarea era încă valabilă 
până în după-amiaza dinaintea zborului. Avea nevoie doar de bani. 

Și de noroc... Jade se uită zâmbind la chipul ei reflectat în oglindă. 
Problemele financiare pe care le avusese ieri fuseseră agravate de frica de 
a nu da peste Zan pe stradă. Newport era un oraș mic. Cum centrul 
tuturor activităţilor era faleza, era inevitabil să te întâlneşti mereu cu 
aceiași oameni. Dar era preferabil să nu mai aibă de-a face cu o anumită 
persoană... prea bine cunoscută. 

Jade se întoarse spre dulap și-și alese o bluză albă din bumbac, 
potrivită pentru pantalonii scurți kaki. Dacă avea într-adevăr noroc, va fi 
deja în Grecia în momentul când Zan avea să afle unde stă cu ajutorul 
plăcuțelor de înmatriculare. Slavă Domnului, numărul ei nu apărea în 
cartea de telefoane. Dar timpul ei era limitat oricum. Nu putea decât să 
spere că Zan uitase numărul mașinii. 

Jade intră în bucătărie cu sentimentul neplăcut că bărbatul totuși nu 
uitase. 

Tresări când auzi bătăile din ușă. 

— Telegramă! răsună vocea de afară. 

Jade răsuflă ușurată, dar în răstimp de o secundă setimentul ei se 
transformă în panică. O telegramă? Oare putea fi de la Fred? De la tatăl 
ei? Nu, tatăl îi telefona întotdeauna. 

— O secundă! zise ea. 

Deschise ușa, dar în prag întâlni chipul zâmbitor al lui Zan. 

— Oh! exclamă ea, încercând să închidă ușa, pe care bărbatul o ţinea 
cu piciorul. 

Jade renunţă repede la luptă și fugi înăutru. Zan o urmă, 
imperturbabil, râzând în hohote. 

— Aici te ascundeai? întrebă el, cu o ridicare din spâncene. 

— leşi! leşi sau tip! Vorbesc serios, Zan! 

Vorbele sale nu avură nici un efect. Bărbatul se trânti nonșalant 
într-un scaun, privind-o cu ochi strălucitori. Uitându-se la el, Jade își 
dădu seama că nu-l poate suferi. Că-l urăște. Încet, privirea îi alunecă 
spre telefonul din bucătărie. Oare va putea să alerge până acolo înainte 
ca Zan s-o impiedice? 

Capul lui blond se întoarse, urmărindu-i privirea. Ochii lui cenușii 
zâmbiră. 

— Nu, nu vei ajunge! vorbi el calm. Și apoi, ar fi o prostie. Nu-ţi 
dorești să vină poliția. 

— Nu fi așa sigur! ţipă ea. 

Căutându-se cu gesturi plictisite în buzunar, Zan scoase o hârtie 
mototolită și o aruncă pe masă. 

— Momentul când era nevoie de poliție a trecut, Jade, și eu sunt 
fraierul care trebuia să-i cheme. Presupun că vor fi puțin enervaţi de 
întârziere, dar crede-mă că vor fi încă foarte interesaţi de declaraţia ta. 

Ridică foaia și o tinu la nivelul ochilor ei. 

— Asta e copia ta. Eu am mai multe. 

Jade îşi mușcă buza. 

— Ah, ticălosule! Ce naiba vrei? 

Buzele lui se strâmbară la auzul acestor cuvinte, dar privirea lui 
alunecă pe picioarele ei goale ca o mângâiere. Inima tinerei începu să 
bată cu putere. Când ochii lui se fixară pe sânii ei, Jade roși. Îşi ridică 
fruntea cu demnitate, înfruntându-l. 

Zan deveni gânditor. 

— Întotdeauna mi-am dorit să şantajez o fată frumoasă, zise el încet, 
ca pentru sine. Ai luat micul dejun? Trebuie să-ți mărturisesc, continuă 
el fără să aștepte răspunsul, că mie mi se întâmplă din ce în ce mai rar. 
Ai încercat vreodată să spargi un ou cu o singură mână? 

Jade inspiră cu greutate. 

— Te inviţi la masă? zise ea, în culmea nervilor. Lasă-mă să-ți spun 
ceva, dragul meu. Mă pot gândi la două sute de bărbaţi alături de care 
aş prefera să iau micul dejun în locul tău, Zan Wykoff. Ba nu, chiar trei 
sute! adăugă ea, deschizând frigiderul și luând câteva ouă. 

Zan se întinse uşor în scaun. 

— A fost minunat, Jade. Mulţumesc. Mă simt un om nou! 

— Mă bucur. Sper că unul mai bun, mormăi ea, turnând cafeaua în 
cești. 

Îi aşeză o cană în fată, iar ea se aşeză de cealaltă parte a mesei, cu o 
privire îngrijorată. Oare ce avea să urmeze? 

Ochii lui cenușii o cercetară vag interesaţi în timp ce-și bea cafeaua, 
apoi își mutară atenţia asupra bucătăriei și dincolo, asupra dormitorului 
cu pereți albi și plante agățătoare. Sprâncenele aurii se mișcară ușor, ca 
o concluzie a acestei obraznice inspecții, apoi ochii se întoarseră pe faţa 
ei. 

— Cum m-ai găsit? întrebă tânăra, enervată de tăcerea grea dintre ei. 

El zâmbi și bău o gură de cafea. 

— Mai e cafea, Jade? E foarte bună! 

Bărbatul își puse zahăr, amestecă în lichidul fierbinte și căzu pe 
gânduri. În sfârșit, buzele lui se mișcară: 

— Am avut destule mijloace să te găsesc. Mi-a luat o zi să mă hotărăsc 
care metodă e mai bună. 

— Şi care a fost asta? 

— Ei bine, replică el ca şi cum n-ar fi auzit-o, dacă aș fi avut destul timp 
la dispoziție, m-aș fi dus prin niște baruri. Pe faleză, ştii... Aș fi întrebat 
chelnerii dacă știu vreo tânără cu părul lung și roșcat și cu ochii verzi. 

— Părul meu nu e roșu! 

— Așa... aprobă el. Și cum i-ai spune? 

— Cred că se numește acaju! 

— Ei bine, n-am întâlnit în viața mea nici un chelner care să 
deosebească părul roșcat de cel acaju. 

— Şi dacă nu mergeam niciodată într-un bar? 

— Aș fi încercat în magazinele de artă. Câte femei care seamănă cu 
tine cumpără tablouri într-un oraș atât de mic? 

Nepăsător la expresia ei nervoasă, Zan își dădu scaunul pe spate și 
începu să privească în tavan. 

— Sau aș fi putut suna la școala unde predai. Ştii că ai un afiș cu ea în 
mașină, nu? Aș fi sunat și aș fi întrebat de tine. Simplu, nu? 

Examină chipul împietrit de spaimă al lui Jade cu ochii lui lipsiți de 
expresie. 

— Ştii, mă gândeam... pentru o femeie care se învârte de colo-colo, 
accidentând bărbaţi cu o armă mortală — și asta e exact mașina ta, 
drăguţo — nu știi deloc să te aperi. 

Jade luă cana de cafea şi scurse lichidul rămas în chiuvetă. 

— Să înţeleg că n-ai folosit nici una dintre metodele astea. Așa că 
repet: cum m-ai găsit? 

— Eşti foarte perspicace, de aceea te voi răsplăti cu un răspuns sincer. 
Am luat o hartă și am căutat adresa încrisă pe cecul tău, zise el, scoțând 
din buzunar o hârtie și punând-o pe masă. 

— De unde ai ăsta? 

Jade sări ca arsă. Era într-adevăr un cec cu care plătise la magazin, 
acum o lună. 

— Nu-i deloc înțelept să lași așa ceva în mașină, mai ales când îngădui 
străinilor să intre în interiorul vehiculului tău. 

— L-ai furat! 

Zan aprobă din cap. 

— În felul ăsta poţi afla multe lucruri utile, zise el, cu ochi strălucitori. 
De exemplu, am aflat că acum patru zile nu mai aveai în cont decât nouă 
dolari. Așa că vreau să te întreb ceva. 

De unde ai avut banii pentru spital? De la iubitul tău? 

— Nu! Nu-i treaba ta, oricum! zise Jade, intrând în dormitor, ca să-și 
prindă părul. 

Zan o urmă și se opri în ușa camerei. 

— Ţi-ai vândut tablourile? 

Ea se uită la el în oglindă. 

— Care tablouri? 

— Cele care atârnau aici, pe perete. Am numărat deja șase cuie. 

Doamne, acestui bărbat nu-i scăpa nimic! 

— Nu-i treaba ta! repetă ea. Am plătit cheltuielile. Asta-i tot ce te 
interesează. 

Ochii lui se opriră apoi pe fotografia lui Fred, aflată deasupra patului. 

— Deci, el e iubitul tău? Ah, m-am agitat degeaba! 

— Ce vrei să spui? 

— După ce ai plecat, mă trezeam la fiecare zgomot, crezând că e 
prietenul tău, care mă caută să mă bată. Ieri, toată ziua am sta în casă de 
frică. 

— Mi se pare că te simţi vinovat. 

El zâmbi. 

— Da, bănuiesc că da. Dacă erai prietena mea, și cineva te ținea 
ostatică, aș fi vrut să-l găsesc pe omul ăla și să-i arăt părerea mea despre 
asta. Dar cred că iubitul tău e prea civilizat pentru a reacţiona astfel, nu? 
Astea sunt gusturile tale în materie de bărbaţi? 

— Eşti un ticălos de cea mai joasă speță! ţipă ea. M-am săturat de 
hărțuiala asta continuă. 

Ce naiba vrei? 

Se întoarse spre el, cu ochii plini de lacrimi. 

— Păi, Jade, începu el încurcat, cred că în primul rând vreau să mă 
ierti. Am întrecut măsura, știu. Așa fac mereu, e un obicei prost, șopti el. 

Intră în cameră fără să fie poftit şi adăugă cu o voce stânjenită: 

— În al doilea rând, vreau să mă ajuti. 

Jade își încrucișă braţele și-l privi clătind din cap: 

— Nu cred nici un cuvânt din tot ce îndrugi, Zan Wykoff. Dai buzna 
aici, mă ameninţi, mă insulti, mă terorizezi, și apoi ai tupeul să-mi spui 
că vrei să te ajut? 

Ochii lui mari o priveau cu îngrijorare. Jade se emoționă. Bărbatul 
avea ceva din expresia unui leu tânăr și puternic, plin de demnitate și de 
o sălbatică inocentă. Ah, trebuia să picteze chipul ăsta, își zise ea în gând. 
Nu mai lucrase de mult un portret, dar acesta merita osteneala. 

— Ce e? întrebă Zan, ridicând sprâncenele. Vocea lui rupsese vraja. 

Jade privi în altă parte. 

— Ce vrei de la mine, Zan? întrebă ea, resemnată. Îmi pare rău pentru 
ceea ce am făcut, crede-mă, dar nu mai pot să îndrept nimic. Nu pot să 
te vindec și nu mai am nici un bănuţ să-ți ofer. 

El se așeză pe canapea. 

— Dar ai timp, nu-i așa? Ai destul timp! 

— Cum? Ce vrei să spui? 

— Să-i explic. Accidentul a avut loc miercuri dimineață. Știi, când ai 
dat peste mine... La ora aia, nu puteai face decât două lucruri. Să te 
întorci acasă de la iubit sau să te duci să pictezi, după cum mi-am dat 
seama mai târziu, văzând în mașină culorile. După aceea, ai stat cu mine 
jumătate de zi, și niciodată nu te-ai uitat la ceas. Acum e vineri, e ora 
nouă dimineaţa, și nu te văd grăbindu-te spre serviciu. Mai mult, erai 
acasă și ieri seară, când am trecut pe lângă fereastra ta. 

Așa că bănuiesc că ești ori profesoară, ori o studentă în vacanță. 

O fulgeră cu o privire acuzatoare: 

— Dar ai cu doi sau trei ani mai mult decât o studentă și ești obișnuită 
să dai ordine. Mă trimiti să te aştept în mașină și ești uimită când nu mă 
supun comenzii. Asta spune multe despre iubitul tău, dar și despre tine. 
Eşti profesoară, ai toată vara liberă, și eu am nevoie de timpul tău. 

Jade respiră adânc, încercând să-și adune gândurile, dar nu putu 
scăpa de privirea hipnotizantă a lui Zan. Avea impresia că, dacă ar fi 
dorit, bărbatul ar fi reușit s-o convingă să facă orice pentru el. 

— Te rog, Zan, spune-mi ce dorești. 

— Sunt scriitor. Și acum nu mai pot să scriu. Am nevoie de o 
secretară, cineva care să scrie în locul meu. 

Jade izbucni în râs. Fusese nevoie de tot acest teatru ca să ajungă 
aici?... 

— Ah, Zan, de ce n-ai spus așa? Uite, îți împrumut un reportofon sau 
găsesc pe cineva care să scrie... 

Dar Zan o întrerupse clătind din cap nervos: 

— Nu pot lucra așa, Jade. Trebuie să văd cum se înșiră cuvintele sub 
ochii mei, nu pot dicta. Mă opresc și recitesc de multe ori ce am scris, 
mai schimb un cuvânt ici, o frază colo, trebuie să revăd intriga... Nu pot 
sta așa, cu cartea închisă într-o cutiuță neagră, așteptând să vină cineva 
s-o scrie. Și nici măcar nu pot să-mi conduc mașina, că m-aș duce chiar 
eu să caut pe cineva. Vreau un om de încredere, care să stea să scrie, în 
timp ce eu citesc peste umăr. Cineva să corecteze, să taie, să rescrie după 
cum spun eu. Am nevoie de tine. 

Jade se încruntă: 

— Dar eu nu voi fi aici, Zan. Săptămână viitoare plec în Grecia. 

Mă mărit cu Fred. 

Ochii bărbatului sclipiră amenințător. 

— Ei, ce păcat! În orice caz, trebuie să-ţi schimbi planurile, Jade, așa 
cum mi le-ai schimbat pe ale mele. 

Tânăra replică, disperată: 

— Zan, ascultă-mă. Fac un împrumut... și... văd eu cum mă descurc... 
îți angajez o secretară. 

Bărbatul începu să râdă. 

— Și cam cât crezi că ar costa o secretară cu normă întreagă? De fapt, 
oricât ar fi, oricum n-ai banii. 

— Normă întreagă? Adică? 

— De fapt, să stea la mine... 

— Poftim? 

— Cel mai bine scriu dimineaţa. Dacă am inspiraţie, scriu toată ziua. 
Dacă nu, de obicei îmi revin către seară. Crezi că aș putea să sun o 
secretară la trei dimineaţa să-i spun să vină de urgență la mine? 
Secretarele sunt pretentioase, Jade. Se duc în discotecă, se distrează, nu 
sunt disponibile. Vreau pe cineva care să mă ajute zi și noapte. Te vreau 
pe tine. 

— Nu. Nu mă poti obliga. 

— Ba da, te pot obliga, răspunse el calm. 

Vocea lui tandră o surprinse, mai ales că vorbele sale nu erau deloc 
plăcute. 

— Şi o pot face într-un mod foarte civilizat, angajând un avocat, care 
te va stoarce de ultimul bănuţ pe care-l ai. Iar dacă te măriți cu iubitul 
tău, mă gândesc să-mi extind pretenţiile și la fondurile lui. Oricine se 
însoară cu tine, trebuie să plătească, nu-i așa? Asta e metoda civilizată de 


DRAGA MEA JADE 33 


a obține ceea ce vreau, Jade. Cealaltă, e să te înfrunt cu mâinile goale. 
Sincer, e și preferata mea. 

Jade se sprijini de perete și închise ochii. Mintea ei lucra cu 
încetinitorul. Iată, reușise s-o învingă. Iar acum nu se mai temea numai 
de un proces. 

Deschise ochii când îl auzi mișcându-se, dar Zan nu făcuse altceva 
decât să se așeze confortabil pe un scaun. Era pregătit să aștepte acolo 
toată ziua. 

— Ei, Jade, te-ai mai gândit? 

Ea inspiră adânc. La fel se simţise cândva, în copilărie, privind apa 
întunecată pe de un pod înalt. Bun, atunci așa să fie. 

— Zan? 

— Mm? 

— Dacă — și repet, dacă — fac asta, trebuie să-mi promiţi două lucruri. 

— Da? 

— Că nu-mi vei pretinde să locuiesc cu tine acolo. Stăm la distanță 
mică unul de altul și pot ajunge la tine foarte repede oricând, zi și 
noapte. Al doilea, că nu mă vei mai atinge niciodată. Nu suport asta. 

Zan tăcu o vreme, apoi spuse: 

— Nu cred că te afli în poziția de a pune condiţii. 

— Nu stau acolo! Clar? 

Bărbatul îi privi chipul roșu de indignare. 

— Dar vei lăsa tot ce ai de făcut și vei veni când te chem, zi și noapte? 

— Da. 

EI o privi cu îndoială, dar până la urmă fu de acord: 

— Bine, vom încerca și așa. 

— Şi nu... 

— Jade, zise el, privind-o cu ironie. Un singur lucru vreau de la tine, 
şi ăsta e să-mi termini cartea până la sfârșitul lui august. 

Ea se uită în pământ, rușinată. 

— Mă ajuţi s-o termin, și datoria ta va fi uitată. Asta pot să-ţi promit. 

— Şi îmi dai declaraţia înapoi? 

Ceva ciudat se zări în ochii lui de gheaţă, dar bărbatul aprobă din 
cap. 

— Bine, Zan, când începem? 

Dar el deja se ridicase. 

— Auzi la ea, când începem! repetă el, luând-o de mână. Chiar acum. 
Haide, Jade. 

— Stai o clipă! Pot să mă încalț măcar? 

— Doar dacă te grăbești, răspunse el, luând-o înainte. 

Jade îl urmă, neputincioasă. 


Capitolul 3 


— Deci, scrii romane polițiste! zise Jade, privind o foiaie de pe biroul 
lui Zan. 

Fraza era întreruptă în mijlocul unei descrieri. 

Zan se întoarse spre ea: 

— Prefer numele de thriller. 

Jade îi privi chipul. Părea agitat, aproape nervos. 

— Și care-i diferenţa? 

— Mai puţin mister, mai multă tehnică și nu admit intervenţia 
bătrânelor simpatice și isteţe. Bun, acum că am lămurit problema, de ce 
nu iei loc? Ar trebui să ne apucăm de treabă. 

Jade se așeză fără chef. Era prea frumos aici, în apartamentul ăsta 
minunat, la numai câteva sute de metri de apă, ca să te gândești la 
muncă. Puteai vedea portul, bărcile care pluteau leneșe, ambarcatiunile 
care veneau și plecau. Oh, urma o vară foarte grea, plictisitoare. Să stea 
aici, obligată să scrie gândurile unui ticălos, în loc să facă ce voia, când 
dorea, era cea mai cruntă pedeapsă. 

— Eşti gata? întrebă Zan. 

Ascunzându-și indignarea, Jade aprobă tăcută din cap. Trebuia să se 
relaxeze. Zan se apropie. Se afla în spatele ei. Jade încercă să nu mai 
tremure. Apropierea lui îi dădea mereu fiori. Parcă simtea din nou 
degetele lui calde cuprinzându-i umerii. 

— "E cald încă”. 

— Poftim? 

— La naiba, Jade, trebuie să scrii ce-ţi dictez! 

— Oh! roși ea și începu să apese butoanele tastaturii. 

Zan reciti întreg, pasajul, aprobă și reluă dictarea: 

— Dialog. "Asta e ciudat. Uite..." 

Continuând să dicteze, bărbatul se îndreptă spre fereastră. Degetele 
lui Jade îi urmau fidel gândurile. 

— Cum e orașul... începu Zan. Nu, nu scrie asta, acum vorbeam cu 
tine. 

— Și cum ar trebui să-mi dau seama de diferență? 

— Îţi foloseşti urechile. Cum e orașul în decembrie? 

— De ce? 

— Pentru că pe atunci ne vom afla tot aici, lucrând la al treilea capitol 
în noaptea de Crăciun... dacă nu te miști mai repede. Scuturându-și 
capul ca un copil încăpățânat, Zan o privi și izbucni în râs: 

— Nu te mai uita așa la mine. Ia gândește-te! Vom face focul în 
şemineu, vom împodobi bradul... Va fi chiar drăguţ! 

Jade rămase fără glas. 

— Dacă aș şti că va trebui să stau cu tine până în decembrie, Zan, aș 
lua calculatorul în brațe și m-aș arunca în apă împreună cu el chiar în 
clipa asta. Drăguţ, spuneai? Drăguţ pe naiba! 

Apoi, observând expresia lui zâmbitoare, realiză că glumise pe seama 
ei. Se ridică brusc de pe scaun și zise pe un ton răstit: 

— Gata! Pauză! 

— Bine, aprobă el amabil. 

Întinse mâna, luă teancul de foi de pe masă și începu să le recitească, 
masându-și cu mâna sănătoasă ceafa. 

Jade îi studie o clipă umerii puternici, apoi intră, prin ușile din sticlă 
larg deschise, în camera vecină. Clipi, surprinsă de întunericul dinăuntru 
şi de răcoarea binevenită a încăperii. 

Camera era în formă de L. Se opri în spaţiul de luat masa, acolo unde 
ea și Zan se înfruntaseră prima oară, în ziua accidentului. În dreapta ei, 
se afla mobilierul de bucătărie. Pe latura mare a L-ului se afla o insulă 
specială pentru gătit. Separarea bucătăriei de sufragerie era marcată 
printr-o diferenţă de nivel. Livingul era mobilat cu fotolii și canapele de 
culoare crem. Jade păși pe covorul din lână în nuanţe de roșu și auriu. 
Da, probabil că era foarte drăguţ aici, pe timp de iarnă. 

— Ocolește şemineul și apoi ia-o la drapta, dacă vrei să ajungi la baie, 
se auzi glasul lui Zan din bucătărie. Ți-e foame? 

— Nu. 

— Bine, răspunse el, pentru că am mâncat oricum tot ce aveam. 
Mergem mai târziu la cumpărături. 

— Mergem? zise Jade, privindu-l uimită. 

— Dar un suc vrei? întrebă el, ignorându-i mirarea. 

— Da, te rog. 

Jade se îndreptă spre baie. Doamne, în ce se băgase. Trecu pe lângă 
dulapul unde-i ascunsese Zan cheile în acea zi. O fotografie care se afla 
deasupra îi atrase atenţia. Zan zâmbea fericit spre cameră, iar o tânără 

stătea pe umerii lui. Erau pe o plajă. Necunoscuta se ținea cu putere de 
părul bărbatului și se strâmba copilărește. Jade simţi o oarecare invidie. 
Oare ea și Fred arătaseră vreodată atât de fericiți împreună? 

Privi din nou chipul lui Zan care zâmbea din fotografie. Câţia ani să 
fi avut pe atunci? Părea neschimbat. Poate era putin mai tânăr... Dar 
putea fi o simplă părere. Fericirea de pe chipul lui îl putea face să pară 
mai tânăr. Probabil poza fusese făcută acum cinci ani. Nu mai mult. 
Vârsta fetei era greu de ghicit. Douăzeci și cinci de ani... poate mai mult. 
Era o blondă delicată și fragilă. 

— Ea e Mona, cea care m-a adus în halul ăsta. 

Doamne! Bărbatul ăsta era peste tot. Jade respiră adânc, apoi se 
întoarse spre el. Chipul lui era pe jumătate zâmbitor, pe jumătate 
gânditor. Îi întinse cu un aer absent o cutie de cola. 

— Ce hal? întrebă ea. 

— Am cumpărat apartamentul de aici împreună. Încep să mă întreb 
dacă a fost o idee bună. 

— E un loc absolut încântător. 

— Mda, aprobă el cu jumătate de gură. Cu unele amendamente. 
Câteodată mă tem să nu sfârșesc cum era să se întâmple acum trei zile. 

O luă prietenește de mână și adăugă: 

— Ceea ce mi-aduce aminte de ce te afli tu aici. Înapoi la treabă, draga 
mea! 

— Ce se întâmplă dacă nu termini cartea la timp, Zan? 

— Ce-ti pasă? întrebă el, tărăgănând cuvintele. 

— Îmi pasă. Eu te-am adus în halul ăsta. 

— Așa. Și va trebui să mă și scoţi. Haide, la treabă! 

Da, așa era. Ea îi stricase planurile, ea trebuia să-l ajute. 

În această logică se afla foarte mult adevăr, pe care Jade nu îndrăznea 
să-l nege, chiar dacă fusese șantajată ca să-și plătească datoria. Dar pe 
măsură ce timpul trecea și degetele ei agile goneau pe tastatură, o 
suspiciune se născu în mintea ei și începu să crească. Oare nu fusese 
păcălită? 

Era evident că Zan acționa câteodată ca un adevărat mafiot și putea 
deveni violent. Întrebarea era dacă acest personaj cu voce amenințătoare 
și cu o putere de convingere incredibilă, care o făcuse să scrie declaraţia 
aceea și să accepte să-l ajute, exista cu adevărat? Era oare partea 
întunecată a acestui bărbat, în general plin de umor și tandrete, sau doar 
o ficţiune? Era Zan capabil de gesturi necugetate, dacă era provocat, sau 
doar blufa? Jade ar fi dat orice să afle adevărul. 

— Doamne, ce încet scrii! 

Zan se opri lângă masă. 

— Mă străduiesc cât pot de mult. 

Niciodată în viaţa ei nu scrisese atât de repede, și iată că bruta asta 
avea mereu ceva să-i reproșeze! 

— Trebuie să te mulțumești cu atât, adăugă ea pe un ton nervos. 

Bărbatul se apropie și mai mult. Se aflau față în faţă. 

— Îţi sugerez, continuă ea, din ce în ce mai agitată, îti sugerez ca data 
viitoare când sari în faţa unei maşini, să verifici mai întâi dacă şoferul ştie 
să scrie repede după dictare. 

— Am sărit în fața mașinii? Eu? repetă el, pe un ton uimit. Pentru o 
şoferiță maniacă, ai foarte mult tupeu. 

Se aplecă peste chipul ei, atenționând-o cu degetul. 

— Din câte văd, nu stai bine nici cu instinctul de autoconservare, de 
vreme ce îndrăznești să-ţi insulti victima în propria casă. 

Îi privi chipul stânjenit. 

— Pot să observ că... eşti femeie. 

Jade clipi, mirată de brusca schimbare de subicet. 

— Cum? 

— Mm-hm, răspunse el indescrifrabil, în timp ce îi mângâia chipul. 
Vreau să spun că în acest moment arăţi cele mai neplăcute caracteristici 
ale sexului tău. 

Degetele lui îi atinseră bărbia cu gesturi delicate. 

— Enervează o femeie, și vei vedea de ce e în stare. 

Jade își întoarse capul, dar Zan o opri cu același gest tandru. Privirea 
lui era totuși mai degrabă amenințătoare. Jade începu să tremure. De ce 
era atât de înspăimântată de bărbatul ăsta? Era doar un măscărici... Sau 
nu? 

— Mai ești nervoasă sau ti-a trecut? A, înțeleg, ti-e frică de mine... 
Chipul tău e foarte ușor de descifrat, Jade. Întoarce-te la treabă. 

Exasperată, Jade ascultă. Era mai simplu decât să se certe cu el. 

— Deci, ţi-e frică. Te-ai înroșit până-n vârful urechilor. 

— Nu-i adevărat! 

— Du-te să te uiţi în oglindă. 

Bărbatul se întoarse la manuscrisul lui, iar Jade se grăbi să plece de 
lângă el, bucuroasă că-i oferise un pretext. 

Pe același hol cu baia se aflau două dormitoare, iar Jade nu rezistă 
curiozităţii și le studie prin ușile deschise. Cel mai mic părea dormitor 
de oaspeţi. Avea puţin mobilier, doar un pat strâmt și un birou. 
Perdelele albastre atârnau până la podea, acoperind complet priveliștea 
de afară. 

Camera cu pereţi albi și bibliotecă era cu siguranță a lui Zan. 

Dincolo de perdele se zărea balconul îngust, care dădea spre port. 
Ce priveliște! Patul se afla cu faţa spre fereastră. Era modern, confortabil 
și cu un design foarte interesant. Și-l imagina pe Zan stând în pat 
noaptea și privind podul luminat, în timp ce briza blândă pătrundea prin 
ferestrele larg deschise. Ea una așa ar fi stat, dacă ar fi avut o asemenea 
locuinţă. 

Jade se întoarse. Deci, unde era baia? Aha, aici. 

În oglinzile mari din sala de baie, se putea vedea perfect. Doamne, 
de ce nu-și luase o pălărie? 

Se uită împrejur, studiind cu atenţie spaţiul curat și strălucitor al băii 
în căutarea unei oglinzi de mână. Deodată, o lucire metalică îi atrase 
atenţia. Știu al cui era obiectul chiar înainte de a vedea delicata inscripție 
de pe mâner. Mona. Se privi în ovalul oglinzii. 

"Hm, își zise ea, oare unde o fi acum această Mona?" 

Își desfăcu părul, lăsându-l să-i cadă pe umeri. 

— Hei, roșcato! se auzi vocea lui Zan. 

Jade strânse din dinti. N-avea să răspundă la acest apelativ. 

— Ochi verzi? încercă el, cu îndoială în glas. 

Ea zâmbi fără să vrea. 

— Te apropii! 

— Jade! strigă el, bucuros. 

— Așa da! Ai nimerit-o! 

leşi din baie și-l văzu stând confortabil pe canapea, zâmbindu-i galeș. 
Așa ar trebui să arate un bărbat, se gândi Jade, privind umerii lui lati și 
puternici și şoldurile înguste. De ce nu erau mai mulți bărbaţi ca el? 

Privirile lor se întâlniră. Zan părea somnoros, epuizat. 

— Îmi place cum îţi stă cu părul așa, zise el. 


42 DOROTHY DANIELS 


— Eşti bine? întrebă ea, ignorând complimentul. 

Fl clătină din cap, cu ochii plini de tristeţe. 

— Ce ai, Zan? Te doare mâna? 

— Mor de foame. Trebuie să mergem la cumpărături. Nu pot să 
lucrez cu stomacul gol. 

Jade se uită la el, exasperată. 

— Zan, am fost de acord să te ajut să scrii, nu să-ţi fac cumpărăturile. 
Așa ceva nu face parte din învoială. 

Ochii lui căpătară o lucire de gheaţă, iar buzele bărbatului se 
strânseră ameninţător: 

— Jade, așa cum văd eu lucrurile, ești aici să mă ajuţi să fac tot ce 
puteam face și eu acum trei zile, înainte... să mă accidentezi. Ar trebui să 
nu mai gonești niciodată cu o asemenea viteză. 

Jade își plecă privirea: 

— Scuză-mă, nu m-am gândit la asta... Cât despre condus... oricum, 
am vândut mașina. 

— Foarte bine. Nu mai aveam curajul să urc a doua oară în mașinăria 
aia UCigașă. 

— Mașinărie ucigașă? 

— În sfârşit. Să mergem, Jade, ordonă el. 

Ajunseră în garaj și, când Jade îi văzu mașina, exclamă: 

— Vrei să conduc asta? Cred că glumești, Zan! 

Era vorba de un Porche luxos, verde închis, care strălucea triumfător 
printre celelalte lucruri din garajul prăfuit. 

— În orice caz, eu nu pot conduce. Tu vei face asta în locul meu și 
presupun că după ce te vei obişnui, va ajunge chiar să-ţi placă. 

Zan mângâie absent mașina. 

— Am cumpărat-o special ca să se potrivească ochilor tăi, Jade. 
Trebuie s-o conduci. 

Se întoarse spre ea, cu sprâncele ridicate: 

— Acum, fă ce-ţi spun... vino încet spre ea și, orice ai simți, acționează 
ca şi cum ai avea deplină încredere în tine. Simte îndată frica. Haide, 
îndrăznește! 

Jade începu să înainteze cu teamă, așteptându-se ca mașina să 
mormăie, să ragă sau s-o lovească. Se opri lângă portieră, privind spre 
Zan. 

— La naiba, Jade, șopti bărbatul. Mi se pare că te place. De obicei, nu 
se poartă atât de prietenos cu străinii. 

— Zan, mai știi că te-ai lovit la cap în accident? Poate vorbeşti cu 
doctorul să te ajute, să-ți dea o pastilă... 

Chipul lui deveni solemn: 

— Nu există nici un leac pentru asta, Jade. Intră înăuntru. 

Interiorul mașinii îi aminti tinerei de Volkswagenul ei. Era primitiv, 
masculin și foarte funcţional. 

— Ajustează scaunul, drăguțo. Vei avea onoarea să conduci o 
bijuterie... pe care nimeni n-a mai atins-o de multă vreme. 

— Cum? 

— Da, ai auzit bine. Eşti prima în mulţi ani... cred că trei. 

Pentru el, aceste vorbe părură să închidă o semnificaţie, dar Jade 
n-o putu pricepe. 

— Bine, dulceaţă, atunci să pornim, adăugă bărbatul. 

— Nu mă cheamă Dulceaţă. 

— Înţeleg. Dar dacă-ți spuneam acritură, cred că mi-o luai în nume de 


> 


rau. 

Privindu-i rânjetul superior, Jade începu să dea cu spatele, nervoasă. 
Mașina demară cu greutate, apoi motorul se opri. 

— La naiba! exclamă ea. 

— Mai încearcă o dată, Jade, și de data asta apasă pe ambreiaj mai 
încet, și mai tare pe acceleraţie, o sfătui el, cu privirea unui om pregătit 
să facă faţă unui calvar. 

Jade porni din nou motorul, mușcându-și buzele. 

— Haide, dulceaţă, încearcă, o încurajă el. 

Fulgerându-l cu privirea, Jade apăsă pedalele. Mașina ieși din garaj, 
în lumina de afară, apoi se opri din nou, încăpățânată. 

— Ah! exclamă Zan, împingându-se în scaun. 

Jade zâmbi amenințător spre el. Să îndrăznească numai să 
comenteze ceva! 

Zan o privi şi-i pricepu probabil starea, pentru că nu mai făcu nici o 
observaţie răutăcioasă. Cu o expresie spășită, zise numai: 

— Încearcă a-ntâia. Ar trebui să fie mai ușor. 

Chiar așa se întâmplă. Mașina începu să se miște și nu se mai opri. 
Urcă destul de dificil dâmbul care ducea spre strada principală, dar 
continuă să meargă. 

— Ştii ce e cel mai frumos? întrebă Zan. Eu am asigurare. Fii atentă la 
semafoare, și totul va fi bine. 

"Ah, se gândi Jade pe când intrau în parcarea supermarketului, îmi 
va fi greu să mă întoarc la un Volkswagen după ce am condus un Porche. 
E periculos să te obișnuiești cu lucrurile pe care nu ti le poți permite." 
Găsi un loc liber în parcare și se îndreptă într-acolo. Zan răsuflă ușurat 
când auzi motorul oprindu-se și privi în jur cu aerul unuia abia trezit din 
somn. 

Jade zâmbi. 

— Ei, n-a fost atât de rău, nu? întrebă ea, mândră de performanţa pe 
care o realizase. 

Zan îi întoarse zâmbetul: 

— Nu, deloc, pentru prima încercare. Deși... mi s-a părut că abia te-ai 
abținut să nu dai peste omul ăla care făcea jogging. 

— Brută ce eşti. 

— Haide, Jade, glumeam, zise bărbatul, luându-i mâna. 

Tânăra tăcu, îmbufnată. 

— Şi acum, la treabă. Trebuie să mă ajuţi. Să nu mă lași să cumpăr 
toate prostiile pe care le vreau. Va trebui să ai grijă să nu iau mai mult 
de două torturi de îngheţată, spuse Zan. 

Jade începu să râdă. Dar, privind de departe magazinul, zâmbetul îi 
păli. De câte ori ea și Fred nu făcuseră cumpărăturile aici, împreună? De 
câte ori nu se întâlniseră aici întâmplător? Toată lumea pe care o 
cunoșteau venea aici pentru aprovizionare. Se uită nemulțumită la mâna 
lui Zan care-i ţinea încă braţul și și-o trase ușor. Ah, era greșit ce făceau! 
ÎI urmă totuși până la intrare și reuși să-i înfrunte privirea cercetătoare, 
dar după o clipă se opri în loc. Nu, nu va merge la cumpărături cu Zan! 
Clătină din cap și făcu un pas înapoi. 

— Ce ai, Jade? 

— Trebuie... să-mi cumpăr ceva de la farmacie. Ne întâlnim după aia, 
la mașină. 

Privirea lui redeveni rece: 

— Nu, ne întâlnim în magazin. Trebuie să mă ajuţi cu plasele. 

Fără să aștepte răspuns, Zan o luă înainte. ÎI urmări plecând. Era mai 
înalt decât toți bărbaţii pe lângă care trecea. 

Era frumos... își zise ea, dintr-o dată nefericită. 

Ah, era stupid din partea ei să se comporte astfel, hotărî Jade după 
câteva minute, uitându-se dezinteresată la rafturile de șampoane. 
Sampon pentru păr blond, pentru păr uscat, pentru păr buclat... fiecare 
promițând un miracol. Răsplata pentru cel care alegea bine erau fericirea 
eternă și dragoste adevărată. Of, Doamne! De ce se panicase în halul 
ăsta? Începu să se plimbe încet prin farmacie, contemplând fiecare 
produs. Fred... Trebuia să-i trimită o telegramă mâine, apoi o scrisoare 
în care să-i explice faptul că era vorba doar de o întârziere nedorită, și nu 
de o schimbare de atitudine... Se trezi uitându-se la o cremă 
demachiantă care-i trebuia. Cea de acasă aproape se terminase. Era 
neplăcut, pentru că nu mai avea nici un ban al ei. 

Se opri, îngrijorată. Oare ce avea să facă în privința banilor? Fred îi 
aranjase să lucreze ca ilustrator pentru o carte din cadrul proiectului în 
care era implicat, ceea ce însemna că și-ar fi putut acoperi cheltuielile 
importante pentru vara în curs. Iar dacă asta nu s-ar fi întâmplat, salariul 
lui Fred ar fi putut fi mulţumitor pentru amândoi. Dar așa, ce avea să 
facă? 

Nu luase mult în schimbul mașinii, dar banii îi puteau ajunge pentru 
hrană și materiale aproximativ o lună. Iar dacă picta, se putea întreține 
până la sfârșitul verii, își spuse ea cu tărie, dacă Zan îi lăsa și ei puţin 
timp. Turiștii care invadau orașul în lunile de vară erau mereu în căutare 
de tablouri cu tematică marină. Dacă se gândea bine, ar fi trebuit să-și 
retragă picturile dragi din galerie chiar mâine. Dacă nu, risca să nu le mai 
vadă niciodată. 

Dar Zan o va lăsa să picteze? Astăzi, avusese continuu de lucru. Ei 
bine, trebuia să-și rezerve niște ore numai pentru ea, cu Zan sau fără Zan 

în viața ei. Nu putea scrie mereu. Între timp, trebuia să-i facă pe plac. Un 
stăpân fericit e un stăpân generos. Zâmbi. Înțelegerea lor fusese clară. 
Trei luni de muncă sau până la terminarea cărţii. Oricare dintre aceste 
termene se împlinea primul, era perfect. Nu mai putea suporta sclavia 
asta. 

Ieşi din farmacie și se îndreptă spre raioane. ÎI găsi repede pe Zan, 
recunoscânu-i părul blond. Se apropie de el. 

— Ai găsit ce voiai? întrebă el. 

— Cum? Ah, da, răspunse ea, furioasă că-și uitase deja minciuna. 

Ochii lui o priviră îndelung. 

— Uite-o cum roșește, mormăi el în șoaptă, apoi îi întoarse spatele. 

Jade își pipăi faţa. Bărbatul ăsta era o pacoste! 

— Adu căruciorul, Jade, porunci el, alegând nepăsător câteva pungi 
de covrigei. 

— Vine cineva în vizită, Zan? întrebă tânăra, văzând cantitatea mare de 
alimente din coș. 

— Nu, dar nu vreau să-mi mai pierd timpul cu prostii. Am de scris. Ce 
faci, stai? Împinge căruciorul! 

— Bine, ascultă ea, nu fără un oarecare protest interior. 

Zan veni lângă ea, privind rafturile şi trecătorii cu același interes 
copilăresc. Se opri chiar să observe lupta unui bătrân cu un cărucior plin 
de produse. 

— Mama ta nu te-a învăţat să-ţi vezi de treabă şi să nu te holbezi așa 
la oameni? 

Când se întoarse spre ea, Jade citi în ochii lui o durere profundă și 
reală. 

— N-am avut mamă, explică el. Sunt orfan. 

— Oh, se înduioșă ea. Îmi pare foarte rău, Zan. 
Imediat, privirea lui se schimbă, devenind ironică. 
— Sunt un mare mincinos, draga mea. Nu mă lua în serios. Lipsa 
mâncării mă înnebuneşte! 
Îi atinse mâna prietenește. 
— Asta, și fetele care cred tot ce le spun, adăugă el, trăgând-o după 
sine în vânătoarea de alimente. 
Jade era la capătul răbdării! Era un om imposibil! 
— Serios, Zan, de ce naiba te uiţi la oameni în felul ăsta? 
Bărbatul se întinse după o sticluță cu sos de soia și spuse: 
— Pentru că sunt scriitor, dulceaţă! De unde crezi că mă inspir? 
Așeză sticla în cărucior și continuă: 
— De fapt, dacă vrei să știi, romanul la care lucrez are o eroină cu 
părul lung. 
Răsuci pe deget o buclă din părul ei și continuă visător: 
— Cu părul lung ca o perdea de mătase... Și cel mai amuzant lucru e 
că susţine că are părul acaju, în timp ce toată lumea... 
Gestul nervos al lui Jade îi întrerupse povestea. Tânăra îi dădu mâna 
la o parte, privindu-l cu ochi amenințători. Suvita din părul ei străluci o 
clipă în lumină. 
— Nici măcar să nu îndrăznești să te gândești la asta! 
Fl zâmbi răutăcios. 
— Încearcă să mă oprești, o tachină el. 
— Încearcă să scrii singur romanul! replică ea. 
Zan clipi. 
— Asta ar putea fi o problemă, admise el. Ia spune, ce fel de sos vrei 
la friptură! 

— Ce sos vreau? Ce contează? 

— Vreau sfatul unei gospodine, asta-i tot. Ce fel de sos preferă 
iubiţelul tău? întrebă Zan cu inocentă în glas. 

Iubițel! Jade închise ochii și respiră adânc. Nu-l putea lăsa s-o 
umilească în felul ăsta! Deschise ochii. 

— Încearcă-l pe ăsta, zise ea, alegând un sos foarte picant. 

Fl începu să râdă, recunoscându-se înfrânt, și luă la nimereală câteva 
sticluțe. 

— Unul tot va fi bun, comentă el. Și acum, să mergem la carne, înainte 
să leşin de foame. 

La raionul de carne și mezeluri, Zan privi cu ochi mari produsele, 
fără să se poată hotări. 

— Tu de care nu iei de obicei? glumi el. 

Jade zâmbi fără voie. 

— Cel mai ieftin, Zan, când îmi permit măcar să cumpăr așa ceva. 
Sunt profesoară la o școală privată... 

— Îţi place să predai? 

Jade se gândi o clipă. 

— Când merge bine, e excelent. Când e rău, e groaznic. 

— Şi ce ti-ar plăcea să faci în schimb? 

— Să pictez. 

— Mi-ar plăcea să-ţi văd niște lucrări, zise el cu seriozitate. 

— Presupun că le vei vedea, mai devreme sau mai târziu, replică ea 
privind în altă parte, intimidată. 

— Bine, aprobă el. Am stat destul, să mergem. Prinde, adăugă 
bărbatul, aruncând spre ea pachetele alese. 

— Ah, oprește-te! Cât crezi că pot căra? 

Zan admise că are dreptate și se îndreptă spre rafturile cu produse 
congelate. 

— Cartofi. 

— Cred că ar fi mai bine să-i luăm deja tăiaţi, nu te poti descurca așa, 
cu o singură mână. 

— Lasă-mă în pace! Știu eu ce fac! se răţoi Zan. 

Jade privi spre uriașa grămadă de alimente din coș. 

— Cât de mare e frigiderul tău? întrebă ea. 

— Mare, răspunse el, dându-și la o parte o șuviţă de pe frunte. Acum, 
hai să cumpărăm legume. ȘI, orice ai face, nu uita de cărbunii pentru 
grătar. 

Jade împinse căruciorul spre raionul de legume, dar pe drum se 
opri, atrasă de florile din ghivece. 

— Cred că de asta ai nevoie, Zan, zise ea, alegând o begonie înflorită. 

Zan privi sceptic floarea. 

— Și cum naiba se prepară asta? 

— Brută! îl apostrofă ea, strângând la piept floarea. Nu-i da atenţie, 
așa e el, îi explică ea plantei, nu vorbește niciodată serios. 

Apoi, întorcându-se către el: 

— N-ai nici o floare în casă, Zan! 

Ochii lui o priviră cu mirare. 

— N-am nici o floare dintr-un motiv foarte bine întemeiat. Cei care se 
ocupă de apartament n-au prea multă grijă de ele. 

— Cei care se ocupă de apartament? repetă Jade, întristată. 

— Da, e doar o reşedinţă de vară, pe care o închiriez pe timp de iarnă. 
Nu-mi place frigul. 

Zan privi chipul trist al tinerei, apoi se uită spre begonie. 

— E frumoasă, zise el, punând-o în coș. Uite cum facem. O cumpărăm 
pentru tine, și tu mi-o împrumuţi până în septembrie. 

Jade tăcu. 

— Dar tu o hrănești, tu o plimbi și n-o lași să doarmă în patul nostru! 
glumi el. 

"Patul nostru”. Imaginea era atât de neașteptată, și totuși atât de 
puternică! Buzele ei se strânseră nervoase. Chiar și în glumă, tot nu 
trebuia să spună așa ceva. Era un om imposibil. 

Ajunseră în sfârșit la legume. Mergea încet printre rafturi, așteptând 
ca obrajii să revină la culoarea normală. Încă un minut, și putea să-l 
privească din nou pe Zan. Ticălosul! 

— Vrei morcovi? întrebă ea, cu ochii plecați. 

— Nu pot trăi fără ei, replică el ironic, în timp ce alegea niște 
castraveți. 

Jade continuă să privească în pământ. Trebuia să se obișnuiască. Așa 
era el. Glumea mereu. Și atâta vreme cât ea reacționa tot timpul, va 
continua s-o ia peste picior. Alese câțiva morcovi mici și se întoarse să-i 
pună în cărucior, dar se ciocni de Zan, care venise foarte aproape. 

— Tubiţelul tău ţi-a spus vreodată că ochii tăi au o culoare 
fermecătoare când te enervezi? îi șopti el la ureche. 

Jade respiră adânc. Nu trebuia să roșească iarăși. Dacă se putea 
descurca în fața unei clase alcătuite din mici sălbatici de paisprezece ani, 
putea cu siguranță să facă fată unui nebun puţin mai mare. Putea? 
Închise ochii, îi deschise la loc și clipi. Feţele lor erau aproape lipite. 

— Nu, nu cred că mi-a spus vreodată asta, replică ea încetișor. 

Sprâncenele lui blonde se ridicară ușor. 

— Ei bine, nici eu nu-ţi voi spune, se hotărî el. Nu vreau să te enervez. 

Aşa... care e aroma ta preferată pentru înghețată? Lămâie? 

— Nu, migdale, dar ce contează? izbucni ea, plecând de lângă el. 
Începuse s-o doară capul. 

Zan nu se obosi să-i răspundă, dar o privi cu satisfacţie. 

— Soarta, șopti el, îndreptându-se spre frigiderele cu înghețată. 


Capitolul 4 


Zan fu foarte tăcut pe drumul înapoi către casă. Tăcut și cu ochii 
strălucind curioși când trecură pe lângă un pieton neatent, tăcut și 
răbdător când Jade opri în ultima clipă la semafor. Cu o expresie 
gânditoare, bărbatul stătea pe scaun întins pe spate, relaxat și tăcut, 
lăsând-o să-și vadă de drum. Jade lăsă în jos geamul. Vântul îi bătea 
plăcut în plete, răcorindu-i obrajii înfierbântaţi. Era obosită și înfometată. 
Avea să-l ajute să care alimentele, apoi se va duce acasă. Își făcuse datoria 
pe ziua de azi. 

Pierduseră apusul. Spre vest, cerul avea o nuanţă palidă de roz și 
liliachiu. Cerul și marea aveau o strălucire de argint, dar afară era 
aproape întuneric. Clădirile păreau toate zugrăvite cu albastru întunecat. 

Jade îl lăsă pe Zan la ușă cu alimentele și se duse să parcheze mașina. 
Întorcându-se spre casă prin întunericul de afară, se întoarse să privească 
arcul luminat al podului. Deodată, inima îi tresări fericită. Intră în casă. 

Zan cărase mâncarea în bucătărie. Cu capul plecat, amesteca ceva 
într-un pahar. Sunetul ghetii o făcu pe Jade să tresară. 

Se întoarse spre ea, întinzându-i o băutură. 

— Pentru tine, dulceaţă. A fost o zi obositoare, îi zâmbi el. 

Jade luă paharul, privind felia de lămâie care plutea deasupra 
băuturii. Ar fi trebuit să plece. 

— Îţi place ginul tonic, nu? întrebă el. E perfect în caz de malarie. 

Ea aprobă zâmbind și luă o înghiţitură. 

Acidă și rece, băutura i se lovi de cerul gurii, încălzindu-i întreg 
trupul. Mai sorbi o dată. Era așa bună! Va bea numai acest pahar, apoi va 
pleca. 

— Vrei să pun mâncarea în frigider? întrebă ea, practică. 

EI clătină din cap. 

— Nu, o să fac eu asta, după ce pregătesc grătarul. Mai bine te ocupi 
de salată. 

Jade se concentră. Oare voia să spună...? ÎI privi nervoasă. Doar nu 
credea că va rămâne la cină! Zâmbetul lui era perfect inocent, dar ochii 
lui cenușii păreau îngrijoraţi. Jade clătină din cap, hotărâtă: 

— Nu, Zan, nu mănânc aici, mulţumesc. 

Era momentul să tragă o linie clară între înțelegerea lor comună și 
viața ei intimă. 

— Ba da. Am muncit din greu astăzi, amândoi. Trebuie să mâncăm. 

Îi întoarse spatele, ca şi cum chestiunea era încheiată, și începu să 
caute în pungile de cumpărături. 

— Zan, am spus nu. Pot să mănânc și dacă sunt singură. 

Aruncă băutura rămasă în pahar și-l trânti pe masă. 

— Jade, strigă Zan, cu o voce pe care nu i-o mai auzise niciodată. 

Probabil că tonul îl surprinse chiar și pe el, pentru că se întrerupse 
brusc. 

Luând cărbunii și chibriturile, se întoarse spre ea cu o expresie foarte 
răbdătoare. 

— Jade, tu mi-ai pregătit micul dejun azi dimineață. Eu nu-ți pot oferi 
o cină? întrebă el încet, îndepărtându-i de pe faţă o suvită rebelă. 

Dar Jade era foarte nervoasă. 

— Din câte îmi amintesc eu, Zan, mi-ai cerut de mâncare. Eu nu ţi-am 
oferit nimic. Era vorba despre un mic șantaj, îţi mai aduci aminte? 

Maxilarul bărbatului se strânse, iar ochii i se îngustară. Făcu un pas 
spre ea. 

— Ok, Jade, așa a fost. Iar acum, vei cina cu mine... 

Bărbatul lovi aerul cu palma, de parcă ar fi simţit nevoia s-o 
pocnească. 

— Ba nu, insistă ea, cu ochii plini de scântei amenințătoare. 

Zan o privi cu expresia lui rece pe chipul de granit. Dar nimic nu-i 
putea schimba hotărârea. Era momentul să pună piciorul în prag. Era 
obligată să muncească pentru el, dar asta nu însemna că-i permitea s-o 
manipuleze. Își ridică mândră bărbia. 

Expresia lui Zan începu să se schimbe. Linii subțiri îi apărură la ochi, 
iar colțurile buzelor se ridicară într-un mic zâmbet. 

— Te-am avertizat de două ori, Jade. Continuă să-ţi ridici bărbia în 
felul ăsta, și vei primi ce meriti, glumi el. 

Jade se gândi o clipă, apoi replică: 

— Ei bine, dacă ai sta și tu jos când ne certăm, poate n-ar mai trebui 
să-mi îndoi gâtul ca să mă uit la tine. 

Deşi voise ca remarca ei să fie mai acidă, Jade reuşi nu mare lucru. 
Tonul i se schimbase fără să vrea. 

— O, nu, zise Zan, clătind din cap. Nu sunt eu prostul ăla. 

Sunt deja în dezavantaj. Din felul în care te certi, s-ar zice că asta e 
ultima masă din lume, și te baţi pentru a fi numai a ta, nu ca s-o împarți 
sau nu cu mine. 

— Ah, exclamă tânăra. Iar glumele tale... 

— Eşti sigură că nu vrei să împărțim frățeşte? 

— Foarte sigură... mulțumesc. 

Văzând-o că se îndreaptă spre ușă, Zan îi tăie calea. 

— Stai jos. Nu va dura mult să pregătesc grătarul, adăugă el, ieșind pe 
terasă. 

— Zan, nu vreau să mănânc, replică ea, urmându-l. Nu vreau nici o 
bucăţică. 

— Am auzit, am auzit, o opri el. 

— Atunci? 

— Ajută-mă să fac focul. 

Jade se apropie și-i dădu o mână de ajutor. Flăcările începură să se 
înalte voioase în noapte. El o privi ciudat, dar zise cu glas scăzut: 

— Am auzit ce ai spus. Nu vrei nici o bucăţică? Foarte bine. Dar mă 
vei ajuta să-mi tai friptura, adăugă el, pășind înapoi în casă. 

Rămasă fără glas, Jade se tinu după el. Ce ticălos! se gândi ea. Dar 
trebuia să nu-și piardă cumpătul. 

— Zan, ai cumva bete de frigărui? 

— De ce? 

— Pentru că vreau să te ajut să faci chebap. Ştii, pot tăia mărunt toată 
carnea pe care ai cumpărat-o, ca să ai pentru mai mult timp. 

— Jade. Prepară-ţi o băutură, și nu-mi mai sta în drum. După ce 
aranjez astea în frigider, mă apuc de salată. Apoi pun carnea pe grătar. 
Vei putea pleca de aici într-o oră și jumătate. Nu mai devreme. 

Tânăra se îndreptă spre terasă și privi afară, numărând până la zece, 
douăzeci... Un vânticel rece bătea, răcorindu-i faţa. Cărbunii scânteiau 
puternic... flăcările se stinseseră. O barcă aluneca de-a lungul canalului. 
Jade se întoarse spre bucătărie. 

Zan curăța un castravete. Jumătate din el căzu pe jos, 
rostogolindu-se. Bărbatul lăsă cuțitul și se aplecă s-o caute. 

— La naiba! 

— Bine, Zan, dă-mi mie cuțitul. Lasă-mă să te ajut, interveni Jade. 

— Hmm? se încruntă el. 

— Dă-mi cuțitul şi prepară-mi tu ceva de băut. 

— Ne-am înţeles, păpușă, rânji el. 


KKK 


— Mai vrei vin? întrebă Zan, agitând sticla. 

— Nu, multumesc. De-abia am terminat ce aveam în pahar. 

Tânăra își împinse farfuria și se întinse pe spate în scaun, zâmbind 
somnoroasă către Zan. Era mulțumită. Masa fusese delicioasă, la fel și 
vinul, și discutaseră foarte multe lucruri interesante. Parcă plutea. Se 
simţea din nou o copilă. Cineva va veni și O va căra până în pat... O 
atingere ușoară îi mângâie chipul și deschise ochii. 

— Haide, frumoaso. Mergem să bem cafeaua lângă șemineu? 

Protestând, Jade îl urmă totuși până în living. Zan așezase ceștile pe 
măsuță. Jade se mișcă alene până la canapea, își întinse picioarele în faţă 
și privi focul. Sorbind din cafea cu înghițituri mici, Jade începu 

încet-încet să se trezească şi o uşoară nemulțumire îi strică starea de 
fericire de până atunci. Se uită împrejur. 

— Ce loc minunat! Zan, cum l-ai găsit? 

— Mona l-a găsit. Eu voiam să închiriez o casă aici ca să scriu. Ea a 
sugerat să cumpărăm acest spaţiu și să-l folosim când vrem, iar în restul 
timpului să-l închiriem. Fata asta e un geniu în afaceri imobiliare. Așa că 
m-am luat după ea. Ochii i se plimbară prin încăpere. Și nu regret, 
încheie el. 

Şi unde era oare frumoasa blondă care trebuia să stea în locul ei în 
faţa şemineului? se întrebă Jade. Se întoarse spre el: 

— Unde e Mona acum? 

Zan zâmbi cu răceală. 

— Undeva prin Europa. 

Pentru o clipă, expresia lui deveni feroce. 

— Dar Freddie? Ce face în Grecia? întrebă el. 

Jade se simti încolțită. În tonul lui se ghicea batjocura. Era un 
contrast tulburător fată de vocea caldă și tandră cu care-i vorbise întreaga 
seară. Ignoră tonul lui și răspunse: 

— Fred se ocupă de cercetări arheologice. Face asta în fiecare vară. 

Zan veni și se aşeză la picioarele ei. 

— Ar trebui să plec, zise ea, așezând ceașca pe măsuţă. 

Caldă și tandră, privirea lui se ridică spre ea. 

— Stai să-mi termin cafeaua şi te conduc acasă. 

Jade clătină din cap. 

— Nu-i nevoie, Zan. Străzile de aici nu sunt periculoase noaptea. 

Ochii bărbatului sclipiră malitios. 

— Deci, dimineaţa e momentul culminant al zilei, nu? 


DRAGA MEA JADE 59 


Înţelegându-i gluma, Jade răspunse, râzând: 

— Eşti o brută. N-o să mă ierti niciodată? 

Zâmbind la rândul lui, Zan răspunse: 

— Niciodată nu iert, şi cu atât mai puțin uit. Asta-i motoul meu, Jade. 
Dar dacă vrei să te revanșezi, poţi face ceva pentru mine. 

— Ce anume? 

— Să-mi pui perna asta sub cap. 

Se ridică și se așeză pe canapea lângă ea, cu ceafa sprijinită de perna 
ținută de Jade. Tânăra îi privi umerii puternici și simțurile ei se 
încordară. De ce naiba îi amintea bărbatul ăsta de Jack? Nu semănau 
deloc... 

— Vrei să-ți desfac puţin feșa de la gât? 

— Nu, n-aş mai putea s-o leg la loc. Încearcă să-l dai peste cap. 

— Bine. 

El își aplecă fruntea și Jade petrecu feșa peste cap, eliberându-i 
braţul. 

— Ah, mormăi Zan. Mulţumesc, dulceaţă. E mult mai bine. 

— Te doare? 

— Nu chiar, dar nici bine nu mă simt. 

— Îmi pare rău. 

Zan încercă să se scarpine la ceată, dar nu reuși. Jade întinse mâna 
și-i atinse părul, coborând spre ceafă. Zan își arcui gâtul, apăsând pe 
mâna ei. 

— Mmm, ce bine e, șopti el. 

Tânăra începu să-i maseze umerii, iar Zan oftă de plăcere. Atâta lene 
era molipsitoare. O căldură plăcută o invadă pe Jade. Deodată însă, se 
opri. Ce naiba făcea? 

EI se întoarse și o privi surprins. 

— Ce e, draga mea? Mama ta nu te-a avertizat cu privire la masarea 
gâtului unui bărbat? zâmbi el, dar fără să-și piardă ciudata expresie din 
privire. 

— Cred că a uitat, șopti ea. 

— Câtă neglijenţă! glumi el. 

Vocea lui catifelată sunase ca o ameninţare ascunsă. Pentru prima 
oară în acea zi, Jade se temu. Îi era frică, și totodată simtea nevoia să se 
lase în voia soartei. 

Mâna bărbatului se întinse spre ea, mângâindu-i părul cu gesturi 
ușoare, care-i dădură fiori. 

— Jade, zise el. 

— Mda, răspunse ea, parcă hipnotizată. 

— Rămâi peste noapte? 

Tonul lui o trezi. Era încărcat de promisiuni tulburătoare. Tânăra 
clipi din ochi, încercând să rupă vraja. 

— De ce? murmură ea. 

Zan începu să râdă încetișor, aplecându-i ușor capul spre chipul lui. 
Se opri, cu gura în apropierea buzelor ei. 

— De ce? Pentru că va fi o încheiere perfectă a acestei minunate zile. 

Buzele li se întâlniră. 

Caldă și tandră, gura lui luă forma buzelor ei, explorându-le și 
întâlnind din partea lor supunere absolută. O ciudată căldură începu să 
i se răspândească tinerei prin trup, iar răsuflarea lui fierbinte îi ardea fața. 

Mâna bărbatului se închise peste părul ei, trăgând-o mai aproape și 
strivindu-i carnea de trupul lui. Respirația ei deveni mai precipitată. Cu 
ochii închiși, își simţea inima bătând într-un ritm sălbatic, în timp ce 

buzele lui nu mai cereau aprobarea, ci cucereau din ce în ce mai mult 
teritoriu din trupul ei. 

Jade deschise ochii. În fata ei, Zan devenise o ceată mișcătoare aurie. 
Se îndepărtă de săruturile lui, dar el o urmă, până când capul ei întâlni 
perna. 

Încet, Jade începu să-și miște capul, evitând săruturile, dar Zan se 
mișca împreună cu ea. Ameţită, deschise din nou ochii. Ah, trebuia să-l 
facă să înceteze acum, până nu era prea târziu. 

Descoperi cu uimire mâinile lui îngropate în părul ei. Îi simţea inima 
bătând în apropiere și răsuflarea sa caldă venindu-i în valuri pe obraji. ÎL 
împinse pe spate, încercând să se elibereze din bratele lui. Dar săruturile 
lui nu încetară. Jade îl împinse din nou. Bărbatul se opri și genele lui îi 
mângâiară obrazul. Ochii lui se deschiseră. 

Luptând cu tentatia de a-l trage mai aproape, îl împinse a treia oară. 
Zan își încheie sărutul cu o lentoare calculată. 

Prea aproape ca să-i vadă distinct, ochii lui cenușii păreau întunecați. 
Bratul lui bun era încă înlănţuit în jurul trupului ei. 

— Nu ţi se pare un motiv suficient, nu? întrebă el, reluând firul 
conversaţiei. 

Era o notă de amuzament în cuvintele lui, de parcă și-ar fi dat atâta 
osteneală doar ca să râdă de ea. 

Jade își dădu capul pe spate, ca să-i vadă mai bine chipul. Era prea 
răvășită ca să găsească un răspuns, și cu atât mai puţin să-l formuleze. 
Scutură din cap fără cuvinte, iar pletele îi alunecară ușor pe umeri. Nu, 
nu era un motiv suficient... cel puţin pentru ea... 

Zan îi atinse mâna. 

— Motive! şopti el, exasperat. 

Buzele lui zâmbiră ironic. 

— Poate că ar fi trebuit să-ţi spun că te iubesc la nebunie, dar probabil 
că nu m-ai fi crezut oricum, nu? 

Ea clătină din cap încă o dată, zâmbind fără voie. 

Mâna lui Zan se plimbă pe spatele ei, într-o mângâiere ușoară. 

— Sau poate că ar fi trebuit să-ţi spun să rămâi pentru că am de gând 
să mai scriu în această noapte. Dar prefer să nu te mint. 

O privi câteva clipe în tăcere. 

— Cred că am grăbit puţin lucrurile, nu? adăugă el 

Ea clătină din cap. 

— Nu? Atunci... 

Jade îl opri cu un gest. 

— Nu, Zan, nu e prea devreme, e prea târziu. 

— Nu cred că e trecut de douăsprezece. 

— Nu asta voiam să spun și știi foarte bine! 

Buzele lui Zan se strâmbară. 

— Bine, Jade, aprobă el, e prea târziu. Haide, te conduc acasă. 

— Nu e nevoie... 

— Nu, dar vreau, îi tăie el vorba, cu un glas tăios. Căută-ţi pantofii și 
gata, să mergem. 

— Cum rămâne cu băutura ta? întrebă ea, agățându-se de un pretext 
pueril. 

Nu-și dorea ca seara să se termine astfel. ÎI privi îndelung, ciudat de 
rănită şi de nervoasă. Oare chiar credea că avea să-i cadă în braţe așa de 
ușor? Asta era reacția pe care o primea de la femei în general? Probabil. 
Ei bine, mai avusese o experiență cu un astfel de bărbat în trecut, iar o 
dată era prea de-ajuns. 

Le va lăsa pe altele să stea la rând pentru el, dacă n-aveau ceva mai 
bun de făcut. Ea una refuza un astfel de compromis. 

— Mă descurc, stai liniștită, replică el, bând ce mai rămăsese în pahar. 

leşiră afară și merseră tăcuţi pe străzile întunecate, fiecare cu 
gândurile lui. Mâinile lor se atingeau din când în când, dar Zan nu mai 
făcu nici un gest să se apropie din nou de ea, lucru pentru care îi fu 
recunoscătoare. Oare ce fusese în capul ei? Să fi fost farmecul lui Zan cel 
care o făcuse să acţioneze astfel... sau vinul, focul arzând în şemineu? Era 
de parcă întreaga seară nu fusese altceva decât o bine calculată tentativă 
de seducţie. Totul se desfăşurase ca un vis, un moment de aur care o 
îndepărtase de viaţa ei obișnuită și de viitorul pentru care se pregătise. 
Ar fi fost stupid să regrete cele întâmplate... nu poti regreta un vis. I se 
părea că toate acestea se întâmplaseră altcuiva. "Uită, își spuse ea. Nu se 
va mai repeta". 

Mâna lui Zan o atinse pe braţ și o opri în mijlocul unei intersecţii. 
Lumini alunecară pe chipul lor și o mașină trecu pe lângă ei în viteză, 
trecând pe roșu. Zan înjură în șoaptă, apoi o luă de mână și traversară 
grăbiţi strada. Imediat după ce ajunseră pe celălalt trotuar, îi lăsă mâna. 

Jade îl privi. Oare Zan pricepea că întâmplările din această seară 
fuseseră o greșeală și nu se vor mai repeta? Bărbatul privea încruntat 
înainte. Era ciudat să nu înțeleagă ceva atât de simplu. Ei bine, îl va face 
să priceapă, dacă era necesar. Poate că nu luase în serios relația cu Mona, 
dar ea era foarte hotărâtă în privința viitorului ei alături de Fred. Nu avea 
de gând să-și schimbe întreaga viaţă pentru o noapte frumoasă. Trebuia 
să rămână credincioasă dragostei ei pentru Fred. 

Zan o trase inapoi. 

— Hei, Jade, unde te duci? 

Jade privi în jur. Avea dreptate, aproape că trecuseră de casa ei. 

— Zan... 

Bărbatul nu răspunse. Jade își căută cheile. 

— Mulţumesc pentru că m-ai adus acasă. 

EI deschise ușa şi o lăsă să intre. 

— Cine locuiește în apartamentul de jos? 

— Nimeni. A fost un incendiu aici, chiar înainte să mă mut eu. 

Oare nu avea de gând să plece? 

— Noapte bună, Zan, îi zise ea, pe un ton ferm. 

— Ne vedem mâine la opt și jumătate, replică el. 

— Atât de devreme? Am niște treabă, dimineaţă. 

— Vreau să începem devreme, iar asta a fost parte din învoiala 
noastră. Ai fost de acord să mă ajuţi oricând, zi și noapte. 

Zâmbi, văzând-o cum se înfurie. 

— Noapte bună, dulceaţă. Ne vedem mâine dimineaţă, zise el, 
întorcându-i spatele. 

Jade se uită după el. Pricepuse de ce Zan îi amintea de Jack. Nu 
pentru că semăna fizic cu primul ei iubit. Nu. Ci pentru că stârnea în ea 
aceeași pasiune. 

Ridică din umeri și intră în casă. Fred... 


Capitolul 5 


"Si întunericul se lăsă asupra lui ca o pătură pusă pe umeri de niște 
mâini iubitoare." 

Zan se opri și Jade își lăsă mâinile să se odihnească. Ceva din tonul 
lui sau chiar cuvintele în sine o făcură să înțeleagă că se aflau la sfârșit de 
capitol. Își trosni degetele și, cu o mână obosită, își masă ușor umărul, 
oftând. 

La câţiva centimetri de ea, Zan zise: 

— Doamne, mi-aş dori ca toți cititorii mei să reacționeze la fel, glumi 
el. 

Apoi, se aplecă deasupra ei și citi ultima pagină. Jade o reciti o dată 
cu el, mijindu-și ochii în lumina apusului. Îi era dificil să urmărească 
intriga și să scrie în același timp, dar, citind din nou paginile, era 
impresionată. Nu era chiar genul ei obișnuit de lectură, dar cuvintele lui 
Zan aveau un soi de putere ciudată, o viziune aproape poetică asupra 
misterului. Devenind deodată conștientă de mâna lui care i se odihnea 
pe umăr, se uită în sus. Bărbatul se afla atât de aproape! Se întoarse 

înapoi către pagină, nepăsătoare, dar fără să poată ignora totuși mirosul 
lui bărbătesc — un amestec de căldură solară și after-shave... o 
combinaţie subtilă și plăcută. 

Zan își ridică mâna. 

— Ei bine, asta a fost cu adevărat o zi de lucru, Jade, zise el liniștit, cu 
mulțumire în glas. 

Era plăcut să-l audă în sfârșit satisfăcut, după o dimineaţă în care 
nimic nu păruse să-i convină. Într-adevăr, fusese o zi productivă. 

Jade se întoarse și-l privi. 

— E frumos, îmi place, comentă ea cu seriozitate. Sunt impresionată. 

Buzele lui se strâmbară comic. 

— O, mulțumesc, domniţă, un asemenea compliment este ca o ploaie 
în deșert pentru orgoliul unui scriitor umil. Ne putem opri, dulceaţă. 

Jade strânse foile manuscrisului. 

— Colega mea de cameră din facultate, zise ea, era dependentă de 
romanele polițiste, dar nu-mi amintesc să fi văzut vreodată numele tău 
printre cărţile lui Liz. Scriai și acum patru ani? 

— Da, drăguță, scriam, dar există și pseudonime. 

— Și al tău care e? 

— Wyk Halloran, îi dezvălui el. 

Impresionată, Jade simţi că roșește. Majoritatea americanilor îl 
considerau pe acest Wyk Halloran unul dintre cei mai buni scriitori de 
romane polițiste, iar dacă era să te iei după exemplarele vândute în 
ultimii ani, nu puteai decât să le dai dreptate. Ea una nu-l citise niciodată. 
Ah, Zan se amuzase probabil foarte mult auzind naivul ei compliment. 

Jade se enervă. Oare ăsta era genul lui de glume? 

În bucătărie, bărbatul pregătea băuturile. 

Doamne, nu voia să mai rămână și astăzi la el până târziu. ÎL studie 
cu atenţie, simțindu-se încă jenată. Wyk venea de la Wykoff, desigur. Dar 
Halloran? Iniţiala tatălui era H... 

Zan puse câte o felie de lămâie verde în fiecare pahar și-i întinse unul 
dintre ele. 

— Ce ţi-am spus, e confidential, și mi-aș dori să rămână între noi, zise 
bărbatul, evitându-i privirea stânjenită. Ei, ce mâncăm în seara asta? Pui 
la grătar? Din fericire, am la îndemână sosul tău favorit... 

Dar Jade era încă şocată de vestea aflată și încerca să găsească un 
numitor comun între imaginea scriitorului faimos și cea a bărbatului 
tupeist care o șantajase. I se părea că vede dublu. Oare care era 
adevăratul Wykoff? 

Clătină din cap și răspunse întrebării: 

— Nu, nu vreau, mulțumesc. Scoate puiul, și-l voi tranșa eu înainte să 
plec. 

— Am câteva lucruri pe care vreau să le baţi la mașină după ce 
mâncăm. Stai prin preajmă. 

Apoi, luând chibriturile, ieși pe terasă. 

Jade se sprijini de ușa terasei, sorbind ușor din pahar. Era adevărat 
ce-i spusese sau făcea parte din repertoriul lui de replici isteţe? Oricum 
ar fi fost, nu se simţea în stare de o nouă bătălie, fie ea împotriva unui 
scriitor celebru sau a unui tip glumet. 

Zan se așeză în faţa ei, întunecând cu statura lui înaltă priveliștea 
portului. Îi studie chipul furios și zise calm: 

— Ţi-e foame? 

Ea făcu un gest vag. 

— Eşti obosită? sugeră el. 

Jade privi în jos, încercând să-l ignore. 

— Ia să vedem, se gândi el. Ah, da, ţi-e frică de ce se va întâmpla după 
lăsarea întunericului, când luna va străluci frumos pe cer... și noi doi 
vom rămâne singuri... Asta e? 

În tonul lui se ghicea același amuzament dintotdeauna, și Jade zâmbi 
fără voie, ascunzându-și faţa în pahar. 

Mâna lui caldă îi atinse bărbia, ridicându-i faţa spre el. 

— Sau poate ti-e frică să nu-ți placă ce se va întâmpla. 

— Crezi că pentru că ești celebru, femeile ar trebui să-ți cadă la 
picioare? Eu una nu înţeleg de ce! 

— O, domnișoara s-a enervat, șopti el. Crezi că e mai bine să pleci? 

— Cel mai bine! 

— Bine. Totuși, crede-mă, mă voi purta exemplar... Asta numai în 
cazul în care prepari tu salata. 

— Ok, răspunse ea, resemnată. 

— Ai făcut un pui excelent, Zan, zise ea, lingându-și buzele ca o pisică 
și întinzându-se pe spate, leneșă. 

— Mulţumesc, răspunse el, punându-și încă o portie de salată. Tata 
mi-a spus întotdeauna că drumul către inima unei femei trece prin 
stomac. Mai vrei? 

— Nu, nu mai pot, zâmbi ea. 

— Nu m-am gândit niciodată prea bine la vorbele tatălui, dar acum 
încep să-mi dau seama că avea dreptate, glumi el, privind-o intens, cu un 
interes aproape științific. 

Ciudat, bărbatul ăsta îi putea da fiori doar cu o simplă privire. Se 
strădui să pară indiferentă, dorindu-și să nu roșească. Ceea ce desigur nu 
se întâmplă. 

ÎI învălui într-o privire caldă, pe care și-o dorise însă furioasă. Încercă 
să zâmbească și să schimbe subiectul: 

— Povestește-mi despre tatăl tău. Trăiește, nu? 

— Da. Nu sunt prea multe de spus despre el. E decanul unei mici 
facultăți din Maryland. Asta a fost toată viața. Are două mari pasiuni — 
mama și pescuitul. 

— Și mama ta? 

— E o femeie frumoasă, cu ten de porțelan și siluetă perfectă. Are 
două pasiuni — tata și poezia. Să scrie, adică. 

— Scrie bine? întrebă ea, gândindu-se că bărbatul moștenise talentul 
de a jongla cu vorbele de la mama lui. 

— Ştii, m-am întrebat şi eu de multe ori asta, dar n-am avut niciodată 
curajul să discut cu tata. Încă are palma grea. 

— Hei, vorbeşti de mama ta! îl avertiză ea, zâmbind. 

— Scrie foarte, foarte bine, zise el, redevenind serios și ridicându-se. 
Vrei înghețată de cacao sau de migdale? 

— Deloc, Zan, nu mai pot. 

— Cafea, atunci. Crezi că e destul de cald să mergem pe terasă? 

— Da. 

— Ocupă-te tu de cafea, te rog, vin și eu imediat, adăugă el, urcând la 
etaj. 

O briză plăcută bătea dinspre port, iar luminile orașului se reflectau 
în mii de sclipiri în apă. Jade privi impresionată priveliștea, tremurând 
ușor. 

— Uite, zise Zan, punându-i pe umeri un pulovăr. 

— Multumesc, zise tânăra, strângând în jurul ei pulovărul în care simti 
mirosul lui Zan. 

Zan încercă să îmbrace și el ceva mai gros, dar îi era foarte greu să se 
descurce. 

— Stai pe loc, nu te mai mișca, îl sfătui Jade, ajutându-l. 

— Mulţumesc, zise el vesel. 

Avea capacitatea de a da cuvintelor comune un sens glumet. 

— Uite-ţi cafeaua, Zan. 

Umăr lângă umăr, priveau portul. După câteva momente, el începu 
s-o studieze în tăcere. 

— Povestește-mi despre iubitul tău, zise el într-un sfârșit. 

Jade simţi că toată fericirea de acum o clipă se spulberă. 

— Numele lui e Fred, răspunse ea, iritată, și aș vrea să ţii minte acest 
lucru. 

— Fred şi mai cum? 

— Asta e tot ce am să-ţi spun, zise ea fermă. 

Refuza să discute relaţia ei cu Zan. Asta n-ar fi făcut decât să-i ofere 
acestui tip imposibil mai multă muniţie pentru ironiile de mâine. Jade îi 
studie chipul. Mai era ceva în expresia lui, ceva care-i sugera că bătaia de 
joc continuă era destinată să macheze altceva. Dar ce? Ostilitate? De ce? 

Ochii lui Zan străluciră în lumina lunii. 

— Nu vrei să vorbeşti, hm? Nu ești amuzantă! Atunci, îţi propun 
altceva: să facem schimb! Ce părere ai? 

— Să facem schimb? întrebă ea cu suspiciune. 

— Da, eu îţi povestesc despre iubita mea cu ochi albaștri, tu îmi 
vorbeşti despre Fred. 

— Nu, mulţumesc. 

Zan avu un chip atât de dezamăgit, încât părea un copil. 

— Dar dacă-ţi spun despre fraţuzoaică? 

— Lasă-mă în pace! 

— Biiineee. Să presupunem că-ti spun cum m-am distrat în St John's 
timp de trei zile! 

— Nu, multumesc, repetă ea. 

Chipul lui deveni serios. 

— Atunci, măcar îmi răspunzi la o întrebare? 

— Asta-i bună! replică ea, încercând să pară indiferentă. 

Zan o prinse de mână. 

— Hei, mi-ai promis că te vei purta cum trebuie, îl atenționă ea. 

— Totul e relativ. Aşa mă port eu frumos. Dacă vrei, îti arăt diferența. 

Era nervoasă, pentru că apropierea lui o înfiora de fiecare dată. 

— Nu, multumesc, se încăpăţână ea. 

— Numai o întrebare. Atât. După aceea, răspund și eu la o întrebare 
de-a ta. 

— Şi care ar fi întrebarea? 

— De cât timp porți ăsta? zise el, ridicându-i mâna și privindu-i inelul 
cu diamant. 

— De două luni. 

— De când îl cunoști? Jade refuză să răspundă: 

— Asta e a doua întrebare. 

— Da, este, replică el, trăgând-o mai aproape de trupul lui. 

— Trei ani. 

— Aaaaaaa, zise el, cu un aer mulțumit. 

— Ce înseamnă reacţia asta? 

— Nimic, minti el. Întrebarea ta? 

— Mulţumesc, dar nu cred că există vreo întrebare care te privește și 
la care aș vrea să aflu răspunsul. 

Zicând acestea, se uită în jur, căutându-și pantofii. 

— Unde crezi că te duci? 

— Acasă, izbucni ea. Am și eu un loc unde stau şi foarte multe lucruri 
de făcut și acolo. Unde-mi sunt pantofii? 

— Ai niște scrisori de scris, ai uitat? 

— Atunci, hai să ne apucăm de ele. N-am toată noaptea la dispoziție. 

— Dacă te grăbești atât, du-te şi adu-mi agenda. E în birou, în camera 
mea. 

Jade urcă scările și intră în dormitorul bărbatului, aprinzând lumina 
cu un gest nervos. Biroul era mare, dar foarte aglomerat. Tânăra se uită 
la grămada de cărţi așezată pe el, apoi le dădu la o parte, căutând 
agenda. În sfârșit, o găsi și începu s-o răsfoiască. 

"Harry Granger”, citi ea, nume urmat de o adresă. În paranteze, mai 
jos, era scris "nepoți — 3 și 1 canar". Uimită, Jade clipi. Ciudate notițe. 
Mai dădu o pagină. Sub numele John Hudson erau adăugate cuvintele 
"golf, New York Yankees, rom și cola". Amuzată, citi în continuare. 
Păreau notițele unui om foarte ocupat sau destul de deștept încât să 
reţină toate preferinţele prietenilor săi. "Sheila Mallow", citi mai departe. 
"Gardenii și mâncare italiană". Jade zâmbi. Lui Lindy Pierson îi plăceau 
parfumul Joy și filmele străine. Wanda Thayer... Jade închise agenda, fără 
să mai zâmbească. O luă cu ea și intră în baie să-și verifice părul. 

Arăta ciudat în pulovărul lui Zan. Ochii-i erau trişti și păreau mari, 
părul îi era ciufulit de vânt, iar obrajii îi ardeau. Se uită la agenda pe care 
o ţinea în mână. Oare Monei ce-i plăcea? Putea ghici. Îi plăcea Zan, se 
interesa de imobiliare și iubea argintul vechi. Nu-i știa numele de familie, 
s-o poată căuta în carnet. I se părea simpatică această ființă fragilă și 
blondă. Trebuie să fi fost o încercare foarte grea să-l iubeşti pe Zan, să-l 

iubeşti cu adevărat. Din câte se vedea din notițele agendei, acest bărbat 
nu-și lua iubitele în serios. De fapt, nu lua nimic în serios. Cine știe, 
poate că și Mona era la fel. Poate se potriveau. Amândoi erau atrăgător... 
Poate erau și la fel de superficiali, la fel de ușor se implicau într-o relație 
şi renunțau la ea. Era mai uşor să trăieşti așa, fără îndoială. 

— Jade? se auzi vocea lui Zan. 

— Vin, stăpâne! răspunse Jade, aranjându-și părul în grabă. 


KKK 


"O să stau puțin aici", își zise Jade, privind podeaua proaspăt curățată 
a bucătăriei. Genunchii îi tremurau de oboseală, așa că se sprijini cu 
spatele de dulapurile bucătăriei. Dacă se așeza acum, nu se va mai ridica 
niciodată. Gemând de durere, se uită prin încăpere. Se afla în bucătăria 
apartamentului de jos, din propria ei casă. Această cameră, și baia vecină 
aveau să fie casa ei pentru restul verii. 

Deasupra ei, auzea pașii chiriașei, care se mutase în apartamentul de 
deasupra. Când Zan îi schimbase planurile pentru vară, fusese deja prea 
târziu pentru a o anunţa pe Cathy Keyson să-și caute altă gazdă. Oricum, 
avea nevoie de bani, iar suma plătită de fată o putea ajuta. 

Jade privi iar bucătăria. Pereţii afumati erau greu de curăţat și arătau 
încă murdari, dar în comparaţie cu felul în care arăta acum două zile, 
camera părea un adevărat model de curățenie. Era gata pentru 
zugrăveală. Mai târziu, când va avea timp, se va ocupa și de asta. Atât 
reușise să facă până în acest moment. Muncise timp de o săptămână, 

curăţând cele două camere și mutând lucrurile de la etaj. După ce se 
întoarcea de la Zan, stătea trează noaptea. Iar mini-vacanţa de o jumătate 
de zi pe care o avusese astăzi se datora numai cearcănelor mari pe care 
Zan le observase ieri. 

Asta îi aminti că trebuia să ajungă într-o jumătate de oră la 
apartamentul scriitorului. Se uită la ceas. Da, o jumătate de oră. Trebuia 
să se pregătească. Dar era mai comod să stea aici și să-și privească opera, 
satisfăcută. Oh, era plăcut să știe că exista un loc unde să se ascundă și 
de care Zan încă nu aflase. Nici nu voia să-i spună. De altfel, o instruise 
și pe Cathy să mintă — dacă cineva o întreba — că Jade se mutase la o 
adresă necunoscută. Era o inițiativă prostească, fără îndoială, dar voia cu 
orice preţ să-și păstreze iluzia de independenţă fată de Zan... Era atât de 
tiran! 

Jade se sprijini de dulap și se ridică ameţită. Doamne, cât era de 
obosită! 


KKK 


Zan o privi tăcut de pe canapea, când ajunse în apartamentul lui. 
Apoi, zise, cu evidentă neplăcere: 

— Ai întârziat, Jade! 

— Da, aprobă ea absentă. 

Drumul o epuizase. Se întreba dacă mai putea munci și aici, după 
toată corvoada de acasă. Și ziua era abia la jumătate. Înaintea ei se aflau 
ore lungi de efort și plictiseală. Nu-și dorea decât să doarmă. 

— Stai jos, ordonă Zan, bătând cu palma în canapea. 

Dar Jade se cufundă într-un scaun aflat departe de Zan. Reușea 
mereu s-o intimideze, mai ales când ochii lui cenușii se îngustau, 
studiind-o cu o privire pătrunzătoare. Îi zâmbi grațioasă, așteptând să 
audă o remarcă ironică. Dar aceasta nu veni, astfel că reuşi să se relaxeze. 
Zan se ridică şi veni în faţa ei, aplecându-se pentru a-i studia mai bine 
chipul. Ea își întoarse capul, dar mâna lui puternică o prinse de bărbie 
și o forță să-l privească. 

— Arăţi de parcă ai fi plâns toată noaptea. Ai ochii roșii, roșcato, 
remarcă el. Ai ceva pe conștiință? 

Jade închise ochii și clătină din cap, prea obosită pentru a încerca 
să-i explice. 

— Vreo veste de la iubitul tău? 

Jade nu deschise ochii, refuzând să-i vorbească. Era prea devreme să 
aștepte vreo scrisoare de la el. 

— Sau poate faptul că n-ai nici o veste te deranjează? Hmm? 

Era mai simplu să-l lași pe Zan să-și formeze propria opinie, își spuse 
Jade, decât să găsești o minciună satisfăcătoare din punctul lui de 
vedere. Pentru că nu voia cu nici un preț să-i spună adevărul. Se ascunse 
în spatele ochilor închiși, bucurându-se de atingerea tandră a mâinii lui. 

— Ei bine, un lucru e sigur. Nu-mi ești de folos așa, concluzionă 
bărbatul. Zan o luă în braţe cu destulă stângăcie din pricina braţului 
care-l durea, și o ridică. 

— Zan! îl certă ea, agâțându-se cu toată puterea de gâtul lui, ca să nu 
cadă. 

— Stai liniștită. Nu vreau să te scap! o avertiză el, îndreptându-se către 
scări. 

— Lasă-mă jos. Nu te doare braţul? 

EI se strâmbă și răspunse: 

— Numai dacă vei continua să te agiti, răspunse el, urcând. 

De ce să se lupte cu el? Jade închise ochii și-și lăsă obrazul pe umărul 
lui. Era o senzaţie de vis... era atât de bine, de plăcut, de cald... Deschise 
ochii numai o clipă, când simți că se cufundă în patul moale. Pereţii 
albi... Se uită spre Zan, alarmată. O dusese în camera lui, și nu în 
dormitorul de oaspeţi. 

— Are cea mai frumoasă perspectivă din toată casa, o asigură el. Nu 
te teme, draga mea, nu-ţi cer nimic în schimb. Somn ușor, dulceaţă. Ne 
vedem când te trezești. 

Ochii ei clipiră somnoroși. 

Zan zâmbi şi o mângâie pe păr. 

— N-am să mă întorc, nu te voi deranja, dacă la asta te gândești. Îmi 
plac femeile treze. 

Se aplecă peste ea și o sărută pe buze. Jade închise din nou ochii, 
lăsându-se în voia acestei minunate senzaţii de confort și fericire. Zan se 
opri, iar Jade se întinse, dorind să simtă încă o dată sărutul lui. 

— Nu, râse el. Asta-i tot ce primești, nu mă mai ruga. Poţi să te 
dezbraci singură? 

Ea încuviință din cap. 

— Bine, zise e cu îndoială. Te las. 


KKK 

Jade se trezi zâmbind. În jur domnea liniştea, iar lumina din încăpere 
îi dădu o senzaţie de fericire. Afară, soarele strălucea și razele lui 
alunecau pe tavanul încăperii. Se ridică în capul oaselor. Pereti albi, 
foarte multe cărți — camera lui Zan. Se uită imprejur. Era singură. Ușa 
era închisă. 

Se lăsă înapoi pe perne, respirând adânc. Ce zi era? Părea să fie 
dimineaţă. Dormise mult. Se întinse și zâmbi, mulţumită. Se simţea 
excelent, ca şi cum trupul ei își amintea încă un vis minunat. Dădu 
pătura la o parte și se ridică din pat. 

Se privi în oglindă. A, dormise îmbrăcată. Își aminti întrebarea lui 
Zan, dacă se putea dezbrăca singură. O dată cu această amintire, în 
minte îi reveni și sărutul lui de plecare. Simti că roșește. Fred! Omul 
alături de care se hotărâse să trăiască toată viaţa, sperând într-o iubire așa 
cum trăiseră părinții ei. Clătină din cap, nervoasă. Era ridicol. Nu putea, 
nu trebuia să-l lase pe Zan s-o tulbure atât de mult. 

Avea nevoie de o cafea. 

Se îndreptă către baie. Întinse mâna spre clanță, dar chiar atunci, Zan 
apăru în prag. Era complet gol. Jade fu şocată. Era atât de frumos. Ca un 
zeu! 

— Mama ta nu ţi-a spus să nu te uiti la oameni așa? întrebă el. 

— Scriu o carte, răspunse ea. De unde crezi că mă inspir? 

El râse cu hohote puternice. 

— La naiba, până la urmă ai dormit îmbrăcată, Jade. Cred că ar trebui 
să-ţi caut niște haine de la Mona, zise el, ieşind din baie. 

Tânăra nu răspunse. Intră în încăpere, trântind ușa în urma ei. 


Capitolul 6 


Lucrând cu pensula cea mai fină, Jade accentuă conturul unei bărci. 
Spălă pensula și făcu un pas înapoi ca să studieze pictura. Nu era rău. 
Nu era rău deloc. Se va vinde cu siguranță. 

Privi către port. Perspectiva din balconul camerei de oaspeţi a lui Zan 
nu era nici ea rea. De fapt, era chiar minunată. Singura problemă era că 
picta aceeași priveliște de două săptămâni deja, în timpul care-i rămânea 
liber după ce-l ajuta pe Zan. Era gata de o schimbare. 

— Roșcato? se auzi glasul stăpânului casei, venind de jos, de la parter. 
Tânăra nu răspunse. 

— Jade? încercă el. 

— Da, stăpâne. Te-a lovit inspiraţia? 

— Nu. De fapt, azi mă simt foarte lipsit de talent. Cred că ne vom 
odihni. 

Aprobând din cap, Jade îi ieși în întâmpinare. Părul bărbatului 
devenise mai blond. Două săptămâni de zăcut la soare, pe terasă, îi 
accentuaseră și bronzul. 

— Pot să mă duc acasă, deci, de vreme ce astăzi nu scriem? 

Apartamentul ei rămăsese în aceeași stare. 

Zan clătină din cap, încetișor. 

— Stai pe aproape, poate am totuși nevoie de tine. 

Jade îl privi din nou, amintindu-și dintr-o dată că astăzi își promisese 
să nu-i mai vorbească. 

De dimineață, când plecase de acasă, se îmbrăcase dintr-un impuls 
necugetat în rochie, în loc să poarte pantalonii ei obișnuiți. Zan o 
tachinase fără milă. Scriseseră o vreme, apoi ea se retrăsese pe balcon ca 
să picteze. 

Zan îi studie cu atenţie faţa. Ah, nu trebuia să-l lase să reînceapă 
glumele lui nesărate. Situaţia nu mai putea continua așa. Și dacă Mona 
se va întoarce? se întrebă ea, pentru a mia oară. Zan avea nevoie de o 
prezenţă feminină în viaţa lui, și momentan ea era singura disponibilă. 

Se gândi din nou la Fred. Aștepta un răspuns de la el. Logodnicul ei 
primise scrisoarea de la ea acum o săptămână. Nu-i dăduse prea multe 
amănunte despre motivul amânării călătoriei în Grecia. Îi menţionase 
ceva despre o datorie pe care trebuia s-o achite și... cam atât. Nu-i 
spusese nimic despre Zan. Fred era un bărbat răbdător și înţelegător, dar 
Zan depășea puterea de înțelegere a multor oameni. 

Un măr zbură deodată spre ea. Tânăra se aplecă, și fructul o luă la 
vale pe scări. Jade zâmbi fără să vrea. 

— Vrei un măr? întrebă Zan, inocent. 

Jade clătină din cap, în tăcere. Prinse mărul care zbură a doua oară 
spre ea și-l aruncă înapoi. Zan îl prinse fără probleme. 

Zan mușcă din măr, privind spre Jade cu ochi leneși. 

— Mă duc până vizavi să vorbesc cu Jerry. Mă întorc în câteva minute. 

— Ei, nu te grăbi! replică ea cu ironie. 

Jerry era un avocat pensionar, iar Zan î vizita din când în când, ca să 
discute cu el legile și profilurile de criminali celebri. Când se întâlneau, 
stăteau de vorbă ore întregi. 

Ochii lui Zan străluciră. 

— Ei, dacă vrei să-ţi tii bărbatul acasă, ştii ce trebuie să faci. 

Jade zâmbi și clipi des din gene. 

— Ca să fiu sinceră, cred că Jerry are mai multe lucruri să-ţi ofere. 

— Tu ai spus-o, zise bărbatul, închizând ușa în urma lui. 

Jade se întoarse pe balcon. Era o după-amiază fierbinte. Avea nevoie 
de ceva răcoritor. Tocmai își turna suc într-un pahar, când telefonul 
sună. Tresări, vărsând paharul. Nimeni nu telefonase niciodată aici. 

— Alo? Fu un moment lung de tăcere. 

— Alo? Cine e la telefon? se auzi vocea de la celălalt capăt al firului. 

Tonul era ameninţător. 

Jade rămase fără glas. Oare cine era? Mona? Altcineva? Nu părea să 
sune de la distanță. Oricine ar fi fost, nu simţi nevoia să explice prezenţa 
ei acolo. Să-l întrebe pe Zan, dacă voia să știe. 

— Alo? Alo? repetă vocea. 

— Da, vă pot ajuta? răspunse Jade, ignorând întrebarea. 

— Da, replică femeia. Vreau să vorbesc cu Zan. 

Zan, nu Alexander. Deci femeia era o prietenă de-a lui. 

— Mă tem că nu e acasă momentan, dar... 

— Când se întoarce? o întrerupse vocea. 

— Nu știu. Să vă sune când se întoarce? întrebă ea, pe un ton neutru. 

— Nu... Nu, îl sun eu mai târziu. 

— Bine. Cine l-a căutat? întrebă Jade, tristă. 

— Spuneti-i că l-a căutat o fostă prietenă. 

Jade puse receptorul în furcă, gânditoare. O fostă prietenă. Deci 
acesta era rezultatul unei relaţii cu Zan. Câte femei îl iubiseră și-l 
pierduseră? Cât le duruse, când interesul lui pentru ele se stinsese? Zan 
iubea superficial, fără intensitate, și trecea mai departe fără regrete, 
păstrându-și independenţa. Nu, așa ceva nu era pentru ea. 

Cât îl așteptă pe Zan să se întoarcă, desenă o schiță a podului din 
Newport. Nu era rea, deși era departe de stilul ei obișnuit. Termină, și 
se ridică. Soarele aproape apunea. La naiba cu Zan! Să mănânce și 
singur! 

Își adună materialele, le aduse în casă și le aşeză pe birou. Camera 
de oaspeţi devenise atelierul ei, un loc numai al ei, unde se putea 
ascunde de glumele bărbatului. Își puse pălăria și cobori scările în grabă, 
nerăbdătoare să scape din această casă. 

Dar când deschise ușa, dădu peste Zan. El o privi în treacăt și intră 
în casă, trântind semnificativ ușa în urma lui. 

— Unde te duci? 

— Acasă, îl înfruntă ea. 

— Nu, hotărî bărbatul, trecând pe lângă ea și trăgându-i pălăria peste 
ochi. 

— Zan, lasă glumele! Vreau să mă duc acasă. 

Zan o privi cu reproș. 

— Du-te acasă, atunci, și distruge toate iluziile romantice ale unui 
bătrân de treabă. Nici chiar tu nu poți fi atât de crudă, Jade! 

— Ce naiba tot spui? întrebă ea, uimită. 

— Jerry crede că stăm în casă toată ziua pentru că suntem în luna de 
miere, zise el, măsurând-o supărat din cap până-n picioare. 

— Zan! ţipă ea cu lacrimi în ochi. Ăsta e un oraș mic, ticălosule! Eu 
voi sta încă aici, după ce pleci, nu-ți dai seama? 

Capul bărbatului se ridică, iar ochii lui îi căutară privirea. 

— Bine. Mă duc să-i spun. Îmi pare rău. 

Dar mânia tinerei trecuse la fel de repede pe cât izbucnise. 

— Te rog, 

Zan se lipi cu spatele de frigider, privind-o cu nesat. 

— Jerry mi-a spus niște lucruri interesante, cred că aș putea să le 
valorific într-o carte. Să facem ceva de mâncare și apoi te rog să scrii 
povestea lui, la care voi adăuga câteva idei proprii. Nu ne va lua mai mult 
de o jumătate de oră, zise el întorcându-se către frigider. 

— Bine, aprobă Jade. Te-a sunat cineva cât ai fost plecat. 

— Da? zise Zan, vag, interesat, în timp ce căuta în pachetele cu 
mâncare. Cine era? 

— O fostă prietenă. 

Bărbatul se opri și-și întoarse încet capul către ea. 

— E un citat exact? 

— Da. 

Sprâncenele lui blonde se ridicară, apoi se întoarse spre frigider. 

— Oh! Și cum a vorbit cu tine? întrebă el, cu vocea lui obișnuită. 

Jade căută un sinomin diplomat pentru "răutăcios". 

— Tăios, îndrăzni ea. 

— Hmm, șopti el, scoțând ceva din frigider. Voce subțire, groasă? 

— Medie, zâmbi Jade, malițioasă. Nu mi-am putut da seama dacă avea 
ochi albaștri. 

Buzele lui se strânseră. 

— Vezi-ţi de scrisul tău, femeie, mai avem încă treabă! 

Soarele apusese când terminară. 

— N-ar trebui să ne apucăm de pregătit masa? întrebă tânăra. 

— Ba da. Te rog să-mi torni ceva de băut. 

— Bine, zise Jade, bucuroasă. 

Era un semn bun. Rareori Zan bea ceva dacă ştia că avea să lucreze 
noaptea. Poate pleca mai devreme în seara asta. 

Telefonul sună din nou când Jade intră în bucătărie. Ezită. Oare 
trebuia să răspundă? 

— Ridică receptorul, Jade, ce naiba, strigă Zan, iritat de soneria care 
nu înceta. 

Jade îl ascultă. Fosta prietenă nu va fi deloc bucuroasă că 
necunoscuta de afla încă în apartamentul lui Zan. 

— Da? răspunse Jade. 

— O, replică vocea surprinsă, tot tu. Dă-mi-l, te rog, pe Zan, adăugă 
femeia renunțând să mai fie politicoasă. 

Jade îi duse bărbatului telefonul. 

— Nu uita de băuturi, îi aminti el. 

Apoi, luă receptorul și zise: 

— Da? 

Căutând sticla de gin, Jade deveni din ce în ce mai nervoasă. Zan 
n-avea nici un pic de decenţă? Nu voia să-i asculte convorbirea 
romantică. 

— Da, şopti Zan la telefon, o veche prietenă, da, mi-a zis. Râse 
încetișor. Nu, mă tem că nu m-am gândit la tine astfel, Irena. Cât de 
veche ești, de fapt? întrebă el inocent. 

Cu mâna pe sticla de apă tonică, Jade îngheţă la auzul acestei replici. 
Oare chiar spusese așa ceva? Se uită către el. 

Ochii lui zâmbeau amuzati, dar chipul bărbatului era foarte grav. 

Jade termină de pregătit băuturile, încercând să ignore șoaptele 
bărbatului. 

— Mmm? Da, e secretara mea. Da, simţeam nevoia să intru la 
categoria grea. Nu toţi autorii celebri au așa ceva? 

Jade îl privi. Zan zâmbea. Ei, sau femeii de la telefon? Poate 
amândurora! 

— Da, are o voce frumoasă, tiu. 

Jade își arătă protestul printr-o strâmbătură comică. 

Zan o privi gânditor. 

— Pe la șaizeci, șaizeci şi cinci, răspunse el femeii de la telefon. Da, 
pare mai tânără, nu-i așa? zise el, pe tonul lui obișnuit când mintea. 

— Roșcată, continuă el. E o schimbare importantă față de preferinţele 
mele obișnuite. Presupun că-l vopsește, ca să ascundă faptul că e 
grizonantă. 

Dacă cealaltă femeie îl cunoștea cât de cât, nu putea să creadă nimic 
din ce îndruga el. Pe cine naiba tachina? Pe ea, sau pe fosta prietenă? 
Jade aruncă un cub de gheață în fiecare pahar și tăie două felii de lămâie 
cu un gest nervos. Îi oferi un pahar lui Zan, iar el îi făcu un semn cu 
ochiul în semn de mulţumire. 

Luându-și paharul, tânăra îi dădu un brânci ușor, ca să poată trece de 
el. Voia să plece de aici. 

Dar Zan o ignoră, privind-o absent. 

— Nu mai e nimic de zis. Ochi verzi, urechi mari și un temperament 
nesigur... 

Era prea mult. Jade puse jos paharul și se pregăti să-i dea o nouă 
lovitură. Doar nu avea să stea aici și să-i asculte tâmpeniile! Într-adevăr, 

lovitura îl dezechilibră. Așa da! Își luă din nou paharul și încercă să treacă 
de el, ţinându-și capul sus cu mândrie. Dar braţul bărbatului o prinse din 
urmă și o trase aproape de el. 

— Mmm, aprobă el în telefon. 

De data asta, chiar mersese prea departe. Cu ochii scânteind, Jade 
lăsă din nou băutura din mână și, prinzându-se de umerii lui, se împinse 
în spate cât putu de tare. Dar el strânse mai tare, și ochii lui cenușii 
arătau clar că se bucură de această luptă. 

— Nu, îi spuse el Irenei, nu mă distrage de la muncă. 

Jade se gândi la o ripostă exemplară. Oare se gâdila? Ca răspuns la 
atacurile ei, ochii lui Zan începură să râdă, dar bărbatul strânse și mai 
tare braţul în jurul ei. Jade nu se lăsă, și dădu un nou asalt. Cu ochii în 
lacrimi, Zan reuși să-și păstreze totuși o voce normală, dar înfipse mâna 
în părul ei lung și ondulat și trase ușor. 

Plină de indignare, tânăra începu să se smucească și reuși să scape 
din strânsoare. Receptorul căzu de la urechea lui Zan. Bărbatul îl lăsă, o 
prinse din urmă și o sărută aprig, pe buze. 

— Alo? Zan? Alo? continua să se audă vocea Irenei. 

Zan îşi aplecă fruntea și sărută tandru obrazul tinerei, apoi o eliberă 
și ridică receptorul. 

— Alo? Alo? 

Vocea devenise îngrijorată. 

— Alo, replică tăios Zan. Ce s-a întâmplat, Irena, ai scăpat telefonul? 
Lui Jade îi luă o clipă să realizeze că era în sfârșit liberă, apoi se dădu un 
pas înapoi, plecând de lângă el. 

— Ei, poate că legătura e proastă, decise Zan. Da, suntem la capitolul 
opt acum. 

Urmă o tăcere îndelungată. 

— Nu, răspunse Zan cuvintelor femeii, nu cred că e o idee bună. Tu 
m-ai distrage, și nu-mi permit așa ceva. Mai bine mai aștepți câteva 
săptămâni până să mă vizitezi. 

Jade se hotărî. Era momentul să plece. Va decide mai târziu dacă se 
va mai întoarce vreodată. Căută furioasă în jur după pantofi. 

— Mm-hmm, şopti Zan. Nu, nu prea cred. 

Pantofii ei erau chiar lângă Zan, normal! 

— Irena, spuse Zan, grăbit. Trebuie să închid. Am ceva pe foc. 

Jade reuși să pună mâna pe sandale, chiar în clipa în care piciorul lui 
Zan se așeză deasupra lor. 

— Da, gătesc, și ceva miroase suspect. Pa-pa, iubire, termină Zan 
conversaţia. 

O privi pe Jade și-i spuse încet: 

— Stai o clipă. 

— Dă-te jos de pe sandalele mele. 

— Nu, Jade, nu pleca. Vreau să-ţi spun că-mi pare rău. 

— Da, sigur. Regreti din tot sufletul. Ticălosule! 

Mai făcu o încercare să-şi ia sandalele, dar în zadar. 

— Bine, poti să le păstrezi ca amintire. 

— Jade, așteaptă! 

Tânăra nu se obosi să răspundă. Să îndrăznească numai s-o oprească! 

Dar Zan ajunse primul la ușă. Ea îl fulgeră cu privirea, îl dădu la o 
parte cu toată forța, și ieși afară, în întuneric. La naiba! Respiră adânc și 
începu să meargă. 

O umbră înaltă se alătură pașilor ei. 

— Unde te duci? întrebă Zan cu blândeţe. 

Jade nici măcar nu întoarse capul. 

— Tu poţi să te duci dracului. Eu una mă duc acasă. 

— Hmm, făcu el, continuând să meargă alături de ea. 

Apoi, se lăsă tăcerea. Dacă n-ar fi fost respiraţia lui, Jade ar fi putut 
crede că merge singură în noapte. Jase se înfioră. Asfaltul rece pe care 
pășea în picioarele goale îi dădea o senzaţie pe jumătate senzuală, pe 
jumătate dureroasă. 

La jumătate urcușului care ducea spre casa ei, se opri. La fel făcu și 
Zan. Tânăra se întoarse și privi spre port, la luminile colorate. Zan se 
aplecă, şi mâna lui îi înlănţui glezna. 

— Lasă-mă în pace, Zan, articulă ea nervoasă. 

— Dar îţi rănești picioarele, comentă el neutru. Trebuie să-ți pui 
sandalele. 

Îi ridică uşor piciorul și-i vâri pantoful. Fermitatea braţului o făcu să 
nu mai opună rezistență. 

Era o senzaţie ciudată mâna lui caldă pe piciorul ei, mângâind-o în 
întuneric. Bărbatul se mișca încet, răvășindu-i simțurile. Cu o ușoară 
palmă pe picior, îi arătă că terminase cu dreptul, și întinse mâna după 
celălalt picior. Jade n-avea de ce să se ţină, decât de Zan. Se prinse de 
umerii lui puternici ca să-și ţină echilibrul. După ce prinse curelușa 
sandalei, Zan continuă să-i ţină piciorul și o sărută în spatele 
genunchiului. 

Jade îl împinse ușor, cu ochii în lacrimi. Picioarele îi tremurau. Zan 
se ridică și o privi. Deodată, tânăra își dori să-i poată vedea ochii. Ce ar 
fi citit în ei oare? Se întoarse și începu să meargă. Zan se mișcă o dată cu 
ea, o umbră tăcută, întunecată. Un bărbat pe care nu-l cunoștea deloc, 
pe care nu-l cunoscuse niciodată. 

— Zan? Nu intenţionase să vorbească, dar cuvintele îi ieșiră fără voie 
de pe buze. 

— Hmm? răspunse el, fără s-o privească. 

— De ce m-ai obligat să ascult conversaţia ta? 

I se părea foarte important să știe. Avusese vreun motiv sau doar se 
jucase? 

— Voiam... începu Zan. Nu știu, se hotărt el, nu știu, Jade. 

Tânăra îi studie profilul. Nu avusese nici un motiv, așa cum își 
imaginase. Făcuse doar o glumă inocentă. 

— ... dar ştii, sper, că n-am vrut să te rănesc, continuă el, luând-o de 
mână. Ştii asta, nu? insistă el, privind-o. 

— Da, Zan, știu. 

După o clipă, bărbatul îi dădu drumul la mână. Jade continuă să 
meargă, privind înainte. Era adevărat. Zan n-ar fi rănit-o niciodată 
intenţionat, așa cum n-ar fi rănit-o pe Mona, pe Irena sau pe oricare altă 
femeie, destul de curajoasă și de nefericită pentru a-l iubi. Era un inocent 
fără inimă, ca un leu tânăr care se juca ucigând un iepure. Și ca orice leu, 
Zan nu cunoștea deloc durerea sau deprimarea. Dar iepurele avea să 
înveţe repede cu presupune acest joc. 

Se aflau deja aproape de casă. 

— Am ajuns, acum le putea lua rămas-bun, zise tânăra. 

— Nu pleca. Haide în oraș, să mâncăm ceva. Fructe de mare! decise 
el, fericit. 

— Nu, Zan. 

Bărbatul se încruntă și o privi în tăcere, încercând să-i schimbe 
părerea. 

— Ştii, mă simt singur. Nu putem să fim singuri împreună? 

Mă voi purta frumos! 

— După criteriile tale sau ale mele? întrebă ea, precaută. 

— Ale tale, dulceaţă, dacă-mi pot da seama care sunt. Dacă întrec 
măsura, mă atenţionezi, da? 

Jade îl studie cu scepticism. 

— Promiţi? 

— Da, zise el, întinzându-i mâna ca să pecetluiască înţelegerea. 

Era un tip imposibil și... irezistibil. Îi dădu mâna. 

Solemn, Zan i-o strânse, şi se întoarse către oraș, ținându-i încă mâna 
într-a lui. 

— Deci, unde găsim homari? întrebă el peste umăr, trăgând-o încet 
după el. 

Jade își mușcă buza. Iată, deci, că nu renunţase. 

— Zan... 

N-avea de gând să intre în oraș ţinându-se de mână cu această brută. 

— Da, dragă? răspunse el, continuând să meargă. 

— Ai întrecut deja măsura. 

— Cum? A, vrei să spui... asta, replică el, ridicându-i mâna. Trebuie 
s-o las? 

— Așa e obiceiul. 

— Cred că mă gândeam la altceva, dragă, îmi pare rău, se apără el, 
eliberându-i mâna. 

Când ajunseră pe faleză, Zan îi luă din nou mâna și o trase spre el. 
Jade îl lăsă, nici ea neștiind exact de ce. Turiștii se plimbau liniștiți. Era 
o atmosferă de pace, de vacanţă. 

— Doamne, dacă așa e joia, cum e orașul la sfârșit de săptămână? 

— E sâmbătă, călugărule! râse ea. 

— Sâmbătă? zise el, cu sprâncenele ridicate, privind către fetele 
îmbrăcate în bikini. Bine, e sâmbătă, dacă zici tu. Unde mâncăm? 

— Fără rezervare? se încruntă Jade, cu fruntea lipită de umărul lui. La 
un fast-food. 

Zan clătină din cap ca un copil supărat. 

— Nu, vreau ceva mai drăguţ. Du-mă la un restaurant bun, am auzit 
că sunt foarte multe. 

— Bine, aprobă ea cu îndoială. Am putea încerca. Preferatul meu se 
află lângă mare. O luăm la stânga, după galeria de artă. 

— Bun, zise Zan, croindu-și drum prin mulțimea care se plimba 
liniștită. 

Trecură pe lângă magazinele și barurile încă luminate și ajunseră la 
restaurantul din apropierea mării. 

— O, așa da, spuse Zan. Deci, ăsta e. 

Tânăra aprobă din cap. 

— Dar pare destul de plin, constată Jade, oprindu-se în fața intrării. 

— Ei, vom vedem ce putem face, zâmbi Zan. Mă aștepți aici? 

— Da. 

ÎL privi mergând printre mese, apoi se întoarse spre vitrinele 
magazinelor din spatele ei. 

După câteva minute, Zan se întoarse cu două pahare de băutură în 
mână. Părea foarte încântat. O atinse pe umăr, spunându-i: 

— Haide să ne uităm la bărci, sugeră el, zâmbind. 

— Şi cina? întrebă ea, înfometată. 

— Mai avem de așteptat o oră. 

Merseră în tăcere, apoi se opriră să privească vasele care intrau și 
plecau din port. 

Zan termină băutura și așeză cu grijă paharul jos, întorcându-se să-și 
privească partenera. Ea îl ignoră. 

— Ştii, Jade, mă gândeam... că pentru cineva cu părul... acaju, ești 
surprinzător de puţin violentă. 

— Cum așa? 

— Păi, ca răspuns la mica noastră... dezbatere din seara asta, 
majoritatea femeilor m-ar fi pocnit, răspunse Zan, gânditor. Și, deși pari 
destul de fragilă, sunt sigur că ai destulă putere. Atunci, de ce atâtea 
scrupule? E împotriva principiilor tale? 

Jade se încruntă și privi în pământ. 

— Nu, nu e. Dar prima dată când am încercat, am dat peste un bărbat 
foarte... voluntar. 

Deodată, i se făcu frig. Își strânse mâinile în jurul corpului, încercând 
să se încălzească. 

— Şi? insistă Zan. 

— Şi nimic, se răţoi ea, dorindu-și în acea clipă să nu fi deschis 
subiectul. 

— Ce s-a întâmplat? repetă el. 

— Şi aproape că m-a lovit la rândul lui. 

Mâna lui Zan o prinse de braţ și o întoarse către el. 

— Zan! protestă ea. 

— Cine? Iubitul tău? 

Deodată, Jade deveni la fel de nervoasă ca și el. De ce naiba nu-și 
vedea de treaba lui? Îi lovi bratul, dar el rezistă. 

— Nu, nu Fred. Îmi dai drumul, te rog? 

— Cine? Și când? întrebă el sacadat, ignorându-i rugămintea. 

Jade respiră adânc. 

— Uite ce e, îmi pare rău că am adus vorba de asta, zise ea, 
smucindu-se. 

EI o trase mai aproape. 

— Spune-mi... 

— Zan, îl întrerupse ea, corectează-mă dacă greşesc. Nu ţi-ai cerut 
deja scuze o dată în seara asta pentru că nu te-ai purtat frumos? 

Zan îi dădu drumul. 

— Nu vreau să ne certăm și nu vreau să mai vorbesc despre asta. 
Las-o baltă! 

— Bine, bine, bine, se resemnă barbatul. 

Jade căzu pe gânduri. Cum naiba se ajunsese la discuţia asta? Nu se 
mai gândise la Jack din acea seară, dar Zan o provocase să-și amintească, 
și descoperea cu mirare că gestul de atunci al bărbatului n-o mai durea. 
Era doar uimită că se putuse îndrăgosti de un asemenea om. Când se 
eliberase el? 

Bratul lui Zan o cuprinse pe după umeri. 

— Ţi-e frig, nu-i așa, drăguţo? Haide să plecăm din vântul ăsta. De ce 
zâmbeşti? 

Jade nu răspunse. Îi zâmbea lui, dar asta nu i-o va spune niciodată. 

Mai aveau jumătate de oră de plimbare și, la cererea tinerei, intrară 
într-o librărie. Jade se duse direct la secţiunea de romane polițiste. 
Haggerty, Hailey... căută ea... Halloran. Clipi. Erau mai multe romane 
decât s-ar fi aşteptat. În ultima săptămână începuse să se gândească la 
scris ca la o activitate îndelungată și laborioasă. Dar, judecând după 
mulțimea titlurilor de aici, Zan nu scria mereu atât de încet. Scoase o 
carte din raft, se uită la copertă și dădu paginile să citească primul 
capitol. Zan era Wyk Halloran, fără îndoială. Nu fusese o glumă. Stilul lui 

era inconfundabil. Alese o carte și-l rugă pe Zan să-i împrumute banii 
s-o cumpere. 

— De ce nu? zise el, după o scurtă ezitare. Restul despre mine îl știi. 
Haide, Jade, trebuie să ne grăbim. Am muncit din greu pentru rezervarea 
asta. 

În restaurant, chelneriţa blondă îl întâmpină pe Zan ca pe un vechi 
și drag prieten. "Munca" lui nu fusese în zadar. Obţinuse o masă de două 
persoane chiar lângă fereastră, cel mai solicitat loc. Zan îi tinu scaunul, 
cu o atentă și neindemânatică politeţe, apoi îi oferi meniul. Rămasă fără 
glas, Jade privi lumânarea așezată pe masă între ei. Zan studia meniul. 
Pe chipul lui ca de granit nu se putea citi nimic. 

— Frumos loc, comentă bărbatul. Am auzit că servesc chiar și 
mâncare, glumi el. 

Jade nu răspunse. Deși știa deja ce va mânca, se cufundă în lectura 
meniului, ascunzându-se de privirea lui. 

Oare cât timp trecuse de la ultima relaţie a lui Zan? se întrebă ea. De 
cât timp dispăruse Mona din viaţa lui? Dar, dacă se gândea mai bine, nu 
era necesar ca ultima femeie a lui să fi fost Mona. În mod cert, Zan putea 
cuceri rapid pe oricine. Poate de aceea relaţia cu ea era frustrantă. Oare 
Zan mai găsise vreo femeie care să-i reziste? Îi plăceau provocările, se 
vedea clar, dar ea nu voia să fie doar o cucerire, un obiect pe care el 
să-l stăpânească. 

— Jade, ce vrei? Ai ales? 

— Te simţi în bani, Zan? 

— Oarecum. Sărbătorim, așa că poţi să alegi orice. 

— Ce sărbătorim? 

EI clătină din cap încet, privind-o. 


94 DOROTHY DANIELS 


— Nu știu încă. 

Zâmbind, Jade începu să privească portul prin fereastră. Era lună 
plină. 

În timp ce Zan comandă, Jade scoase cartea cumpărată din geantă. 
Se opri asupra dedicaţiei. "Pentru A.I. și pentru Mona”, citi ea. Închise 
cartea la loc și se uită către Zan. 

— Cine e Al? 

— E polițistul lângă care am trăit aproape zi și noapte ca să scriu 
cartea. 

— Și s-a vândut bine? 

— Destul cât să plătesc taxele ca să mă înscriu la universitate. 
Columbia, adăugă el. 

— N-ai intrat la facultate? întrebă ea, neîncrezătoare. 

— Am renunțat în primul an. Mona se afla și ea acolo, își făcea un 
masterat în economie. Ea m-a convins să mă las de școală și să mă apuc 
de scris. Avea dreptate, mereu are. 

Zâmbetul cald care-i înflori pe buze nu era pentru ea, ci în amintirea 
Monei. 

— De asta, cartea îi e dedicată și ei. 

— E prima ta carte, concluzionă Jade, absentă. 

Se gândea la femeia care o inspirase. 

Din nou Mona... O știa de mult... Lucrurile începeau să se clarifice. 
Mai avusese și alte relaţii, alte momente fericite, dar până la urmă se 
întorcea mereu la Mona. 

Când sosi mâncarea, Zan deveni vorbăreţ. Îi povesti despre anul pe 
care-l petrecuse la New York, stând mereu în preajma polițiștilor. Cartea 
fusese editată în condiţii grafice excelente. 

Vorbiră mult, glumiră și râseră până când cuplul de la masa vecină își 
arătă indignarea. 

Când se aduse cafeaua, Zan își schimbă dispoziţia. Privea tăcut ceașca 
din faţa lui. Lui Jade îi plăcea această tăcere confortabilă. Se obișnuise 
să-l vadă gândind. Probabil că scria în capul lui și spera că avea să reţină 
până mâine, pentru că nu voia să mai scrie nimic în seara asta. 

Jade luă o înghiţitură din cafea și începu să se gândească la rândul ei. 
Luptase din greu cu sentimentele ei vreme de săptămâni. Oare cum era 
Zan ca iubit? Inima începu să-i bată cu putere. De fapt, știa răspunsul la 
această întrebare. Era la fel, dar ceva mai intens. Cu ea, fusese şi tandru, 
și ticălos, și prietenos, și tiran, puternic și imprevizibil. Trupul ei se 
simţise foarte bine în braţele lui, în timp ce inima o duruse. Tot așa 
putea fi și pe viitor... și la un moment dat avea să plece din viața ei. 

— Cred că e ilegal să mă priveşti așa într-un loc public, Jade, vorbi el. 
La ce te gândești? 

Iluzia ei se spulberă. Ochii li se întâlniră. Zan se afla aici și o privea 
cu ochi scrutători. Jade nu rezistă mult, și începu să privească aiurea prin 
restaurant, simţindu-și obrajii în flăcări. 

— Mă gândeam... la ultima oară când am mâncat aici, minți ea. 

Dar Zan nu se mulțumi cu atât. 

— Și când a fost asta? întrebă el, sceptic. 

Când... începu ea să se gândească, stânjenită. Cum de uitase așa 
ceva? 

— În ziua în care eu și Fred ne-am logodit. 

— Oh, răspunse el, plat. 

Jade își privi mâinile. Se simţea nefericită. Fragila legătură care-i unise 
în această seară se rupsese, distrusă de cuvintele ei. 

Simţea nevoia să plece. 

— Mă scuzi o secundă, Zan? 

El aprobă în tăcere. 

"Ce prostă sunt!" își spuse ea, privindu-se în oglinda de la toaletă. 
"Nu învăţ nimic, niciodată? se întrebă, furioasă. Dar știa că ultima ei 
experienţă n-o pregătise pentru personalitatea uimitoare a lui Zan. 
Avusese nevoie de un an ca să poată trece peste eșecul cu Jack. Cât îi va 
lua să se refacă după Zan, dacă se va îndrăgosti de acest bărbat? Zan lua 
tot ce-şi dorea fără să se scuze. 

Dacă... Ochii ei o priveau din oglindă cu mirare. Păreau aproape 
negri; pupilele erau dilatate. Nu pot fi atât de proastă, se gândi ea. 
Trecuse printr-o încercare grea, dar acum găsise un bărbat minunat, 
hotărât să rămână alături de ea. Nu-l va da la o parte pentru un tip ca 
Zan, care nu voia decât să se distreze. Alegerea nu era grea. O viață de 
tandrete și sigurană sau o vară de distracţii. Respiră adânc. Nu era atât 
de proastă... mama ei fusese, dar nu ea. 

Când ieși din toaletă, văzu că blonda care-i servise se afla la masa lor. 
Cu mâna în șold, cu zâmbetul pe buze și cu un aer cuceritor, femeia 
conversa cu Zan. Bărbatul ridică fruntea şi-i zâmbi la rândul lui cu o 
expresie obraznică și leneșă pe care nu i-o mai văzuse niciodată. 

Jade se opri în ușă, simțindu-se ca o proastă. Îşi aminti că mai 
devreme se îngrijorase cu privire la viaţa sentimentală a bietului Zan. Se 
înfurie. Doamne, cât de idioată fusese! Zan se descurca de minune. 
Poate a fi trebuit să se întoarcă la toaletă sau... să se ducă acasă și să-l lase 
în pace. Nu trebuia să-i strice posibilitatea de a lega o relaţie în seara asta. 

Privirea lui Zan rătăci prin încăpere, iar când o descoperi stând în 
ușă, zâmbetul îi păli. Sprâncenele lui se ridicară, trasmițându-i un mesaj 

misterios, pe care nu știu să-l interpreteze. Cu ochii încă la ea, îi 
răspunse absent femeii. Aceasta râse și privi către Jade, cu o expresie 
satisfăcută pe chip, apoi plecă. Zan o aşteptă tăcut să se întoarcă la masă. 

— Ti-am comandat un lichior, îi spuse el când Jade se așeză. 

— Mulţumesc, dar nu vreau. 

— Ei, bea-l totuși, dacă l-am comandat. 

— Da, stăpâne, murmură ea cu insolenţă, sorbind din pahar. 

ÎI privi în tăcere și apoi întrebă: 

— Ti-ai făcut rost de o nouă prietenă? 

Zan nici măcar nu pretinse că nu pricepe cuvintele ei. Gura lui 
deveni fermă. 

— Nu-mi fac rost de prietene când scriu, Jade, răspunse el. 

— Oh? îl provocă ea. 

— Nici nu mă cert cu oamenii pe care-i plac. Nici nu pierd timpul 
ieșind la cină în oraș, așa cum fac acum, adăugă el. 

— Oh? repetă Jade, simțindu-se stânjenită. Totuși, cum mirarea ei 
părea să-l enerveze, insistă cu bună știință. 

— Da, roşcato, oh, o imită el, furios. E prima oară când fac așa aceva, 
dar nu te mai gândi la asta. E doar una dintre regulile mele stricte, pe 
care le tot încalc de când ai intrat în viaţa mea. 

Întinse mâna peste masă, îi luă din mâna paharul, căută cu grijă locul 
pe unde băuse ea și-l goli, comentând: 

— Asta pentru că oricum nu-l voiai. 

Frecând încet buza paharului de gura lui, îi studie chipul îmbujorat. 

— Şi dacă n-ai observat până acum, te anunţ că romanul nu merge 
nici el prea bine, adăugă el ironic. 

— Spui că te încurc? 

— Ce fată deşteaptă! aplaudă el, lăsând jos paharul. 

Ea respiră adânc. Va găsi o cale să-l rănească și ea. 

— Ei, atunci haide să rezolvăm problema, nu? Am vândut opt tablouri 
luna asta, plus mașina. Sunt bogată. Îţi cumpăr un reportofon, iar mie 
un bilet spre Grecia. 

Capul lui Zan se ridică încet. 

— Mai amintește o singură dată Grecia, și-ți rup gâtul, zise el, pe un 
ton politicos. Ai făcut o promisiune, îți mai amintești? 

— Promisiunile... nu trebuie neapărat respectate, zise ea, începând să 
se ridice de pe scaun, mândră de replica ei de final. 

Fl lovi cu palma în masă. 

— Stai jos... 

Jade se așeză, simțind privirile mirate ale celorlalți clienți. Închise 
ochii peste lacrimile care o invadară. Cum se ajunsese aici? Cum 
trecuseră de la glume la plâns? 

Amândoi rămseră în aceeași poziţie. Jade avu o ciudată senzaţie de 
deja-vu. 

— Bun, ce vrei să demontrezi? șopti el lângă obrazul tinerei. 

— Ar trebui să te razi, replică ea, încercând să ignore fericirea care o 
cuprinsese la atingerea lui. 

— Nu asta ar trebui. Să-ţi spun ce-mi doresc, Jade? Îti spun înadată. 
Dar vino mai aproape. E secret, nu vreau să audă toată lumea. 

— Zan... 

— Întreabă-mă ce vreau, insistă el. 

— Zan! 

— Nici o problemă, draga mea, am tot timpul la dispoziție. Dacă vrei, 
stăm aici toată noaptea. 

— Ce vrei? 

— Pe tine, zise el, luându-i mâna și sărutându-i-o. Și... îmi pare rău! 
Câte scuze mi-am cerut în seara asta? 

— Le-am pierdut șirul, răspunse ea cu amărăciune, întorcându-se 
spre fereastră. 

Părăsiră restaurantul și merseră în tăcere unul lângă altul. Ajunseră 
destul de repede în faţa casei ei și Zan începu să urce scările spre etaj. 
Atunci, Jade își dădu seama că bărbatul credea că locuiește încă la etaj. 

Se întoarse spre el și-i zâmbi. 

— Mulţumesc, Zan, pentru cină, zise ea brusc, sperând c-o va lăsa și 
va pleca. 

— Cu plăcere, răspunse el, continuând să urce. 

Dacă mai rămânea aici, în fața lui, Zan va crede că așteaptă să fie 
sărutată. 

— Noapte bună, îi spuse ea ferm. 

— Nu, vreau să verific rezistența scărilor, glumi el. 

Jade rămăsese fără soluţii. Dar ochii îi căzură pe cutia de scrisori. Iată 
salvarea. Scoase plicul dinăuntru și începu să coboare scările, să aibă mai 
multă lumină. Dragul de Fred! Mereu intervenea când avea nevoie de el! 

— Ce naiba faci, Jade? întrebă Zan, privind înapoi. 

— În sfârșit, scrisoarea de la Fred! exclamă ea. Poșta ajunge foarte 
greu din Grecia, adăugă ea, începând să desfacă plicul. 

— Drăguţ! Haide sus! 

— E suficientă lumină afară, de la lună. E mai romantic aici. 

ÎI privi rugătoare: 

— Du-te acasă, Zan! Eşti obosit. Mă duc înăuntru într-o clipă. 

Mormăind ceva indescifrabil, Zan se așeză lângă ea. 

— Bine, fie cum vrei tu! Hai, citeşte. 

Jade clătină din cap: 

— Zan, e ceva personal. Du-te acasă! 

— Vrei să-ți povestesc ce se poate întâmpla tinerelor singure care stau 
afară în stradă la unu noaptea, cu ochii în scrisori și cu mintea la Grecia? 
ţipă el. Citești despre ele în fiecare zi în ziare, și nu la rubrica de 
anecdote. Urcă și mă duc acasă bucuros. 

Jade răsuflă, indignată. Ochii lui străluceau în noapte, respirația lui îi 
încălzea fața. Erau atât de aproape! Iar ei îi era ușor să întindă mâna și 
să-i atingă obrazul, să transforme mânia lui în... altceva. 

— Zan replică ea blând, aici nu-i New York, eu nu mai sunt mică și 
mă duc la culcare când vreau. E clar? 

— Destul de clar! zise el trist, coborând scările şi ieşind în stradă. 

— Zan! strigă ea în urma lui. Zan, te rog! 

Nu-l putea lăsa să plece astfel. 

EI se întoarse. O umbră înaltă, indistincă în lumina lunii, așteptând. 

— Eu... te rog... 

Nu știa ce să spună, iar ce voia să spună nu putea. 

— La ce oră să vin mâine? 

— Nu veni mâine! 

— Dar... când... 

— Te sun eu! Am nevoie de câteva zile să mă gândesc, zise el, întor- 
cându-i spatele. Nervoasă, Jade ţipă: 

— S-ar putea să nu mă găsești, zilele astea. 

— Ar fi mai bine să faci în așa fel încât să te găsesc, răspunse el. 

Jade rămase vreme îndelungată afară, cu scrisoarea în mâini. Clipind 
din ochi, intră în sfârșit în casă. 


Capitolul 7 


Rostogolindu-se pe salteaua care-i servea drept pat de câteva 
săptămâni, Jade întinse mâna și ridică receptorul, apoi se trânti la loc 
pe pernă, cu el la ureche. 

— Roșcato? auzi vocea lui Zan, care-i aduse un zâmbet larg pe chip. 

Ochii ei se deschiseră, privind veseli tavanul. Vopsise întreaga 
cameră ieri și arăta foarte frumos. 

— E cineva acolo? 

— Nimeni, cu numele ăsta. 

— Hmm. 

Jade şi-l imagină stând cu spatele lipit de dulapul din bucătărie. 

— Ai văzut cumva prin preajmă o fată cu ochi verzi și părul acaju, 
care scrie la calculator și sparge ouă? 

— Pot să verific, domnule. Aveţi vreun mesaj pentru ea? 

— Da, îi poţi spune că după trei zile în care am mâncat numai 
cereale cu lapte, mă simt absolut sfârșit? Și că o vreau înapoi, cu 
omletele ei cu tot, în termenii pe care-i propune? 

— Cu orice condiţie? se întinse Jade, leneșă. 

— Umm... Ei, pot reformula. Spune-i că dacă nu-și aduce drăgălașa 
fiinţă încoace de urgență, va avea de suferit. Spune-i doar atât. Ai pri- 
ceput, drăguță? 

— Da, domnule. Altceva? 

— Da, zise el în șoaptă, mai spune-i... Nimic, lasă, se răzgândi el. Nu 
întârzia. 

Jade puse receptorul în furcă și privi gânditoare telefonul. După o 
clipă, zâmbi din nou. Clătină din cap și se ridică, intrând fericită în 
baie. Deci, o iertase până la urmă. Sau hotărâse că avea nevoie de ea. 

Absentă, puse peria de păr pe masă, își strâse părul și se spălă în 
chiuveta din bucătărie. Cea din baie era înfundată. 

Zan trebuia să știe s-o desfunde... Păcat că nu-i putea cere sfatul. 
Ridică din umeri și zâmbi plantelor din casă. Va fi nevoită s-o repare 
singură. Astăzi se simțea de parcă ar fi fost în stare să repare orice. 

Pieptănându-și părul, dădu cu ochii de fotografia lui Fred. Zâmbi. 
Nu era drept. De ce-i era dor de Zan atât de repede, dar nu se mai 
gândise la Fred de o lună de zile? Fred... Ce-i mai putea cere până la 
urmă? Răbdare? Fusese destul de răbdător. Dar și exasperat, și rănit. 
Unde era atunci când o sunase?... De două ori se întâmplase!... Ce se 
petrecea acolo?... Ce era cu datoria asta misterioasă a ei?... ÎL mai 
iubea?... Clătină din cap. 

"Nu-i drept, Fred, se gândi ea..." Ştia că e vina ei. Într-un fel. Nu-l 
putea învinovăţi pe Zan. Bărbatul nu dorise să fie accidentat. Era vina 
ei. 

O, va întârzia! Își luă în grabă o bluză albastră pe care Zan n-o 
cunoștea și se îmbrăcă rapid. leși zâmbind pe ușă și se uită în jur. Cerul 

era albastru, dimineața era frumoasă, păsărelele cântau. Ah, ce zi 
minunată! 

Bătu în ușa lui Zan, emoţionată. Dar nimeni nu veni să deschidă. 
Unde naiba era? Încercă din nou. Nimic. Ridică din umeri și scoase din 
poșetă propria ei cheie, pe care n-o folosise niciodată până atunci. 

— Zan! îl strigă ea, pășind înăuntru. 

Nici un răspuns. Intră în living, amintindu-și de prima oară când 
venise la el acasă. Îi fusese frică. Acum, era de parcă s-ar fi întors acasă. 

— Zan! 

Nimeni nu-i ieși în întâmpinare. Deschise ușile glisante ale 
balconului. Nu departe, în port, zări o mică ambarcaţiune. Jade zâmbi. 
Pe punte zări capul blond al lui Zan. 

Bărbatul stătea întins pe un şezlong. 

Jade cobori în grabă, și ajunse repede lângă barcă. Deodată, Zan se 
ridică, întinzând mâna după cana de cafea. Privirea lui se întoarse către 
Jade, și scăpă din mână lichidul fierbinte. 

— Ah, la naiba! exclamă el. În curând, o să mă omori, Jade. Accident 
de mașină, infarct, opărire. Într-un fel sau altul, îmi vii tu de hac. 

Râzând, Jade zise: 

— Îmi pare rău, Zan. Eşti bine? 

— Da, mormăi el. Ai venit repede, adăugă el absent. Nu te aşteptam 
decât peste o jumătate de oră. 

— Din câte mi-ai spus, mi-am dat seama că ai prefera să mă grăbesc. 

Privi în jur. 

— Ăsta e un adevărat iaht. Pot să urc? continuă ea. 

— Se pare că deja te-ai urcat. Ar trebui să înveţi eticheta. În primul 
rând, nu-i voie cu pantofi de afară. Descalță-te! 

Zâmbind, Jade ascultă. Nimic nu se schimbase între ei, şi Jade era 
pregătită pentru o nouă zi de fericire. 

— De unde-l ai? întrebă ea. 

Zan îi privi picioarele lungi și clipi. 

— ÎL am de o lună. Acum, stai jos și spune-mi ce știi despre 
navigaţie! 

— Coca, prora, punte, ancoră, zise Jade, ridicând din umeri 

Zan se strâmbă. 

— Ah, mi-era teamă că asta vei spune. Bun, să începem cu 
vocabularul. 

— După cafea, se rugă Jade, zărind ibricul pe măsuță. 

— Te deranjează să bei din cana mea? întrebă Zan, aplecându-se 
să-şi recupereze ceașca. E singura pe care o am aici. 

Ea zâmbi și aşteptă ca Zan să-i toarne cafeaua. 

— Care e numele bărcii? 

— Inspiraţie. 

Tânăra privi în jur, în timp ce Zan aștepta cu mâna întinsă să-și ia 
cana. 

— Mincinosule, izbucni ea, râzând. 

Luă cana și-și concentră privirea asupra ei. 

Poate că lucrurile se schimbaseră totuși. Nu se mai putea uita în 
ochii jucăuși ai lui Zan. Era ca și cum privirile lor ar fi vorbit un alt 
limbaj, mai profund decât cel al cuvintelor. 

— Mmm, zise Zan, gânditor. Nu are nume. E doar o barcă 
împrumutată. Nu e iubirea nimănui. 

— Atunci, va trebui să-i dăm noi un nume. Dar nu te va deranja din 
scris? întrebă ea, sorbind din cafea. 

— Nu, replică Zan, gânditor. Dimpotrivă. Cred că este exact lucrul 
de care aveam nevoie. Ne putem muta aici biroul. Mă gândeam să te 
las pe tine să te ocupi de navigatie, în timp ce eu mă gândesc la roman. 

— Dar, Zan, eu nu ştiu nimic despre asta. 

— Oricine știe să conducă un Porche, poate naviga. E vorba de 
practică. Și pentru asta avem timp, zâmbi el. 

În următoarele două săptămâni, Jade fu într-adevăr învățată să 
navigheze. Când nu scriau. Era ușor, așa cum Zan spusese. După 
câteva zile, Jade era cea care ţinea cârma, în timp ce Zan stătea 
confortabil în șezlong, cu ochi visători. Era minunat. Tinerei îi plăcea 
să navigheze dimineaţa, când vântul era ușor. 

Romanul progresa însă la fel de încet ca lecţiile de navigaţie. 
Începuseră să lucreze la secvențele din trecut, care se legau în mod 
misterios de întâmplările prezente ale naraţiunii. Zan părea să știe 
exact ce vrea. Plănuise această parte a cărții în urmă cu multe luni. 

— Dar ce legătură are Cupa Americii din 1934 cu criminalul din 
1980? întrebă Jade, ridicând ochii din foaie. 

Plecaseră cu barca și luau prânzul la iarbă verde, iar Jade nota acum 
în carneţelul ei gândurile bărbatului. 

— Haide, spune! insistă ea. 

— Liniște, mă gândesc, șopti el. 

Jade aşteptă în tăcere. 

Zan zise deodată: 

— Ah, nu-i bine. 

Se întinse și se ridică fără grabă, îndreptându-se către proviziile pe 
care le aduseseră cu ei. Se întoarse, întinzându-i o bere lui Jade. 

— Bere după-amiaza? întrebă ea, ridicând o sprânceană. 

— Am muncit din greu astăzi. Vom face o pauză și ne vom întoarce 
la roman diseară, zise el, sorbind din bere cu ochii închiși. 

Jade bău la rândul ei, studiindu-i chipul. Acum, singurele dorinţe 
ale lui Zan erau ajutorul la scris și în bucătărie, dar din când în când în 
ochii lui cenușii zărea o privire care tânjea după dragoste. Nimic 
surprinzător. Era un bărbat căruia-i plăceau femeile, nu era nici o 
îndoială. 

Simţindu-se deodată tristă, Jade bău ce mai rămăsese din bere şi 
privi în jur. Clipi. Orașul dispăruse. Deasupra, cerul strălucea. 

— Zan! 

— Da, dulceaţă! zise el, ridicându-se la nota alarmată din vocea ei. 
Hmm, adăugă el. 

Privi în jur și se întoarse spre ea, zâmbind: 

— Nici o problemă, dulceaţă. Nu mă rătăcesc, îmi găsesc 
întotdeauna drumul spre casă. 

— Eşti sigur? îl privi Jade, uimită și destul de nervoasă. 

Nu se mai vedea nimic în jur, nici măcar orizontul. Marea și cerul 
se topeau într-un infinit albastru. 

— Mm-hmm. 

În vocea lui nu se ghicea nici un fel de îngrijorare. 

— Putem să urmăm linia țărmului. Să așteptăm jumătate de oră și 
vedem rezultatele. 

— Bine, aprobă Jade. 

Dacă Zan spunea că o va duce înapoi, atunci așa era. Și totuși, era 
înspăimântată. Se așeză cu genunchii ridicați la piept și-și puse mâinile 
la ochi să nu mai vadă perfecta întindere albastră din jur, punctată ici 
și colo de urme alburii. Oare ceața era cea care o înspăimânta, sau 

faptul că se afla singură cu Zan? Se întinse. Undeva departe, o barcă se 
auzi. 

Zan se așeză la rândul lui. Părea atât de singur, de trist. Simţea 
nevoia să-l ajute. Dar să fie singur era o chestiune autoimpusă. Altfel, 
nu putea scrie. Iar dacă el era cel care făcea regulile, tot el le putea 
încălca, dacă deveneau prea înrobitoare, prea dureroase. Un singur 
telefon le putea aduce înapoi pe Irena, pe Mona sau pe altcineva din 
zecile de femei al căror număr îl avea în cartea de telefon. Era alegerea 
lui să fie singur. Și nu era deloc treaba ei. 

— Cum e, Jade, să fii îndrăgostit? 

Vocea lui sunase încet, uşor amuzată. 

Tânăra își ridică braţul, iar capul lui se aplecă pe umărul ei. 

— Ce vrei să spui? 

— Exact ce te-am întrebat. Cum e? 

Oare vorbea serios? Nu, era doar una din glumele lui! Chiar dacă-i 
fusese sau nu credincios, n-o iubise oare pe Mona? 

— Cred că așa ceva e un teribil handicap pentru un scriitor, 
răspunse ea cu blândețe, să nu cunoască dragostea... În ultimele 
pagini scrise despre eroina ta blondă, cred că te-ai descurcat foarte 
bine... El se întoarse spre ea. 

— Vrei să spui roșcata? Crezi că n-am observat că i-ai schimbat 
culoarea părului? Te-am lăsat în pace, dar nu uita că autorul are 
ultimul cuvânt... Oricum, asta nu-i dragoste, ci sex, Jade. Spune-mi 
cum e dragostea. Te clatini pe picioare? Îţi vâjâie capul? Eşti atât de 
absorbit încât treci pe roșu? 

Jade ignoră ultima lui remarcă și încercă să se gândească la Fred. 
Nu-i mai ţinea minte chipul. 

— Fi... îţi dorești să fii cu el... ești fericită când e fericit... 

Deodată, se întrerupse. 

— Să fim serioși, Zan! Trebuie să știi cum e! Ai mai fost îndrăgostit, 
chiar dacă n-a durat... 

— Păi, tocmai pentru că n-a durat... înseamnă că n-a fost dragoste, 
zise el, cu o logică de copil. Deci, nu știu nimic despre asta. 

"Dacă n-a durat, n-a fost dragoste". Vorbele lui îi răsunară în minte. 
Cerul violet o apăsa. Peisajul era dezolant. Dacă n-a durat — aceste 
cuvinte erau încărcate de singurătate. Nu era numai cazul lui Zan, care 
nu știa ce era dragostea, ci și al ei, care simţea că iubirea ei pentru Fred 
se topea, asemenea ceţii împrăștiate de vânt. 

— Ţi-e frig, nu-i așa, roșcato? 

Mâna lui puternică se strecură în spatele ei și bărbatul o trase mai 
aproape, sprijinind-o de umărul lui. 

Jade se întinse pe spate rigidă, prea înfrigurată și prea însingurată 
ca Să se poată relaxa. La atingerea ei, Zan respiră adânc, dar asta fu 
totul. Nu-i mai pretinse nimic. Doar o strânse în braţele lui calde. Jade 
închise ochii. 

— Povestește-mi despre celălalt, îi șopti Zan la urcehe. Cel dinaintea 
lui Fred. 

Jade încercă să se ridice, indignată, dar mâinile lui se strânseră mai 
tare în jurul ei. 

Ea clătină din cap. 

— Nu-i nimic de spus. 

Bărbatul îi șopti: 

— Mincinoaso! 

Apoi, după câteva clipe, reluă: 

— Ai mai spus cuiva despre el? Fie și lui Fred? 

Jade tăcu. În primele luni împreună, Fred aflase că suferea și făcuse 
tot posibilul s-o consoleze, dar ea nu-i spusese nimic clar despre 
durerea ei. 

— Nu, mumură ea, lipindu-se iar de trupul lui cald. 

— Atunci, înseamnă că sunt destule de spus. Să auzim. 

— Nu, repetă ea. 

— Poţi să ajungi la coșul cu mâncare, draga mea? întrebă el, arătând 
către dreapta ei. 

— Nu, răspunse ea, încercând să se ridice, dar fiind împiedicată de 
mâna lui. De ce? 

— Nu contează, răspunse el. Mă întrebam dacă am luat detectorul 
de minciuni, adăugă el, tachinând-o. Spune-mi! 

— Am fost atât de proastă, Zan, începu ea. 

— Să fii prost este un drept dat de Dumnezeu până când împlinești 
douăzeci și cinci de ani. Sau poate e o povară. Câţi ani aveai? întrebă 
el, cu o voce caldă, care i se strecură în inimă. 

— Nu eram foarte mică, răspunse ea tăios. S-a întâmplat abia acum 
un an. 

— Douăzeci și trei, deci. Nu erai nici foarte bătrână, comentă el, 
zâmbind. El cine era? 

— Un profesor care venise doar pentru un trimestru la școala unde 
predam eu. Era irlandez. 

Se gândi la el. Avea o voce plăcută și un chip fermecător. 

— Şi era căsătorit, normal, dar a pretins că e singur, completă Zan. 

— De unde știi? exclamă ea. 

Se uită spre el. Bărbatul râdea. 

— Să te ia naiba, Zan! replică ea, sucindu-i braţul. 

— Hei, hei, îmi pare rău, draga mea, zise el printre gemete și hohote 
de râs. Îmi pare rău. 

Jade nu mai vru să se întoarcă în braţele lui și se tinu deoparte. Zan 
veni mai aproape de ea și își frecă fața de părul ei încet, hipnotizant. 
Până la urmă, tânăra cedă lupta și-i permise o nouă îmbrățișare. 

— Şi când ai aflat? întrebă el. 

Jade respiră adânc. Se părea că Zan reușea să afle tot. Nici măcar 
n-avea nevoie de detectorul de minciuni. Dar poate că așa era mai 
bine. Putea în sfârșit să renunte la această parte din viața ei. 

— Chiar în noaptea în care... în care... voiam... zise ea încurcată. 

— Încearcă "să mă culc cu el", îi oferi el soluţia. Există și cuvinte mai 
bune, dar au exact același sens. 

Ea încuviință din cap. 

— A deschis o sticlă de șampanic.... continuă ea. 

— Un ticălos din cap până-n picioare, comentă Zan cu amărăciune. 
Și apoi? 

— Nevasta lui... a dat peste noi. Era manechin, o englezoaică. Lucra 
la New York și venise la el pe neașteptate să-i facă o surpriză. Era foarte 
frumoasă și avea mult sânge-rece. S-a uitat la mine cu atenţie, i-a spus 
că gusturile lui se imbunătăţiseră și l-a întrebat dacă voia să-și facă luna 
de miere tot în Irlanda. 

— Se pusese problema căsătoriei? explodă Zan. 

— Da... desigur, zise ea, stânjenită. Era un mincinos, iar eu eram 
îndrăgostită. 

Jade își muşcă sălbatic buzele. 

— Drăguţa de tine. Ce prostuţă ai mai fost! 

De ce trebuie să fii mereu atât de serioasă? Te poţi juca, să știi, fără 
să te gândești mereu la dragoste, Jade! 

Ochii ei clipiră, încărcaţi de lacrimi. Asta era soluţia lui Zan? 

— Şi pe urmă, ce s-a întâmplat? 

— Soţia lui s-a dus în dormitor, iar eu am vrut să plec. S-a ţinut după 
mine... și mi-a spus că nevasta lui va pleca peste câteva zile, povesti 
Jade printre sughiţuri de plâns. L-am pocnit... iar el m-a lovit la rândul 
lui. 

— Cu palma sau cu pumnul? 

Întrebarea era atât de tipic masculină, încât Jade izbucni în râs. 

— Nu ştiu, Zan, nu mă aşteptam la asta, răspunse ea, întinzându-se 
pe pieptul lui. Am văzut stele verzi. M-am trezit jos, pe scări. Între timp, 
închisese ușa. Asta-i tot. Toată povestea. 

Zan rămăsese tăcut. 

— Nu mai e în America, nu? întrebă el într-un sfârșit. 

Jade zâmbi. 

— Nu, nu mai e. Nu-l mai poţi bate. Dar îți mulțumesc oricum 
pentru intenţie. 

El mormăi ceva îi părul ei, apoi rămaseră așa vreme îndelungată, 
emoţionaţi. 

Până la urmă, Jade ridică fruntea și se întoarse către Zan. 

— Nu-i așa că ceața s-a mai risipit? 

Undeva departe se zărea țărmul. 

— O să se întunece, Zan. Ar fi bine să ne îndreptăm spre port. 

— Mmm, aprobă el. Imediat. Mai spune-mi, te rog, un singur lucru. 

— Ce anume? 

— Cum a intrat în viaţa ta Fred și a adunat rămășițele. 

— N-a adunat nici o rămășiță, ridică ea tonul. 

Ah, nu trebuia să aibă încredere în Zan. Uite cum începuse să-și 
râdă din nou de Fred. 

— Ei, cum a reușit să egaleze scorul, dacă preferi formula asta, zise 
Zan bătând în retragere. Am zis asta, pentru că mi se pare o expresie 
mai potrivită pentru un arheolog. Dar nu-i nimic, putem folosi o 
expresie din fotbal. 

Jade îl privi cu un zâmbet lipsit de veselie și nu răspunse. 
Întrebarea lui nu merita un răspuns. Deși, şi de data asta, Zan țintise 
corect. Îl cunoscuse pe Fred înaintea lui Jack și chiar ieșiră împreună 
de câteva ori, dar îi refuzase cererea în căsătorie. În primele luni după 
despărțirea de Jack, Fred se purtase cu aceeași blândeţe și înţelegere 
dintotdeauna. Deveniseră mai apropiaţi, dar nu erau iubiţi, ci doar 
prieteni. Asta până în primăvară, când nebuna ei mamă fugise în 
California cu un bărbat. Abia atunci, Jade își revenise și-i acordase mai 
multă atenţie lui Fred. 

— O, Fred a fost exact omul de care aveai nevoie, nu? comentă Zan, 
încercând să-i smulgă o mărturisire. Un bărbat drăguţ și prezentabil... 
Ah, trebuie să fi fost un sprijin de nădejde după nefericita aventură cu 
irlandezul. 

Jade tăcu. 

— Hai, zi, o scutură el. 

— La naiba, Zan, n-a fost așa! izbucni ea 

Mama ei își abandonase soţul. Era un bărbat bun, iubitor, lipsit de 
surprize. Fugise în schimb cu un tip simpatic, îndrăzneţ și aventurier. 
Ei bine, Jade își învățase lecţia. Își dăduse seama că era pe cale să facă 
același lucru. Timp de trei ani, ignorase sentimentele unui bărbat bun 

și fidel în dragoste, alergând după o himeră ca un copil după 
curcubeu, în timp ce adevărata dragoste se afla chiar lângă ea. Unii 
oameni puteau fi proști toată viaţa, trecând pe lângă dragoste în 
căutarea ei. Ea nu avea de gând să fie. Ea și Fred aveau să rămână 
împreună... 

— Cred că a fost o adevărată binecuvântare pentru orgoliul tău să 
spui "da" unui bărbat care te aprecia și care probabil se credea cel mai 
norocos om de pe pământ că te putea avea de soţie. Nu-i așa? Nu așa 
a fost? zise el cu o voce dură. 

Ea renunță. Se întoarse spre el și-i privi ochii de un cenușiu glacial. 

— Nu, n-a fost deloc așa. Mi-am dat seama că-l iubesc! 

— Că-l iubeşti? Nici măcar nu cunoşti înţelesul cuvântului, atacă 
Zan. "Dragostea înseamnă să fii fericită când el e fericit”, cită el. Dar 
cealaltă parte a iubirii, Jade, partea ei întunecată? Monstrul cu ochi 
verzi care te pândește? Sentimentul dureros când te trezești dimineață 
într-un pat care e prea mare pentru unul singur, iar ea nu e nicăieri 
prin preajmă? Nu cunoşti nimic despre asta, nu-i așa, draga mea? 
Te-am urmărit, Jade, și dacă ţi-a fost dor de Fred, ai ascuns foarte bine 
asta. Cred că-l iubești cu mintea, nu cu inima! 

— Oprește-te! ţipă ea, cu ochii în lacrimi. 

— O singură dată ţi-am văzut chipul de îndrăgostită, Jade. Și asta 
s-a întâmplat atunci, la restaurant, când te gândeai la ziua în care te-ai 
logodit. 

În acea seară la restaurant... când se gândea la Zan, la ce fel de iubit 
ar fi... Jade tăcu, simțind cu obrajii îi devin stacojii. Nu! îi spuse o voce 
interioară. Nu, nu trebuie să fii atât de proastă! 

El o studie fără milă timp de câteva minute. 

— Poate că te-ai convins singură că ești îndrăgostită, roșcato, șopti 
el gânditor. Dar îţi sugerez să te gândești mai bine. Nu cred că este 
tocmai adevărat. Pe mine nu m-ai convins deloc. 

Prinsă în brațele lui, ea clătină din cap. 

— Şi cum vrei să te conving? întrebă ea. 

Dar cum avea să se convingă din nou pe sine? Ah, Zan era 
imposibil! Strica orice atingea! 

Furia ei îl amuză pe bărbatul în braţele căruia stătea. Nu zâmbea, 
dar ochii lui erau jucăuși. 

— Ce părere ai de un sărut? sugeră el pe un ton grav. Dacă-l iubești 
atât de tare pe Fred, sărutul meu te va lăsa rece. Poate asta mă va 
convinge. Ea își întoarse capul către el și pocni din buze. 

— Așa ceva nu va dovedi nimic! protestă ea, încercând să-și 
mascheze frica în spatele furiei. E vorba doar de sex. Dragostea e 
altceva. Ochii lui cenușii se îngustară. 

— Şi crezi că ești atât de experimentată, roșcato, încât să-ţi dai 
seama de diferență? zâmbi el. 

— În orice caz, ştiu mai bine decât tine, replică ea. 

— Da? Atunci, spune-mi ce e asta. Dragoste sau sex? 

Braţele lui se strânseră mai tare în jurul ei. Jade îi simţea respiraţia 
caldă pe obraz, dar sărutul încă nu veni. Tânăra respiră adânc, 
simțindu-se ca o proastă, pentru că-i așteptase sărutul cu ochii închiși. 
Ce naiba făcea? Își râdea de ea? Încet, cu grijă își deschise ochii. Nimic 
nu se întâmplă. 

EI zâmbi încetișor lângă buzele ei, cu braţul petrecut după umărul 
ei. Gura lui începu apoi să se miște încet, hipnotizant, cerându-și 
drepturile. 

Dragoste sau sex? întrebase el. Jade știa acum răspunsul. ÎI ştiuse 
întotdeauna. Era dragoste. 

Pentru ea. Buzele ei alunecară sub ale bărbatului, într-o ultimă 
încercare de a evita răspunsul la întrebare. 

Pentru ea, era vorba de dragoste, dar pentru Zan ce însemnau toate 
astea? Răsuflarea lui îi mângâia obrazul. Ce însemna acest sărut pentru 
Zan? Zan, care avea o iubită în New York și una în Europa. Zan, care 
pretindea că era bine să te joci și că nu trebuia să fii mereu serios 
într-o relaţie. Gura ei fu până la urmă îmblânzită și Zan îi luă în 
stăpânire buzele. Ea protestă uşor, iar el zâmbi. 

— Spune. Ai aflat? șopti el. 

Jade tăcu și-și ridică fruntea, privind ceața, în timp ce buzele lui 
alunecau pe gâtul ei. Pentru Zan, totul se învârtea în jurul dorinței. Era 
clar vorba despre sex. 

Relaţia lor putea fi veselă și lipsită de complicaţii, dar avea să 
dureze la fel de mult cât ceața care plutea deasupra lor. 

— Care să fie? întrebă el din nou, oprindu-și buzele pe gâtul ei. 

Mâinile bărbatului o eliberară cu grijă. 

— Hmm? insistă el, începând să-i mângâie sânii. 

Jade nu răspunse. 

Chiar dacă senzațiile pe care le simtea erau minunate, nu putea fi 
vorba de dragoste. Deci, nu putea dura. Și ce se va întâmpla când Zan 
își va termina cartea și, cu dorinţele satisfăcute, va porni mai departe? 
ÎI împinse departe de ea. 

O va părăsi, iar ea va fi distrusă. Asta se va întâmpla. Fiinţa ei se va 
risipi în bucățele prea mici și prea împrăștiate pentru ca vreun 
arheolog să se mai deranjeze să le pună la loc. 

Jade îl împinse și mai tare, se ridică cu greutate și se îndepărtă de 
el. Zan se uită în tăcere la ea, ochii lui cenușii mângâindu-i trupul cu 
o satisfactie pe care nu și-o putea ascunde. 

— Ei bine, roșcato, întrebă el pentru a nu știu câta oară, ce să fie — 
dragoste sau sex? 

Aproape că-l ura în aceste momente pentru ceea ce-i făcuse, se 
gândi Jade, ametită. Se dădu încă un pas înapoi. Puntea era prea mică 
pentru amândoi. Barca era prea mică! 

Zan se ridică. 

— Nu ţi-ai dat seama încă? reîncepu el, zâmbind. Atunci, să mai 
încercăm un sărut. Poate te va lămuri. 

Mâna lui se îndreptă spre braţul ei gol, dar ea îl împinse și se dădu 
înapoi. 

— Zan, nu mă mai atinge! 

— De ce, draga mea? 

Pentru că încă un sărut ar fi însemnat sfârșitul ei, i-ar fi răpit și 
ultima rămășiță de bun-simt și de rezistenţă. 

— Pentru că îl iubesc pe Fred! minti ea, dându-se inapoi încă un 
pas. 

— Mincinoaso. Nu te cred, zise el încet, mergând spre ea. 

Ochii ei îl urmăreau, continuând să înainteze spre marginea bărcii. 

— Zan, dacă mă mai atingi o singură dată, sar! ţipă ea. 

Ochii lui clipiră amuzaţi. 

— Nu te cred, repetă el, întinzând mâna spre ea, ca un copil care 
încearcă să prindă un fluture. 

Ea se uită peste umăr la apă, apoi se întoarse spre el. 

— Zan! ţipă ea, văzându-l că se apropie. 

El o prinse de mână, dar tânăra scăpă și sări în apă. 

— Oh! zise ea. 

Doamne, cât era de rece! se gândi Jade când atinse suprafaţa apei. 

— Oh! repetă ea. 

Zan se aplecă şi-i întinse mâna. 

— Jade, vino aici! 

Apa era prea rece ca să mai poată continua cearta. Totuși, clătină 
din cap și spuse: 

— Nu, Zan! O să înot spre țărm. 

Se întoarse cu spatele la barcă și începu să înainteze rapid, luptând 
cu frigul. Tărmul nu era departe. 

— Jade, e mai departe decât pare. Vino înapoi! 

Nu-l mai auzise niciodată vorbind astfel. Ceva între poruncă și 
îngrijorare se ghicea în tonul lui. Frica o cuprinse. Dar ajunsese prea 
departe, nu se mai putea întoarce. Trebuia să înainteze. 

— Jade! strigă el încă o dată. 

Vocea lui o îngheţă mai mult decât apa sărată care o înconjura. 
Începu să înoate și mai rapid, simțind deja greutatea hainelor ude. 

În spate, auzi barca mișcându-se. Putea să se descurce și singur, dar 
braţul bolnav avea să-l încetinească în manevrarea bărcii. 

Jade ridică fruntea să privească țărmul. Era mai aproape acum. 
Începu să înoate cu toată puterea. Respira din ce în ce mai greu. Vedea 
stâncile de la țărm. Un val o lovi în față. Oare avea să se înece? Uită de 
Zan și începu să înoate ca să-și salveze viaţa. 

I se păru că înoată de o veșnicie. Unde naiba era Zan? Piciorul ei 
atinse o clipă fundul apei, dar îl pierdu din nou, trasă de curent înapoi. 
Trebuia să reușească. 

Acum sau niciodată. Atinse din nou fundul. Poate că până la urmă 
avea să reușească. 

Ajunse. Se întoarse înapoi spre apă, tremurând din toate 
încheieturile. Palidă în lumina apusului, barca se îndrepta către țărm. 
La cârmă zări o siluetă întunecată. Ochii ei se umplură de lacrimi și 
întreg trupul ei fu invadat de o ciudată căldură. O păzise în tot acest 
timp, fusese chiar lângă ea, gata s-o ajute. Dacă ar fi fost învinsă de 
curent, Zan s-ar fi aflat acolo, aproape... 

Pe când barca se apropia, ochii lor se întâlniră și căldura pe care o 
simţise mai devreme se risipi. Jade fu cuprinsă de un tremur. În ochii 
lui putea citi furia. Nu trebuia să le vadă expresia de gheaţă care să 
simtă mânia din ei. Deodată, fu foarte fericită că Zan n-o putea ajunge. 

Se priviră până când barca alunecă ușor pe lângă ea. Jade se 
îndreptă spre casă. 

Îngerul ei păzitor lucra peste program în seara asta, se gândi Jade. 
O patrulă a poliţiei o ajunse din urmă și o conduse acasă, după o lecţie 
de morală privitoare la oamenii care sunt destul de stupizi încât să 
înoate singuri pe o astfel de vreme. Cheile casei se aflau încă în 
buzunarul șortului, iar Zan n-o aștepta la ușă. Nu încă. 

Intră sub duș, cu mintea mai obosită decât trupul. 

Ce proastă fusese! Nu numai în seara asta, când atinsese un punct 
culminant, ci toată vara! Trebuia doar să-l privească o singură dată pe 
Zan și să fugă departe, să-l lase să zacă în mijlocul drumului, dacă era 
nevoie. Ah, ce proastă fusese să-și imagineze că singura amenințare 
care venea din partea lui Zan era ruina financiară! ÎI lăsase să-i ia totul. 
Nimic nu va mai fi la fel după Zan! 

Telefonul sună. Tânăra intră în bucătărie și ridică receptorul. 

— Jade? răsună vocea lui Zan, la care ea răspunse cu un zâmbet, 
cufundându-se în saltea. Eşti acolo? 

— Da, prostule, zise ea, respirând adânc. Era drăguţ că o sunase 
imediat. Dădu la o parte receptorul ca să zâmbească, de teamă ca el să 
nu-și dea seama că telefonul lui o făcuse fericită. 

— Mai ești? întrebă el. 

— Da, şopti ea. 

— Eşti bine? 

— Da, Zan. Dar tu? Pari ciudat... 

— Interesant, chiar așa mă simt. Ciudat! Am băut două ginuri în 
astea douăzeci de minute, dar mâinile încă îmi tremură! 

— Îmi pare rău! 

— Sper că-ţi pare rău! Există și mijloace mai simple de a-i spune 
unui bărbat că nu-i vrei dragostea decât să te îneci, draga mea. Data 
viitoare încearcă un "nu, multumesc". E mai sigur și mai... uscat! 

— Îmi pare rău, credeam că am încercat deja asta! 

— Da? făcu el cu îndoială. Cred că mi-a scăpat. 

— Îmi pare rău, repetă ea umilă. 

— Şi mie. Şi-mi va părea încă și mai rău dacă am albit din pricina ta. 
Mi-e și frică să mă uit în oglindă. 

Dintr-o dată, tânăra simţi nevoia să-l vadă. 

— Presupun că nu vrei să lucrezi în seara asta, nu? zise ea. 

Răsuflarea lui se auzi mai puternic în receptor. 

— Jade, răspunse el blând, n-am bătut o femeie în viaţa mea și sper 
ca lucrurile să nu se schimbe. De aceea, îţi sugerez să nu ne vedem 
până mâine. Clar? 

— Da, șopti ea. 


120 DOROTHY DANIELS 


— Noapte bună. 

— Noapte bună, Zan. 

Telefonul se închise. Jade lăsă la rândul ei receptorul, murmurând 
cu ochii plini de lacrimi: 

— Îmi pare rău. 


Capitolul 8 


Jade regretă și mai mult întâmplările acelei seri în zilele următoare, 
când Zan o făcu să plătească pentru spaima pe care o trăsese din pricina 
ei. La fel de bine, în locul ei ar fi putut fi un reportofon, atâta atenţie îi 
acorda. Singurele cuvinte pe care i le adresa erau strict legate de roman. 
Pentru ea, acest tratament era mai dureros decât și-ar fi imaginat. Să fie 
privată de afecțiunea lui ironică era o avanpremieră înspăimântătoare la 
momentul în care Zan avea să plece. 

Starea sufletească a scriitorului începuse să afecteze și evoluția 
naraţiunii, iar romanul ajunsese într-un punct mort. Îi luă tinerei destul 
de mult să priceapă asta. Timp de o săptămână, Zan aruncă la gunoi 
fiecare pagină scrisă. Toate erau bune, unele chiar geniale după umila ei 
părere, dar nu se potriveau împreună. Erau ca cioburile unei oglinzi, în 
care lumina strălucea, dar care nu puteau reda o imagine completă. 

Şi totuși, Zan nu-și recunoștea eșecul. 

Îndreptându-se spre casa lui, Jade se întrebă cum avea să-l găsească 
în această dimineaţă. leri avusese proasta inspiraţie să-i sugereze o 

pauză, să-i spună să se ducă două-trei zile la New York într-o 
mini-vacanţă. Răspunsul lui fusese foarte violent. Asta era situaţia și avea 
s-o îndure îi replicase el, cu ochii sclipind de mânie. Smulsese paginile 
scrise și le aruncase la coș, spunându-i că o aștepta să revină a doua zi. 

Tânăra se uită la ceas. Dacă Zan se afla în aceeași dispoziţie, 
întârzierea ei n-o va ajuta deloc. Dar stătuse trează prea multe nopti, 
auzind sirenele din port și gândindu-se la Zan. Oare dormea? Se simţea 
la fel de singur ca și ea? 

În dimineata asta dormise mai mult decât de obicei, iar apoi fusese 
oprită de Cathy, care-i înmână o scrisoare de la Fred. Jade o vâri în 
buzunar fără s-o citească. Era în întârziere şi Zan va fi furios. 

Dar Zan nu răspunse bătăilor repetate în ușă. Jade așteptă, 
încruntată. Oare nu se trezise? Oare plecase? Deschise ușa și intră... 
Înăuntru era liniște. Păși pe podeaua din lemn de stejar, îndreptându-se 
spre terasă și privind uimită în jur. Zan stătea întins pe canapeaua din 
living. Dormea. 

Jade îl privi fermecată. Era atât de frumos, îmbrăcat doar într-o 
pereche de pantaloni scurţi kaki. Capul lui blond se sprijinea pe brațul 
îndoit. Oare cum ar fi fost să-l atingă? 

— Jade? clipi Zan. Tu ești, draga mea? 

Slavă Domnului că bărbatul se trezise la timp. 

— Mm-hm, murmură ea. 

— Cât e ceasul? întrebă el. 

Jade se aplecă. 

— Eşti bine? întrebă ea, îngrijorată. 

Ochii lui aveau cearcăne mari. 

— Da, zâmbi el. Nu mai clătina canapeaua. 

Nu părea să aibă febră, și totuși... 

— Stai să-ți văd ochii, ordonă ea. 

Genele lui blonde se ridicară încet. 

— Ei, ai cam băut, Alexander Wykoff, puse ea diagnosticul. 

— Stai, unde pleci? 

— Mă duc să-ţi aduc niște aspirină și cafea. Sau preferi să dormi? 

— Nu, mulțumesc, zise el, rostogolindu-se înapoi pe perne. 

Jade începu să macine cafeaua. Zan era amuzant, dar situaţia nu i se 
părea deloc comică. ÎL cunoștea de aproape două luni și nu-l văzuse 
niciodată beat. Probabil că fusese nevoie de mai mult de șase beri ca să 
ajungă în halul ăsta. 

Punând cafeaua pe masă, Jade se așeză lângă el. Ochii bărbatului se 
redeschiseră. 

— Aspirina, declară ea cu fermitate. Ridică-te. 

Cu un geamăt trist, Zan clipi și se ridică într-o rână. Jade îl privi, 
jumătate amuzată, jumătate exasperată. Sprijinit în braţul bun, Zan nu 
putea ține paharul de apă cu celălalt. Ei, dar cine-l adusese în halul ăsta? 

— Deschide gura, zise tânăra. 

Zan înghiți pastila cu greu. 

— Ajunge? întrebă ea. 

— Nu, replică el, mai vreau. 

Jade îi mai dădu o aspirină și-l ajută să bea aproape toată apa din 
pahar. Privindu-i chipul palid, nu știa dacă să-i fie milă de el sau să râdă 
în hohote. Așeză paharul pe masă, apoi îl întrebă cu severitate: 

— Cafea? 

Bărbatul clătină din cap. 

— Ei bine, eu vreau, zise ea ridicându-se. 

Zan se întinse pe spate, privind în tavan. Tânăra își luă ceașca și 
reveni lângă el. 

— Ce s-a întâmplat? întrebă ea. 

— Nu cine știe ce, răspunse el, zâmbind. Am ieșit cu barca, nu mi-a 
plăcut şi m-am întors acasă. M-am dus la Jerry, să mai vorbim... am băut 
ceva... Cu cât beam mai mult, cu atât mai interesante deveneau 
povestirile... Bătrânul se ţine bine, nu știu dacă s-a îmbătat... Iar eu nu 
mai ţin minte nimic din ce mi-a spus. 

— Trebuie să iei notițe, data viitoare. 

O privi cu ochi somnoroși. 

— Dacă faci pe sora medicală, mă declar mulțumit, adăugă el. 

— Asta a fost tot? continuă ea, ignorându-i ultima remarcă. 

— Nu. 

Apoi tăcu atât de mult, încât Jade crezu că a adormit. 

— Am ajuns acasă după miezul nopții, reluă bărbatul, și m-am dus la 
culcare. Nu știu cât a trecut până au început sirenele să urle în port. 
M-am trezit și am început să mă gândesc... la toate lucrurile pe care 
mi-am dorit să le fac şi n-am avut timp... am atât de putin timp... trece 
mai repede... și eu mă îndrept spre nicăieri... 

Își plecă fruntea pe piciorul ei. 

— Te referi la carte? 

— Nu. Adică da, printre altele. Dar sunt atâtea alte lucruri... M-am dus 
din nou la culcare, și din nou sirenele au început să cânte. M-am sculat, 
m-am îmbrăcat și m-am dus în port. Era ceaţă. Am venit până la tine să 
te iau să scriem, dar mi-am dat seama că mă vei alunga. 

— Aș fi venit, protestă ea. 

— Da? zâmbi el. Cu scandal, poate. 

În sfârșit, m-am întors acasă și am citit tot manuscrisul. Nu-i bun de 
nimic. 

— Ba da. 

— Ba nu. Am ieșit iar și m-am gândit să mă duc din nou la Jerry. 
M-am răzgândit la timp. 

— Sărmanul Zan! exclamă ea. Ai avut o noapte grea. 

Fl râse cu ironie. 

— Apoi a sunat telefonul. 

— Da? zise ea, privindu-l cu atenţie. 

— Era Mona. M-a sunat de la Londra. 

— La patru dimineaţa? 

— Acolo e altă oră, explică el. Dar Mona n-a luat niciodată în 
considerare aspectele astea. M-a obligat să deschid o sticlă de șampanie 
înainte să vorbim. 

— Sampanie? 

— Mm-hm. Avea și ea o sticlă la îndemână. Sărbătorea logodna cu 
noua ei dragoste și voia să fiu primul care află despre căsătorie. De fapt, 
dacă mă gândesc bine, nu cred că am fost primul, ci al doilea. Părea însă 
foarte ameţită... Poate chiar nu l-a anunţat. 

— Ai vorbit și cu el? 

Era nervoasă. Cum putea Mona să-i facă așa ceva lui Zan? 

— Da, aprobă Zan. Era chiar acolo lângă ea, în pat. E arhitect. Părea 
un om bun. Sper să fie, adăugă el după o vreme. Fata asta are o înclinație 
ciudată către catastrofe... După ce fericitul cuplu a închis, am rămas cu 
sunetul sirenelor și cu o sticlă de șampanie desfăcută. Pe urmă m-am 
gândit să toastez pentru propriul meu viitor... deși pare greu de 
întrezărit fericirea la care visez. 

Și următorul lucru pe care mi-l mai amintesc este sosirea ta aici. 

Jade se uită la chipul lui. Era trist? Ochii lui mari și larg deschiși 
păreau să nu mai ascundă nici un secret, dar Jade bănuia că existau încă 
destule lucruri pe care nu le știa despre el. Oricât de confortabilă ar fi 
fost relaţia lui cu Mona, oricât de puţin serioasă, dragostea existase, chiar 
dacă Zan n-o numea astfel. Îl vedea cum zâmbește de fiecare dată când 
îi rostea numele. Un soţ însemna un capitol închis din propria lui viață. 
Se terminase orice speranţă că vor fi din nou împreună. 

Capul lui Zan se plimba în sus şi-n jos pe piciorul ei. 

— Haide sus, la culcare, somnorosule. Lucrăm mâine, zise ea. 

— Dacă mă duc în pat, vii cu mine să-mi ţii companie? zâmbi el. 

Jade clătină din cap. 

— Dar despre un duș rece ce părere ai? insistă el. 

— Du-te la culcare, se răsti ea. 

EI se ridică greu și-și sprijini picioarele de podea. 

— Nu, se răzgândi el. E timpul să lucrăm. Mă duc să fac un duș și revin 
imediat. 

— Zan! protestă ea 

Bărbatul își turnă cafea. 

— Jade, îi explică el, suntem atât de în urmă, încât nu mai e deloc 
amuzant. 

— Şi ce dacă? replică ea îngrijorată. Zan părea bolnav. 

EI clătină din cap, dar se opri brusc pentru că mișcarea îi provocă 
durere. 

— Jade, cartea asta e plănuită în cele mai mici detalii. Ar trebui să 
apară pe piaţă primăvara viitoare, înainte de Cupa Americii. Iar în 
octombrie ar trebui să încep altă carte, în Bahamas. 

Jade își mușcă buza. Zan va pleca în Bahamas. Pentru prima dată se 
punea problema plecării lui din Newport. Respiră adânc. 

— Vrei să luăm micul dejun? întrebă ea. 

— Nu, poate mai târziu. 

Mai târziu... Zan se îndreptă spre baie. Jade se plimbă fără țintă prin 
sufragerie. Luă o carte de pe masă. Era o carte de navigaţie... Mai 
devreme sau mai târziu, Zan avea să plece. În curând, va veni luna 
august. Două luni mai târziu, Zan se va afla în Bahamas, iar ea va rămâne 
aici. Frunzele se vor veșteji la venirea toamnei. Ea se va întoarce la școală, 
probabil se va mărita... 

Ce proastă fusese! 

Auzea cum curgea apa la duș. Se duse sus și intră în camera de 
oaspeți. Absentă, privi picturile pe care le făcuse. Deveni mai atentă când 
dădu peste un potret al lui Zan pe care-l pictase în urmă cu două zile. Se 
dădu un pas înapoi, studiindu-l cu atenţie. Își vârt mâinile în buzunarele 
blugilor. Era o pictură reușită, chiar foarte reușită. Ce va face cu acest 
tablou? Nu-l putea vinde, dar nici nu-l putea păstra după plecarea 
bărbatului. Se întoarse, clipind des, încercând să alunge lacrimile care i 
se adunaseră în ochi. 

Simti în mână o bucată de hârtie și o scose din buzunar fără să se 
gândească. Era scrisoarea de la Fred. Se întoarse spre fereastră, rupse 
plicul și începu să citească fără să priceapă nimic. Reîncepu să citească, 
încruntată. Octombrie... Fred voia să se căsătorească în octombrie. 
Școala avea să înceapă și după aceea erau liberi să plece în luna de 
miere. Dar atunci, Zan va fi în Bahamas. 

Ah, ce proastă era! Nu-și va mai reveni niciodată după ce-l cunoscuse 
pe Zan. Și mai era și egoistă. Spera ca Fred s-o ajute. Nu era drept, nici 

față de Fred, nici faţă de ea însăşi. Trebuia să-i mărturisească toate astea 
lui Fred, să renunţe la nuntă. Un bărbat ca el merita mai mult. Oare asta 
realizase până la urmă și mama ei? Într-o bună zi, avea s-o întrebe. Jade 
închise ochii, simțind cum lacrimile i se adună pe obraz. Nu era corect! 
Fred o iubea pe ea, ea îl iubea pe Zan, iar Zan pe cine iubea? Pe nimeni? 
Pe oricine? Pe Mona? Doar pe sine? 

— Jade, se auzi vocea bărbatului. 

— Da? zise ea, încercând să-și ascundă durerea. 

Ştia că bărbatul nu va intra în cameră fără permisiunea ei. Între ei 
exista un acord tacit în această privință. Rămase la fereastră, uitându-se 
la apă și dorindu-și ca Zan să plece. 

— Ajută-mă să-mi pun cămașa, o rugă el. 

— Imediat, Zan. 

De ce oare lacrimile continuau să-i curgă pe obraji? Nici măcar nu-și 
putea ridica mâna să le șteargă. Zan ar fi văzut-o. 

— Jade? Ce s-a întâmplat? 

— Nimic, zise ea, strângând din dinți. 

— Întoarce-te şi uită-te la mine! îi ceru Zan. 

— Zan, pleacă, ţipă ea, auzindu-i pașii în spatele ei. E camera mea. 

— Plângi? întrebă el, atingându-i umărul. 

— Nu, se smuci ea. 

Atingerea lui o făcu să plângă mai tare. 

— Hei, hei... nu plânge, draga mea, o linişti el, sărutându-i obrazul. 

Bărbatul se opri brusc și adăugă: 

— Deci, asta era! 

Ameţită, Jade se concentră și-i urmări prvirea. Bărbatul se uita la 
scrisoarea lăsată pe masă. 

— Acum ai deschis-o? 

Jade încuviință, cu ochii închiși. 

— La naiba, exclamă el. Ti-e dor de el chiar atât de mult? 

Jade izbucni într-un râs isteric. Concluzia lui era atât de departe de 
adevăr, încât era de-a dreptul amuzantă. 

— Jade... Jade, oh, la naiba! 

Zan o întoarse spre el și o strânse în brațe, mângâindu-i nebunește 
părul. Bătăile inimii lui Zan lângă urechea ei i se păreau cele mai 
liniștitoare sunete din lume. Hipnotizată, le ascultă cu atenţie, 
potrivindu-și respiraţia după ritmul lor. 

— Jade, uită-te la mine, îi șopti el. 

Jade nu-l ascultă. Dacă-l privea acum, bărbatul ar fi aflat adevărul. 

— Jade? 

Se auzi soneria de la ușă și Zan ridică fruntea, curios. 

— O, Doamne! exclamă el. 

Persoana sună din nou. De două ori prelung, de două ori scurt. Zan 
respiră adânc. 

— Jade, vorbi el, mă tem că avem companie. Poi să-ţi revii, draga mea? 
Te poţi duce să te speli pe faţă? 

Soneria se auzi încă o dată. 

— Da, aprobă ea 

— Bine, zise el, cu îndoială. Să vii jos când ești gata. 

Oare cine putea fi? se întrebă Jade, spălându-se pe față. Zan 
recunoscuse semnalul. Nu putea fi decât o veche prietenă care venise în 
vizită. Își prinse părul și încercă să mai tragă de timp. Poate musafirul va 
pleca dacă va sta suficient de mult în baie. 

În oglindă, arăta de optsprezece ani, îmbrăcată în blugi și în tricou. 

Iar ochii ei erau acum la fel de roșii ca ai lui Zan. Poate că vizitatorul 
va presupune că a băut la fel ca Zan, și nu că a plâns... Ce proastă era! 
Nu mai fusese în halul ăsta de ani de zile. leși din baie cu regret. Se va 
gândi la toate astea mai târziu. 

În hol se auzeau voci. Se opri, ascultând conversaţia, care avea să-i 
ușureze întâlnirea de care se temea. 

— Nu, Zan, nu pot să cred asta, zise o voce feminină. Dacă spuneai 
Că ai căzut în patul cuiva, poate. Dar să cazi din pat? râse ea. 

Jade deveni mai atentă. Unde mai auzise râsul ăsta? 

— Hmm, nu te-am păcălit, nu? răspunse Zan, amuzat. Mai lasă-mă 
două minute și inventez o poveste mai bună. Sunt un pic mai lent în 
dimineaţa asta. 

— Da, am observat, zise ea acidă. Ai băut, nu-i așa? 

— Se vede? întrebă el ironic. 

Dar ea îl luă în serios. 

— Dragă, orice se vede după... N-ai învăţat asta până acum? Dar un 
băiat ca tine e încă mai simpatic așa, adăugă ea tandră. Bun, și unde-i 
celebra ta secretară? 

Curajoasă, Jade începu să coboare scările. Mai bine termina o dată 
pentru totdeauna cu asta. În timp ce se apropia, simți privirea ochilor 
albaștri studiind-o cu o răceală de gheaţă. Chipul femeii era foarte 
delicat, dar sprâncenele erau prea subțire conturate. 

— Zan, zise femeia cu un soi de dezgust. 

Zan făcu prezentările. 

— Irena Adams, ea e Jade Kinnane. Irena e agentul meu, explică Zan 
rapid. Şi fosta lui prietenă, foarte nervoasă, realiză Jade studiind fața 
blondă care o privea uimită. Nervoasă, dar cu mult sânge-rece, prea rece. 

Femeia se așeză pe canapea, țeapănă. Era îmbrăcată într-un costum 
alb din in, atât de scump încât din prețul lui, Jade s-ar fi putut întreține 
toată vara. 

Irena se întoarse către Zan: 

— E atât de greu să angajezi o secretară pe aici încât a trebuit să cauţi 
pe la grădiniță? zise ea cu un ton dulceag. 

Jade simţi că ia foc. Ziua fusese și așa destul de proastă. Nu trebuia 
să mai înghită și obrăznicia acestei femei. 

Dar Zan fu cel care răspunse, cu o voce amuzată și leneșă: 

— Când sunt destul de mari... sunt prea bătrâne... ca să mai poată 
scrie, Irena. 

— Mmm... 

Ochii albaştri se întoarseră spre Jade. 

— Câte cuvinte baţi pe minut, domnişoară Kinnane? întrebă ea, 
ridicând sceptică din sprâncene. 

Vârându-și mâinile în buzunarele de la spate, Jade se balansă pe 
călcâie cu o inconștientă grație obraznică și privi în jos la femeia din faţa 
ei. Pentru moment, avea avantajul înălțimii. 

— Nu sunt nici foarte înceată, zise ea, simțind cum obrajii i se 
înroșesc. 

Dar Zan interveni şi de data asta: 

— Va trebui s-o scuzi pe Irena, are un interes direct în treaba asta. Iar 
asta o face câteodată cam... temătoare. 

Dar palma morală aplicată de Zan nu fu de-ajuns pentru a o îmblânzi 
pe femeie. Se întoarse spre Zan cu ochii măriți de uimire. 

— Şi cât de aproape ești de final, Zan? 

Jade se intoarse și o privi. 

— Suntem la capitolul șapte. 

— De asta mă temeam, răspunse femeia cu un zâmbet rece. Pot să văd 

ce ai lucrat? 

Ezitarea lui Zan fu abia perceptibilă. 

— Dacă vrei... zise el. Cât stai, Irena? 

Privirea femeii alunecă rapid pe chipul îngrijorat al lui Jade. 

— Cât mă tii aici. Cât durează să te aduc din nou pe calea cea bună. 

Zan se încruntă: 

— Bine. Vei sta la etaj. Pentru început, să ieșim în oraș pentru prânz. 

Dar Irena își arcui sprâncenele într-o expresie de uimire: 

— Să luăm prânzul în oraș? În mijlocul cărții? Te-ai schimbat, Zan. 
Parcă nu amestecai niciodată afacerile cu distracţia. 

Zan zâmbi, dar nu avu nici o replică. Se întoarse spre Jade, cu chipul 
îngheţat: 

— Jade, va trebui să renunti pentru o vreme la atelierul tău. Vrei să te 
ocupi de asta? 

— Da, zise tânăra, bucuroasă să plece de pe câmpul de bătălie. 
Atmosfera era foarte tensionată, iar ea nu era altceva decât un observator 
nedorit. 

Jade punea în ordine lucrurile de pe birou, când Zan intră în camera 
de oaspeţi cu un geamantan. 

— Jade, zise bărbatul apropiindu-se de ea. 

Ea îi studie chipul. 

— Hmm, şopti ea. 

— De ce plângeai, roșcato? întrebă el. Uită-te la mine! 

— Zan? se auzi vocea celeilalte, din hol. 

— Aici, Irena. 

— Ce priveliște! exclamă femeia intrând în cameră și ducându-se 
direct la fereastră. 

Jade își luă culorile și le așeză la loc în suportul de bambus. 

— Da, nu-i rău, aprobă Zan. 

Irena se întoarse spre ei. 

— Dar din camera ta cum se vede, Zan? întrebă blonda. 

Se lăsă un moment de tăcere grea înainte ca Zan să răspundă, timp 
suficient pentru ca Jade să-și muște cu putere buza. 

— Chiar mai frumoasă, răspunse el nonșalant. 

Jade nu privi către ei, dar simţi privirile pe care cei doi le 
schimbaseră. Îşi luă pensulele și le așeză în cutie. 

Ca şi cum răspunsul lui Zan ar fi stabilit bazele convieţuirii dintre ei, 
Irena zise brusc: 

— Bun. Zan, ieși afară. Vreau să mă schimb. 

Jade rămase cu ea în cameră, și dintr-o dată încăperea păru mai mică. 
Ah, trebuia să găsească un pretext să plece și ea. 

— Am observat că ești logodită, zise Irena. 

— Da. 

— Logodnicul tău trebuie să fie foarte sigur pe el dacă te lasă să 
lucrezi cu Zan Wykoff. 

Jade privi în oglidă și întâlni zâmbetul Irenei. Femeia arăta bine. Jade 
se întrebă dacă și ea se va putea lăuda cu un astfel de trup peste zece ani. 

— Nu-i îngrijorat, răspunse ea. 

Irena râse: 

— Ar trebui să fie. Zan colecţionează iubiri. 

Jade se întoarse și începu să adune tablourile. 

— Nu-i nevoie să te deranjezi, adăugă femeia blondă. 

Desigur, Irena n-avea nevoie de camera asta. Alături, se afla una cu o 
priveliște mult mai bună. 

— Nici o problemă, răspunse tânăra, ridicând din umeri și vârând 
portetul lui Zan în mapă. 

— O, e foarte frumos acest tablou, exclamă Irena, arătând către 
portret. 

— Mulţumesc. 

— Cât ceri pe el? 

— Nu- de vânzare, minţi Jade. 

— Domnișoară Kinnane, lasă-mă să-ţi dau un sfat, zâmbi Irena. 

— N-am cerut nici unul, contraatacă Jade. 

— Nu-l lua în serios, zise femeia, igorându-i vorbele. Ca să-ţi fie bine, 
întări Irena. 

Apoi se îndreptă spre ușă și ieși pe hol urmată de Jade. Gata 
îmbrăcat, Zan le aștepta lângă scări. 

— Unde o ducem pe Irena? întrebă bărbatul. 

— Du-o la Pier, sugeră Jade, intrând în bucătărie și căutându-și 
sandalele. 

— Vii și tu, afirmă Zan cu tărie. 

Ea începu să se încalte. 

— Mai bine nu, nu mă simt prea bine. 

— Vei veni, zise Zan, strângând din dinti. 

De ce naiba încerca să fie drăguţ în privința asta? Nu făcea decât să 
înrăutăţească lucrurile. Sau poate se folosea de ea ca s-o tachineze pe 
Irena? 

— Prefer să nu, clipi ea cu delicateţe. 

— Zan, nu fi tiran. Dă-i fetei o zi liberă, dacă vrea. 

Ochii lui Zan alunecară pe chipul ei și se opriră asupra bărbiei 
ridicate demn. Până la urmă, renunţă: 

— Bine, bine. 

Jade reuși să iasă din casă, ametită. Picioarele îi tremurau. Ajunse 
până aproape de deal, apoi se opri, electrizată. Își uitase cheile de la casă. 
Ah, dar nu se putea întoarce acolo. Ba da, sigur că putea. Respiră adânc 
şi făcu cale întoarsă. 

Nimeni nu răspunse când bătu la ușă. Dacă se aflau sus, nu trebuia 
să-i deranjeze, așa că nu sună. Poate se aflau pe terasă. Dacă era așa, îl 
putea striga pe Zan de afară. Jade ieși. 

Da, se aflau pe terasă, dar nu admirau priveliștea portului. Zan era 
întors cu spatele la ea, blocând vederea Irenei. Dar degetele lungi ale 
femeii se aflau în părul lui. Capul bărbatului se aplecă, întâlnindu-i 
buzele. Jade se ascunse după colț. 

Pentru asta era gata-gata să-și anuleze căsătoria? Să-și schimbe 
întreaga viață? O apucă greata și începu să plângă. Cum numise Zan 
gelozia? Un monstru cu ochi verzi care te pândește? Îi spusese că nu 
cunoștea acea latură a iubirii? Ei bine, o aflase... Dar uitase să-i spună 
despre mânia care venea o dată cu ea... 

Într-un fel sau altul, reuși să ajungă acasă şi intră spărgând un geam 
de la ușă. Împachetă câteva haine, își găsi cheile de rezervă, udă plantele 
și plecă. Newport era un oraș prea mic pentru toți trei. Trebuia să plece. 
Peste o jumătate de oră se afla în autobuzul de Boston. 


Capitolul 9 


Dar timpul și depărtarea nu-i oferiră nici o soluţie, descoperi Jade 
după câteva zile. Se dusese la colega ei de cameră din facultate. Își 
petrecu timpul colindând străzile și gândindu-se la Zan. Seara discuta cu 
Liz despre Zan. Noaptea dormea pe canapea, gândindu-se și visând la 
Zan. Peste trei zile, luă înapoi autobuzul către casă, fără să găsească vreo 
soluţie. 

Ce putea face? Nu putea rămâne pentru totdeauna la Liz. Nu putea 
nici să se ducă la tatăl ei, în Houston sau la mama ei, în California. Nici 
nu se gândea să fugă la Fred. Îi rămânea orașul ei, Newport. 

Liz îi spusese să-l scoată pe ticălos din sistem. Să petreacă toată luna 
august cu el... în pat și să-i descopere partea rea. Jade zâmbi. Era un sfat 
practic, dar ea nu era așa. 

Nu se putea dărui cuiva doar pentru trei săptămâni. Voia să fie 
serioasă, dar Zan nu dorea asta. 

Fred... Ar fi putut urma sfatul lui Liz măcar în această privință. 

— Mai uită-te o dată la bărbatul pe care vrei să-l părăsești. 

Fred se va întoarce acasă peste trei săptămâni și era mai bine să-i 
spună ce avea de spus în faţă, nu prin scrisori. Nu voia să-i strice vacanța 
rămasă. Astfel că avea să-i scrie, fără să pomenească despre nunta din 
octombrie, ci doar spunându-i că trebuia să-i vorbească la întoarcere. 
Poate că asta îi va stârni bănuielile, îl va pregăti pentru ce avea să urmeze. 

Căută în bagaje și se descoperi prima carte a lui Zan. Nu mai putea 
scăpa de el. Se va afla peste tot, în jurul ei și înăuntrul ei. 

Dădu paginile și citi câteva rânduri la nimereală. Mai citise o dată 
cartea și-i plăcuse la nebunie. Dar acum citea ca să-l descopere în ea pe 
Zan. Şi-l imagina pe Zan mai tânăr, mai șmecher, mai blond... Mai citi o 
pagină, apoi alta, apoi se întoarse la partea de început. Citi din nou 
dedicaţia, "Pentru A.I. și pentru Mona". Uimită, descoperi că mai jos se 
afla un alt scris stângaci. "Și pentru draga mea Jade”. Înghiţi cu greu. 
Când naiba scrisese asta? Probabil în acea noapte de la restaurant, când 
ea se dusese la toaletă. Dar ce însemna această dedicație? Bărbatul mai 
spusese cândva aceste cuvinte, în ziua în care se întâlniseră prima dată. 
Era un citat... Probabil o glumă de-a lui. 

Era noapte când Jade ajunse în sfârșit acasă. Cathy stătea afară, pe 
scări, și vorbea cu cuplul de vizavi. Nu se simţea în stare să socializeze, 
așa că le făcu un semn timid din mână și începu să-și caute cheile. 

— Jade, strigă Cathy, te-a căutat cineva. Un bărbat cu un braț rupt. 

— Oh, şopti Jade. Și ce zicea? 

— A venit la ușă și a întrebat de tine. I-am spus ce m-ai rugat, că te-ai 
mutat de aici la începutul lui iunie. 

— Şi ce a zis? 

— Nimic, clătină din cap Cathy. A stat o clipă, apoi a intrat în casă. Nu 
l-am putut opri. 

— Desigur, înțeleg. Doamne, Cathy, îmi pare rău. 

— S-a uitat prin apartament, apoi m-a întrebat de ce mai tin florile tale 
și mobila. I-am spus că am închiriat locul cu totul. 

— Cathy, îmi pare tare rău, nu voiam să-ţi creez probleme. 

— Nu-i nimic, Jade. Cred că ar trebui să suni la poliţie. Terry mi-a zis 
că ieri același bărbat pândea lângă ușa ta. Iar telefonul a sunat zi și 
noapte. 

— Nu, nu e cazul. Nu-i violent. Ai fost grozavă, Cathy, mulțumesc. 

— Cu plăcere, răspunse fata, privind-o cu îndoială. 

Intrând în casă, Jade aprinse lumina și puse siguranța la ușă. Era la 
capătul puterilor. Zan era nervos... Stând lângă fereastră, cu perdelele 
trase, tânăra se simţi foarte expusă. Tremurând, stinse luminile. 

Se dezbrăcă absentă și începu să se gândească. Probabil că Zan voise 
să scrie. Începu să se pieptene. Mâine, fie își va cere scuze, fie îi va trimite 
un cec să-și cumpere un reportofon. 

Se duse în bucătărie și se spălă pe faţă. Cu ochii închiși, își scufundă 
faţa în apă. Auzi un sunet ciudat și îngheță. Clanţa ușii se mișca. 

— Jade? Deschide! răsună vocea lui Zan. 

Oare auzise apa curgând? Nu, nu putea. Cu ochii închiși din pricina 
săpunului, Jade stătu pe loc. N-o putea vedea de la ușă. 

— Jade, deschide. Știu că eşti acolo. 

Era o cacealma. Ah, dar avea cheile pe care le uitase la el. Vocea 
bărbatului se auzi din nou amenințătoare. Jade se sperie. 

— Zan, nu intra! ţipă ea. 

— Pe naiba! Deschide ușa! 

— Nu, nu vreau... 

Ușa se deschise. Jade așteptă tremurând. 

Braţele lui puternice o cuprinseră și bărbatul o sărută pasional. 

— Nu! urlă tânăra. 

— Dacă vrei să mă convingi, trebuie să fii mai hotărâtă, Jade, zise el. 

Dinţii lui îi mușcară bărbia, furios. 

— Ah, zise el, ce naiba e asta? Săpun? 

— Da, da, pot să mă spăl? 

— Nu știu ce să zic. Așa eşti mai docilă. Poate ar trebui să rămâi așa, 
zise el, eliberând-o totuși. 

Jade se întoarse la chiuvetă și se spălă cu apă rece, încercând să uite 
senzațiile pe care sărutul bărbatului i le provocase. Dar Zan o urmă și-i 
mângâie în continuare spatele. 

— Zan, te rog! 

— Nici un te rog! zise el, sărutându-i buzele, înfometat. 

Se aplecă și-i sărută gâtul. 

— De ce naiba ai fugit așa? A fost din pricina scrisorii ăleia, nu? 
Credeam că ai plecat în Grecia! Te-am căutat în fiecare clipă după 
plecarea Irenei. 

Irena! Ochii tinerei se deschiseră sălbatic. Cum de o uitase? Crezuse 
că cele câteva nopți petrecute alături de blondă îl vor linişti. Iată că se 
întâmplase tocmai contrariul. Irena aprinsese focul și nu reușise să-l 
stingă. În consecință, Zan venise după ea de data asta. 

Bărbatul o luă în braţe și o trânti pe saltea. 

— Zan, lasă-mă, ordonă ea, mai convingătoare. 

— Cum? murmură el, ametit. Ochii lui sclipeau în întuneric. 

— Lasă-mă! încercă ea cu tonul de profesoară, pe care nu-l folosise 
niciodată cu Zan. 

— De ce? întrebă el. 

De ce mă oprești, Jade? șopti el, fără să-i vină a crede. 

— Pentru că nu te vreau, izbucni ea. 

Nu-l voia așa, își zise ea în gând. Nu când era de fapt flămând după 
Irena. El rămase pe loc, nemișcat, privind-o. Mâna i se ridică încet de pe 
gâtul ei. 

— Pulsul tău e mai crescut ca niciodată, șopti el. Mă vrei, Jade. 

— Nu, replică ea, scurt. 

Chiar și la lumina lunii îi vedea ochii cenușii zâmbind cu ironie. 

— Aș putea să te fac să te răzgândești. 

— Nu, du-te naibii! 

Mâna lui îi părăsi trupul. 

— Poate mă duc, zise el încet, întorcându-i spatele. 

Din câțiva pași, ajunse la ușă. Jade răsuflă ușurată când bărbatul 
închise ușa în urma lui, deși trupul ei încă tânjea după apropierea lui. 
Începu să plângă amar. Nu-l putea lăsa să plece așa. Își puse cămășa și 
se încheie repede la nasturi, supărată pe sine însăși pentru cele 
întâmplate. Dar când ieși în stradă, Zan nu se mai vedea. Privi în jur. Nici 
urmă de el. Trebuia să fie deja departe. Și foarte furios. 

Jade luă o gură de aer rece. Dar dacă-l prindea din urmă? Dacă-l 
urmărea până acasă? Nu, nu putea. Își va cere scuze, da, dar lucrurile nu 
se vor opri aici. Dar de ce să-și ceară scuze? Pentru că nu voia să fie 
folosită? De ce? 

Era ora prânzului când Jade ajunse la ușa apartamentului lui Zan. 
Toată dimineaţa așteptase lângă telefon un semn de la el. Nervoasă pe 
ea, pe el și pe toată lumea, se rugase fierbinte ca telefonul să sune și 
să-i audă vocea veselă chemând-o la el. Dar nu se întâmplase nimic. Bun, 
deci ea trebuia să facă primul pas. 

Aveau de terminat cartea, în fond și la urma urmei. 

Dar nu ăsta era adevăratul motiv pentru care se afla la ușa lui, admise 
ea, bătând încă o dată. Venise aici, pentru că nu putea fi în altă parte. 

— Nu-i un comportament tipic masculin? zise soţia cea scundă și 
îndesată a lui Jerry, când tânăra ieși afară să vadă dacă Zan se află pe 
terasă. Soțul tău nu ti-a spus că pleacă, nu-i așa? 

Lui Jade îi fură necesare câteva clipe ca să realizeze semnificația 
vorbelor femeii și să poată răspunde. 

— A plecat?... 

— Da, și l-a luat și pe al meu cu el! zise bătrâna, plină de indignare. 

— Unde s-au dus, doamnă Connally? întrebă Jade, încercând să pară 
amuzată, dar nereuşind. 

Și mai ales de ce, de ce a plecat? 

— La New York, iar Jerry al meu conduce. Nu ne rămâne decât să ne 
rugăm. 

— Au zis cumva când se întorc? se interesă Jade, grijulie. 

Doamna Connally tăie aerul cu un gest scurt. 

— Nu știu. Habar n-am. Nu cred că mă interesează... Vrei să spui că 
nu te-a anunţat? 

— Sunt sigură că mi-a lăsat un bilet în casă. Mulţumesc, doamnă 
Connally, zise ea, scoțând cheia din buzunar. 

Plecase. Tânăra se sprijini de ușă, simțind cum apartamentul pustiu 
o deprimă. Plecase. De ce? Intră în living, căutând un bilet sau o 
scrisoare lăsată în urmă de Zan. O, de ce plecase? Din pricina noptii 
trecute? Pentru că nu-i cedase? O, la naiba cu bărbaţii ăștia! De ce n-o 
putea... iubi... la fel de mult cum o dorea? Dar cine? Zan, care spusese că 
nu fusese niciodată îndrăgostit? 

Pe masa din bucătărie se afla un plic deschis cu stângăcie, în grabă. 
Înăuntru era o telegramă. 

Oare ce scria? Învingându.și scrupulele, Jade o deschise și citi: "Ai 
câștigat. Mona". Nimic altceva. Ai câștigat... ce? Jade privi telegrama. Oare 
când sosise? Ieri? Azi dimineaţă? De aceea plecase? Ca s-o întâlnească pe 
Mona în New York și să se bucure de premiu? Vâri hârtia la loc în plic. 
Oare chiar conta unde se dusese? Dacă nu era Mona, era Irena sau vreo 
altă femeie cărei îi plăceau gardeniile. Ah, sper că nu ti-ai uitat carnețelul, 
Zan, ca Să ştii cum trebuie să te porti, se gândi tânăra. 

Ochii ei rătăciră prin cameră. Pe masă se afla cutia în care stătea 
manuscrisul... dar era goală. Asta luase cu el, deci. Plecase pentru 
totdeauna. Luase numai ceea ce conta cu adevărat pentru el. 

Totul se sfârșise. Nu mai avea nevoie de nici o scrisoare explicativă. 
De altfel, nici nu lăsase vreuna. Oricum, nu mai conta. Lipsa 
manuscrisului o lămurise. Găsise o metodă de a lucra și fără ea. Zâmbi 
cu amărăciune, luptându-se cu lacrimile. Nici nu lucraseră prea bine 
împreună, în aceste săptămâni. Poate acesta fusese și cel mai important 
motiv pentru care plecase, dacă Zan avea nevoie de vreun motiv. 

Mișcându-se încet prin încăpere, ca prin vis, Jade începu să-și adune 
lucrurile. Nu avea prea multe de luat, dar i se păru că durează o veșnicie. 
Culorile, clama de păr, un bilet pe care Zan i-l lăsase cândva — "Roșcato, 
sunt la Jerry" — și planta despre care bărbatul îi spusese că nu va împărți 
niciodată patul cu ei. Le putea căra pe toate într-un singur drum. Se duse 
să caute planta. 


KKK 

Când Jade ajunse în faţa casei, două persoane o așteptau. Una era 
Cathy, cealaltă un bărbat. 

— Jade? 

Dacă n-a durat, n-a fost dragoste, se gândi ea, privind chipul frumos 
al bărbatului din faţa ei. Fred... îl identifică ea, absentă. Părea îngrijorat. 

— Eşti bine, draga mea? întrebă el, întinzând mâna să-i ia begonia din 
braţe. 

Studiindu-l cu atenţie, ea încuviință din cap și strânse mai tare 
ghiveciul în braţe. Vocea bărbatului era mai ascuţită decât își amintea. 

— Da, Fred, sunt bine. Cum a fost în Grecia? întrebă ea, 
îndreptându-se către ușă. 

Fred o urmă. 

— Jade... iubito... vreau să știu cum a fost aici! Am auzit tot felul de 
zvonuri, scrisorile tale au fost foarte neclare și m-am întors să văd ce se 
întâmplă. 

Jade respiră adânc. Ah, cât de nedreaptă era viaţa. Zan distrusese 
totul. Nimic nu va mai fi la fel ca înainte... 

— Fred? începu ea. 

— Da, iubito. 

— Haide... să bem o cafea și să-mi povestești despre Grecia. Iar mâine 
îți povestesc eu totul despre ce s-a întâmplat aici... Bine? întrebă ea 
rugătoare, cu ochii înotând în lacrimi. 

Fred înghiți cu greu și aprobă: 

— Bine, Jade. Mă duc să-mi aduc geamantanul. 

Fred renunţase la aprtamentul lui în mai. Cum după aceea aveau să 
se întoarcă din Grecia deja căsătoriţi, dacă totul ar fi decurs conform 
planului, urmau să locuiască în casa ei, impreună. 

Astfel că Jade era nevoită să facă rost de un loc de dormit pentru 
logodnicul ei. 

Cathy fu cea care găsi o soluţie salvatoare. Fata sugeră timid ca Jade 
să se mute înapoi la etaj și să doarmă pe canapea, în timp ce Fred să 
rămână jos. Asta până la sfârșitul lunii. În schimbul acestei nedorite 
intruziuni, Jade reduse chiria pe care tânăra o plătea pentru spațiu. Era 
o soluţie simplă și care rezolva toate problemele până când Fred avea 
să-şi găsească un apartament propriu. Între timp, Jade trebuia să-l 
convingă că avea nevoie de un loc al lui. 

Fred se uită la inelul din mâna lui, îl cântări ușor în palmă, clătină din 
cap și i-l înapoie lui Jade. 

— Nimic nu s-a schimbat... Jade, zise el cu fermitate. 

— Păi... zise ea neîncrezătoare, cu un râs nervos. 

Oare era chiar atât de orb? 

— Fred... nu pot. Îmi pare rău, nu-l mai pot purta. Nu înţelegi? 

— Așa simţi acum, Jade. Înţeleg, Dar peste o lună sau două... 

Ea clătină din cap. 

— Fred, îmi pare rău, nu pot... 

Ochii lui Fred păreau furioși. Era prima dată când îl vedea astfel. 

— Păstrează-l, ordonă el, lăsându-i-l în palmă. 

— Fred, nu pot. 

Nu înțelegea de ce Fred era atât de ferm în această privință. 

— Bine, iubito. Totuși, păstrează-l... 

Ea aprobă, resemnată. ÎL va pune în cutia ei de bijuterii și până la 
urmă el va înțelege sau va accepta Situaţia. 

O săptămână trecu sau poate două. Jade ieși afară. Era seară și 
peisajul era superb. Dar Jade nu mai avea chef să picteze. Nu-i mai păsa. 

Cahty și Fred se aflau pe verandă. Le zâmbi politicoasă. Poate că din 
toate astea va ieși până la urmă un lucru bun, și Fred nu va fi prea orb 
pentru a vedea. 

— Jade! o opri Fred. 

Cathy murmură o scuză pe care n-o auzi și fugi în sus pe scări. 

— Bună, Fred. Ce mai faci? 

Fl o studie cu atenţie. 

— Am lucrat la planurile de lecţie, Jade. Cred că și tu ar trebui să te 
gândești la asta. 

Ea aprobă tăcută. Era foarte adevărat. Septembrie nu era departe. 
Fred îi mângâie ușor obrazul. 

— Ai slăbit mult, draga mea. Ar trebui să încerci să treci peste asta. 

Jade zâmbi. 

— Cathy ne-a invitat pe amândoi la cină. A făcut lasagna. Ar fi bine să 
urcăm. 

Jade clătină din cap, dar stomacul ei începu să protesteze. 

— Nu, nu cred că... 

— Jade, trebuie să mănânci. 

— Am mâncat un sandviș, Fred, minţi ea. 

— Jade, hai să facem un târg. Tu ai să vii la masă, iar eu am să-ți 
povestesc despre telefonul pe care l-am primit azi-noapte. 

— Telefon? repetă Jade, pierdută. 

— Da. Vii să mănânci? 

— Spune-mi, Fred! 

— Nuss multe de spus... Mănânci? întrebă el din nou, regretând că 
vorbise. 

— Da! Spune-mi! A fost Zan? 

— Da. M-a rugat să-ţi spun "bună" și că romanul merge bine. 

— Asta-i tot? insistă ea cu disperare. 

— Nu, a adăugat că vrea să-i înapoiezi cheia, dacă cineva numit Mona 
va avea nevoie de ea. Nu știam că ai o cheie... Vii? 

— Asta-i tot? 

Vocea ei era tristă, lipsită de speranță. 

— Asta-i tot. Haide sus! 

Jade reuși să mănânce tot ce i se pusese în farfurie. Până la urmă, 
reuși să plece, grăbindu-se să ajungă la o cabină telefonică. Aici va fi 
singură. 

Dar numărul lui Zan fusese deconectat. Privi receptorul cu o mânie 
amestecată cu disperare. Bărbatul îi spusese cândva că apartamentul era 
de obicei închiriat pe perioada iernii. Unde naiba stătea, atunci? Oare 
mai era în oraș? 

Exista numai o singură persoană pe care o putea întreba. Sună la 
informaţii și obținu numărul Irenei Adams. Era foarte târziu pentru 
telefoane de curtoazie și între ea și Irena nu exista nici o relaţie, dar Jade 
ridică din umeri, absentă, și formă numărul. Doarme, se gândi ea, 
auzind cum telefonul sună continuu, fără răspuns. 

— Da? 

Vocea lui joasă era inconfundabilă. Zan, se gândi Jade. 

— Alo? Alo? Ce naiba! Vorbeşte sau închid. N-avea nimic de spus, 
realiză ea deodată. Cât de proastă fusese să sune. 

— Cine e, dragă? se auzi vocea Irenei. 

— Nu știu. Greşeală, cred, răspunse Zan, apoi închise. 

Deci, asta era. "E timpul să-ţi revii, Jade, să uiţi totul, își spuse ea. Să 
o iei de la capăt, într-un fel sau altul". 


Capitolul 10 


— Eşti sigură că nu vrei să vii cu noi, Jade? Întotdeauna ti-ai dorit să 
mergi la un concert cu Tanglewood, insistă Fred, nerăbdător. Ti-ar face 
bine să mai ieși din când în când. 

— Mulţumesc, Fred, dar nu cred... 

Cathy stătea lângă ea, îngrijorată. 

— Trebuie să vii, Jade. Munţii sunt foarte frumoși și casa părinților 
mei e plină de plante. Le-ar plăcea foarte mult să te cunoască. 

Jade zâmbi și clătină din cap: 

— Mulţumesc mult, Cathy, dar nu mai am decât o săptămână până la 
începerea școlii. Trebuie să mă spăl pe cap și după aia mă apuc de 
planurile de lecţie. 

Poate voi dormi mai mult mâine... 

Fred ridică resemnat din umeri: 

— Bine, Jade, cum vrei. Ne vedem mâine seară, deci. 

Chipul lui Cathy exprima numai bucurie și plăcere când îl urmă pe 
Fred la mașină. Jade le ură în gând numai bine, urmărindu-i plecând. 

Zan adusese cuiva ceva bun până la urmă. Încă o lună, și Fred își va cere 
inelul înapoi. 

Peste drum, văzu un Mercedes care parcă brusc. Jade își privi 
mâinile. Va putea lucra oare? 

— Tu eşti Jade? 

Femeia din fața ei avea un glas ca un clopoțel de argint. Probabil că 
la lumina zilei părul ei era tot de un blond argintiu. 

Jade făcu ochii mari. O recunoscu îndată. 

— A, Mona, zise ea, blând. 

Mona zâmbi. 

— Mătușa lui Zan, aprobă ea. 

— Mătușă? zise Jade, cu gura căscată. 

Mona își dădu capul pe spate, hohotind. 

— Vrei să spui că nici acum ticălosul ăla nu recunoaște? Niciodată nu 
i-a convenit situaţia, încă de când eram amândoi la școală. Eu eram mai 
mică decât el cu un an. 

Femeia se așeză jos, pe trepte. 

— Ar fi trebuit să vin acum o săptămână, continuă ea, dar eu și Peter 
ne-am prelungit luna de miere. A fost superb. 

Ochii ei verzi căpătau câteodată nuanţe cenușii. Ah, era greu să-i 
privească! 

Femeia începu s-o studieze la rândul ei. 

— Te simţi bine, Jade? 

Înghiţind cu greutate, Jade aprobă din cap și zâmbi. Asta nu schimbă 
cu nimic situaţia, își spuse ea, disperată. 

Mona începu să caute în geantă: 

— Trebuie să mă ajuţi, Jade, declară ea. 

— Da... desigur. Cum? 

Nu se putea uita în ochii ei. Doamne, de ce o durea încă atât de mult, 
după trei săptămâni? 

— Zan m-a rugat să-ți cumpăr un dar de nuntă, dar n-a vrut deloc să 
mă ajute! râse Mona. Trebuie să-ți cumpăr ceva foarte aparte, fără să mă 
uit la preț, dar nu știu ce ti-ar plăcea. În seara asta, eu și Peter plecăm la 
Washington și am putea să găsim ceva acolo, dar trebuie să-mi dai o 
sugestie. 

— Aaaa... mulțumesc! 

— Nu, eu îţi mulțumesc! Ce vrei? insistă femeia. 

— Nu, mulțumesc, dar nu mă mărit, mărturisi Jade. 

Mona deveni gânditoare. 

— Zan era atât de convins... Mi-a zis că se va întâmpla în prima 
săptămână din septembrie. 

— A înţeles greșit. Nu mă mărit deloc, replică Jade, începând să urce 
scările. 

Privirea verde-cenușie o urmări la fel de gânditoare. 

— Înţeleg, continuă Mona încetișor. Bine. În cazul ăsta, am ceva 
pentru tine, zise ea, privind către mașină. Așteaptă-mă aici. 

Se duse la mașină și se întoarse cu un plic. 

— Ar fi trebuit să pun asta în cadou, zise Mona, întinzându-i hârtia. 

— Mulţumesc, răspunse Jade. La revedere, Mona. 

— Ne mai vedem, aprobă ea, râzând. 

Era prea întuneric ca să citească scisoarea pe verandă, așa că intră în 
casă. Nu mai văzuse niciodată scrisul normal al lui Zan, ci numai 
mâzgăliturile pe care le făcea cu mâna stângă. Scrisoarea începea abrupt, 
de parcă ar fi continuat o conversaţie anterioară. 

"Jade, consider că datoria ta a fost plătită. Cu vârf și îndesat. Eram 
chit de multă vreme, dar n-am avut curajul să-ţi spun asta. 

Nu ţi-am spus niciodată citatul ăla, nu? Nu-i cine știe ce, dar mi-a 
plăcut întotdeauna. Cred că-l voi folosi în titlul cărţii la care am lucrat 
împreună. Se referă la o ambarcatiune, care a ratat de puţin câștigarea 
unui concurs. Citatul spune: "Draga mea Jade aproape mi-a frânt inima". 


Iti doresc să fii fericită, 
" 


Zan 


Cuvintele scrisorii deveniră neclare, abia vizibile prin perdeaua de 
lacrimi. Ah, măcar de-ar fi putut să-i frângă inima! Jade lăsă scrisoarea 
să-i cadă din mână și dădu fuga la baie. Stătu sub duș plângând vreme 
îndelungată. Doamne, nu era corect s-o doară încă atât de mult! Oare 
suferința asta nu va înceta niciodată? Nu se va elibera de el? Dacă 
dragostea dura pentru totdeauna, atunci și durerea va dura la fel de 
mult? 

Tremurând, ieși din duș. Îşi uscă părul și-și făcu o ceașcă de cafea, pe 
care uită s-o bea. 

Nu putea rămâne în seara asta aici. Nu se putea întoarce la patul ei 
stingher. 

Nu se mai putea gândi la Zan. Își luă o pulovăr, își trase blugii și ieși 
afară, luând scrisoarea cu ea. 

Se duse direct la apartamentul lui Zan și bătu îndelung, leşi afară și 
privi în sus către terasă. 

Aici îi văzuse pe Irena și pe Zan sărutându-se. Dar nu mai conta. 

Nu conta decât absenţa lui Zan din viața ei și imensul gol pe care-l 
lăsase în urmă. 

Se sprijini de zid și rămase acolo, visând. Aproape că-l putea vedea 
mergând pe terasă, aproape că-i putea auzi vocea. 

Se ridică şi se îndreptă spre port. Valurile se loveau cu zgomot de 
mal. Privi stelele care clipeau pe cer, strălucind mai tare sau mai palid. 
Se așeză, se întinse. Continuă să privească imensitatea întunecată a 
cerului. 

Clipi... Oare cât timp dormise? Trupul îi era înțepenit din pricina 
frigului. 

Pe pod se auziră pași. Unul... încă unul... Visase la aceste lucruri atât 
de des... Se ridică și pașii încetară. Apoi începură să se audă din nou. 
Încet, dureros. 

Se ridică atentă. Pașii se auziră și când se întoarse să privească. Zan 
se afla aici, lângă ea. 

— Zam? zise ea, abia respirând. 

— Nu credeam că mă recunoști fără ghips, răspunse el. 

— Zan! 

Bratele lui o cuprinseră, strivind-o de pieptul lui. Bărbia i se sprijini 
în părul ei. 

— Nu-mi pasă, nu-mi pasă, nu-mi pasă, şopti el, sălbatic. 

— De ce anume, Zan? 

Vocea îi tremura. 

— Nu-mi pasă dacă te măriţi mâine, nu-mi pasă dacă nu mă iubești, 
nu-mi pasă dacă nu știi să iubeşti. Eşti a mea și m-am să te mai las să-mi 
scapi! Niciodată! 

Jade voia să râdă, dar nu putea. 

Zan se aplecă și-i sărută buzele. 

— O, Doamne, Zan, te iubesc! şopti ea. 

Gura lui se opri. 

— Vrei să repeti? întrebă el politicos. 

— Te iubesc, râse ea. 

— Cum? 

— Te iubesc, te iubesc! zâmbi ea. 

— Și când naiba ti-ai dat seama de asta, Jade? 

Rămânând nemișcată, întinse mâna către pieptul lui și-i simţi bătăile 
inimii. 

— Nu mai ştiu, Zan... Cred că atunci, în seara în care am fost la 
restaurant... 

— La naiba! Dacă așa stau lucrurile, poţi să-mi explici ce căutai în 
patul lui Freddie acum două zile, când te-am sunat? întrebă el, 
mângâindu-i gâtul. 

— În patul cui? se miră ea. 

— Ce? Nu erai acolo? se auzi vocea calmă a bărbatului. Mi-a spus că te 
afli chiar acolo, lângă el, și că nu vrei să vii la telefon. A, și că vă căsătoriți 
peste... 

— Ticălosul, îl întrerupse Jade. 

— ÎL omor! exclamă Zan. 

— Nu vei putea. Nu mai e aici! A plecat! 

— Unde? rânji Zan. 

— Îţi spun când te liniștești. 

Mâinile lui îi prinseră umerii, îi mângâiară părul și tâmplele. 

— Ah, şi mi-am lăsat detectorul de minciuni la New York, zise el cu 
regret. 

Acum, va trebui să te torturez pur și simplu, glumi el, sărutându-i 
buzele cu tandrete. 

— Zan! 

— O, ţi-e frig, nu-i așa? Cât timp ai stat aici? 

— O, era ora nouă sau zece când am ajuns, ridică ea din umeri. 

El începu să râdă. 

— Am stat la ușa ta de la zece, două ore după ce Mona m-a sunat. 

Se opri ca s-o sărute, apoi continuă: 

— Până la urmă, am decis că Mona se înșală. Că ești în altă parte, cu 
Fred sau cu altcineva. 

— Mona te-a sunat? 

— Mm-hmm. Fata asta nu-i proastă, îţi spun. Și oricum, avea o datorie 
față de mine. 

— Ce ai câștigat, Zan? 

— Un pariu care durează dintotdeauna. Am pariat că se va mărita 
înaintea mea. 

Eram sigur că voi câștiga. 

— Şi care erau condiţiile? 

Ce ai câștigat? 

— Am făcut pariul când eram în liceu, zise el, gânditor. Lucrurile 
păreau mult mai simple pe atunci... Câștigătorului trebuia să i se 
îndeplinească o dorință importantă. 

Inima tinerei bătu mai repede. 

— Şi care era dorinţa ta? 

— Mi-a dat posibilitatea să aleg în noaptea asta între înghețata de 
migdale și tine, zâmbi el. 

— Și ai ales? 

— Vei vedea, promise el, începând să urce scările către apartamentul 
lui. 

Zan se opri în ușa dormitorului, privind către pat. Jade răspunse cu 
un zâmbet senin. 

Mâine va afla răspunsul, dar în noaptea asta toate se vor întâmpla 
după cum a visat. 

Zan o întinse pe pat. 

— Cea mai frumoasă priveliște din toată casa, zise el, începând să se 
dezbrace. 

Dar aceste cuvinte o făcură pe Jade să se gândească la Irena și la 
sărutul întrezărit pe terasă. Patul gemu când Zan se așeză lângă ea și 
începu să-i sărute gâtul. 

— De ce m-ai părăsit, Zan? șopti ea, tremurând. 

— De ce? Jade, nu puteam să dorm, să gândesc, să scriu. Mi-ai spus 
că nu mă voiai, mi-ai zis să mă duc dracului! Ce voiai să fac? Să rămân 
aici? Și apoi, a sosit telegrama de la Mona, în care-mi spunea că a 
descoperit în sfârșit dragostea. Și eu la fel... Ştiam ce vreau, dar tu te 
îndepărtai de mine din ce în ce mai mult... a trebuit să plec. 

Bărbatul se ridică. 

— Iar tu, dacă mă iubeai, de ce nu mi-ai zis? 

— Atunci, în barcă, mi-ai spus că ar trebui să mă joc și să nu iau 
dragostea în serios. 

Hohotele lui de râs o uimiră. 

— Da, dacă era vorba de alţii. Dar nu de mine. Asta am vrut să spun. 

— Alt motiv? o provocă el, în timp ce mâna lui începu să-i alunece pe 
piept. 

— Irena, zise ea. 

— Irena, zâmbi el. Am încercat în toate modurile posibile să-ţi arăt că 
nu mă interesează. Relaţia noastră se rezumă la o singură noapte, 
întâmplată acum trei ani. Am fost la o petrecere împreună... am băut 
prea multă șampanie... 

Nu m-a lăsat niciodată să uit întâmplarea aia... bănuiesc că vrea să 
pună gheara pe mine. Cincizeci de procente faţă de zece la sută e o 
evoluţie, nu? Regret ce s-a petrecut atunci, dar e un foarte bun agent 
literar. 

— Mai e ceva care te supără, draga mea? adăugă el, după o scurtă 
tăcere. 

— Da, colecția ta de femei... din agendă. 

Zan râse din nou. 

— Mă gândeam eu că te-ai uitat prin ea. 

O sărută cu blândeţe. 

— Căutându-te pe tine, am întâlnit tot soiul de femei, Jade. Dar n-a 
existat nimeni în viața mea de când te-am întâlnit. Și nu va mai fi. 

— Dar mi-ai spus că n-ai fost niciodată îndrăgostit. 

— Așa e. Niciodată, până la tine. 

Gura lui îi căută buzele şi o sărută înfometat. 

— A, apropo, zise el. Ia spune-mi, roșcato, ce fel de sărut e ăsta? 
Exprimă dragoste sau dorință? 

— Hmm? Care? răspunse tânăra, zâmbind. 

— Nu ştii încă? Să mai încercăm o dată. 

— Nu pot să văd diferenţa, Zan... 

— Ce fată deşteaptă, comentă Zan. 

Următoarele ore se pierdură în mângâieri nesfârșite. 

Când se treziră, Jade îl întrebă în șoaptă: 

— Unde locuiești acum? 

— La niște rude, răspunse Zan. 

— M-am gândit că stai la Irena. 

— Am încercat să uit de toate femeile. N-aveam nevoie ca Irena să mi 
se încurce printre picioare ca o pisică flămândă. 

Căzu pe gânduri. 

— Nu-i drept să spun asta, se răzgândi el. Mi-a fost de mare ajutor. 
Ne-am gândit împreună o noapte întreagă la roman și am reușit să 
corectăm toate greșelile. Irena a fost cea care și-a dat seama care era 
problema. 

— Problema? repetă Jade. 

— Mmm. Începusem să scriu o poveste de dragoste, nu un roman 
polițist. Dar nu voiam să recunosc. Când am admis în sfârșit, lucrurile au 
mers bine. 

Va fi o cartea frumoasă. Un stil inedit pentru mine, dar... 

Zan tăcu câteva clipe, apoi întrebă: 

— Ce părere ai, draga mea? Vrei să vii în Bahamas? Trebuie să te lași 
de predat și să te apuci foarte serios de pictură. 

— Dacă mă obligi, glumi ea. 

— Sigur, iar dacă asta nu merge, aș putea oricând să te șantajez. Am 
încă declaraţia ta scrisă... 

— Credeam că ai aruncat-o. 

— Nu, o am în portofel. Cred c-o s-o pun în ramă. 

— Să nu îndrăznești! 

— Încearcă să mă oprești! 

Se aplecă și o sărută drăgăstos. 

După câteva clipe, Zan o strigă: 

— Roşcato! 

Jade nu răspunse. 

— Draga mea Jade! 

— Da, stăpâne! 

— Mă iubeşti? 

— Da, şi am să te iubesc întotdeauna! 

— Pentru totdeauna, draga mea Jade! Pentru totdeauna! 


Sfârşit 


